text:
九月一日 阿ti同tima生日正日
阿ti今年踏入人生新里程喇 終於大個女讀K1
好開心佢考到嘉諾撒聖心幼稚園 一間我地同好多媽媽都心儀嘅學校
開學之前 tiba同tima出席左好多新生會啦 家長會
攞晒書本校服同書包咯
學校要求頭飾要紅色 所以公主盒裡面全部都係紅色頭飾
好靚嘅書包 大大個 d勞作唔會摺到皺晒
功課套 有好多格 分晒種類
好靚嘅手冊 裡面設計得好好呢
茶點袋 茶點全部係健康餐 病嘅小朋友都食得
tima另外比阿ti嘅小袋 有口罩啦 後備底底同襪仔
初初未有校車 我地要送阿ti返學
10 Robinson's Road
Sacred Heart Canossian Kindergarten
之後嚟三年 大家好好合作喇 希望妳喺度生活得開開心心啦
醒目運動look 逢一 三 五都著運動衫呢
告別明我幼兒院 嚟到聖心 阿ti表現得好興奮
大阿ti四個月嘅靚女Tina 聖心孖T
併埋阿ti度大個好多 阿ti好似小妹妹咁tim 哈哈
學校嘅樓梯長得嚟都好安全 有小朋友扶柄
學校有七層 啱啱完左150週年校慶
真係一間百年老校嚟架!
好靚嘅學生證 唔似以前得個膠牌仔
NCB
可愛的課室
有對講機啦 有投射電視架
健康餐單 小朋友唔舒服都啱食
唔驚d家長話 :做咩比xx甜野我個b食呀!
阿ti每日都要簽到架
將"自己" 貼到 "課室"裡面
個個小朋友都係公主嚟架
阿ti係藍組
分組做勞作 分組玩遊戲架
一睇學校拎返嚟嘅ryhme book
哇 都幾深架喎 真係教得晒? 期待中
幼兒院嘅同學 可愛的喬喬 成日笑咪咪架
Assembly喇 大家排好隊 做早操
英文同國語早操都有架
英文早操 由英文老師帶領
之後 修女校長嚟喇 大家都拍掌歡迎
阿ti好肯同小朋友傾計 大家玩課前遊戲
好喇
突然老師叫 : "拍拍NCB 拍拍黎老師 拍拍小朋友"
個個都即刻望住老師 原來係茶點時間
佢地被要求攞茶點袋出嚟
小朋友互相比較姓名貼紙 哈哈 好得意
食茶點 要咸謝天主
簡簡單單嘅餅同清水 都哄得阿ti好開心咁
之後有story time 老師做得好好
我地個個家長都比好高評價
見到小朋友眼定定就知老師well done!
好喇 做埋第一份勞作就放學
親子勞作 做左隻汪汪
阿ti話 : 我好鐘意學校呀 返學好開心呀!
巴士又見到可愛嘅喬喬 so lovely
第二日著校裙
呢條裙受到好多媽媽嘅喜愛
最靚都係聖保祿同聖心嘅校裙
今年NCA係紅呔 NCB係桃紅呔 NCC係粉紅呔
Tima最鐘意紅色 希望下年有啦
等返學 同Tina玩左一輪 癲左
同d同學仔有溝通喇 非常好!
今日早會係普通話形式 唱國語兒歌
點完名就玩發問遊戲 阿ti好開心 好high呀
今次食紅蘿蔔豬肉粥 阿ti食左兩碗
仲好大聲話 : 好味 very good!
之後 仲玩左集體遊戲 - 彩虹傘
d同學們都好投入 嘻嘻哈哈咁完成
兩日嘅新學年家長觀課日完成 去左金鐘名都飲茶
d待應 西裝人都話阿ti叻女 仲話聖心係好學校
最緊要讀得開心 名校都係其次
咁當然兩者兼得係最好啦 深信呢樣都係其他媽媽追求嘅
加油 加油 加油
妳加油返學 我地加油返工!


c: text/html

text:
三月十四日
十八個月至十九個月閒記
本來唔洗返工嘅星期六應該好開心
可惜一早要陪阿ti去做interview
最後一間 亦係tima心儀嘅幼兒園
港島區好多家長都揀呢間幼兒園 所以去到絕無欺場
好多好多人呀 多家長 多bb 連老師都特別多
今次同行做interview嘅仲有鋒仔呀 細阿ti少少 但都好高大
佢地兩個唔知會唔會做到同學仔呢?
好快就到阿ti見老師喇 老師叫titi分杯同碗
titi玩左一陣野 先施施然拎起隻杯 " 杯杯"
老師叫佢比媽媽 titi望一望我 交隻杯比我 仲話 "比...mami"
老師叫titi拍手鼓勵自己 titi都有做 喺度大力拍手
之後老師拎左幅畫出嚟 有巴士 有電話
titi二話不說指住巴士 "巴士" 老師再問有關電話
titi好興奮張開手掌 用手指篤手掌 一邊講 " 嘟嘟嘟...喂"
講"喂"嗰陣將手擺喺耳邊 扮講電話
老師明顯對呢個present方法好滿意
tima打蛇隨棍上 問titi叫咩名 titi好清楚講自己嘅中文名
去到呢度 tima知道得米喇 老師最後再test埋佢講bye bye
thanks god! 雖然初初titi玩野喺度舞隻杯同碗
但後嚟總叫做晒所有嘅野 仲送多個自選動作 叫自己個名丫
等收信 ... 鋪嘅第一條路 應該touch wood吧...
ps: 上次嗰間幼兒園test嘅野仲深過呢間呢...
interview完左 就去玩網球 同埋打機
titi對運動都好有興趣 揸住塊拍同波唔捨得放手...
呢張相見到titi嘅酒窩呀 同tima嘅一樣
玩左兩野 tima見titi好悶就陪佢去玩slide咯...
好攰嘅聰少同tiba 仲可以上樓打機
三點一打就打到九點...
titi呢? 就好忙咁搬野 搬嚟搬去 但唔知搬嚟做乜
隻臭豬笑得幾開心!
咁就玩左一日啦 嘻嘻

robotstxt: allowed

filter: keep


text:
小齊又係自己一個人坐後座~
講起都有d 緊張, 我地第一次book 一泊二食o既旅館
敗家媽媽不負敗家之名, 之前去咁多次日本都係血拚團隊,
日日都係去唔同地方血拚, 好少有機會咁樣spare 幾日 去郊外hea下 住下呢d 本地旅館
同小朋友去就梗係冇乜時間買o野, 大家都係relax下啦
今次敗家媽媽跟據行程同埋我o地o既要求o係jalan 搵左呢間旅館 -- 木更津富士屋 季眺
'
因為我地第三日o既行程會o係千葉縣o既mother farm, 所以o係木更津附近搵返旅館,
我地大約3點半左右已經去到旅館了, check in 時已經要除晒鞋, 大家o係旅館內都只係著拖鞋
front desk 唔算大, 成個旅館o既服務員都係好典型日本嬸嬸咁o既樣, 除左一個前堂經理識o的英文之外, 其他只可以用日文溝通
好彩敗家媽媽都學左幾年日文, 基本應對都還可以o既~
我地間房係連同小庭園o既房間
以下photo source from fujiyahotel.com
'
小齊一坐低就食o野 - 係welcome 小茶點~
同front desk 講好左晚餐時間之後, 我地見仲有d 時間, 就去木更津o既新outlet 行下喇
呢個亦係點解敗家媽媽揀呢間旅館o既原因 -- 因為都幾近outlet, 同小齊去旅行就係要把握時間抽空shopping!!
木更津outlet 算係幾新咖喇, 2012年4月先開, 可能就係因為太新, 連我地個車o既GPS 都未搵到佢!!!!
好彩我地醒目隨機應變(用附近o既景點set destination) 最後都搵到~
敗家媽媽行outlet 無數, 其實好多outlet o既貨品都唔係真係outlet 價賣咖喇, 不過去到唔買都睇下啦
d 大路牌子都有o既, 本土牌子似乎唔太多, 敗家媽媽今次只係burberry買左冷衫, 冇買到o野比小齊(因為唔抵)
反而o係anna sui mini 有一輪掙扎, 見有d 衫仔都幾靚,
之但係小齊呢個時候已經冇乜energy, 個人開始扭計....
怕左佢, 即刻去買d o野比佢食, 塞住佢把口
好彩有間godiva
有朱古力食小齊又乖返喇
行完outlet 返旅館食晚餐了,
晚餐都整得好精緻, 海產為主
媽媽同小齊share 一份餐, 小齊真係食好少o野, 正餐冇心機食, 係咪食朱古力食飽左?!
好多魚...咩都有魚, 魚湯, 焗魚, 魚飯...金目鯛都有好幾樣食法
飯後甜點 - 有小齊最愛o既生果, 小齊應該餓生果餓左好耐, 去旅行唔可以好似平時咁成日食生果


text:
小齊返學返左兩星期,
現時都仲有喊, 我離開課室果下佢多數會喊
好彩又唔算好長氣,
老師話我一走佢就收聲
平時都唔覺佢咁"掛住"我喎~
返學o既呢兩個星期都係媽媽日日送佢返學
雖然比左校車錢, 不過橫掂我都要返工
不如就我湊左佢返學我先返工啦
放學先坐校車
湊返學都係我地親子時間o既一部份
其實小齊都好幸運, 一返學就有朋友仔陪
而家朝朝返學都會等埋 minako 一齊返的
呢對雙妹嘜一見面就玩, 好多o野講
但講埋d o野都唔明佢地講乜
一時就 yes no yes no 咁你一句我一句
一時又攬頭攬頸
攬住條柱都玩得一餐, 不過朝頭早比較多上班族
玩o既機會得好少
minako 適應校園生活冇問題,
一d 都冇喊
小齊大人幾個月但係一到班房就眼泛淚光
有時都諗係咪因為冇返 N 班呢 ?
雖然係咁都冇後悔K1 先比佢返學,
過去呢一年都hea得好開心,
小齊喊還喊, 但佢都有留意到上堂發生o既事
都講到o的上堂情況比媽媽聽,
媽媽就同其他同班媽媽互相引證下
尚幸小齊上堂都唔係發夢, 都知做緊乜
返左兩個星期都有d 覺得個女又長大左
佢話返學時wee wee 唔駛人幫手tidy up, 而且有洗手,
我問你識自己坐上去咩, 佢話: 我識, 好矮咖之嘛
自理方面似乎做得好左
唔知幾時先會完全唔喊呢 ?!


text:
你試過偷食未?
我試過,成日都食.
偷食唔代表唔喜歡你男朋友,只係想喺其他地方搵到快感.
係道德層面,偷食唔係咁啱,但係我覺得偷食如果只是去尋找性愛,識得返屋企,其實都唔係太大問題.
係香港,偷食有好多方法.最普遍嘅方法,就係手機程式到搵.
開著個APP,就會發覺周圍都係同志,公司附近大把,屋企附近大把,健身室附近大把.
不過好得意,就係發覺大部份都係BTM.我就好奇怪,唔係好多人都係鍾意做一嗎?原來發覺呢個世界BTM多好多.
其實我做一或者做零都無所謂,有得玩就OK .所以,大部份情況之下,我都係做一.
啲人成日話無圖無真相,我覺得未必.經驗話比我知,好多時啲相send過來係好靚仔好大隻,見面時完全係另一個人.
玩之前記住一樣嘢,無論人地去自己屋企,或者自己去人地屋企,記住都要帶condom同ky.有啲人好變態架,佢地真係中意玩BB (bareback),如果就咁比佢無套插左,就真係瞓都瞓唔着啦!
仲有,法例規定同21歲以下既男仔肛交係犯法,如果對佢個年齡有懷疑,千祈唔好玩,新聞都報道過好多呢啲case.
視乎情況,總之我係含或者插之前,我一定會要求沖涼.以前試過插一個仔仔,一路插一路發臭,搞到我完全唔想玩.如果佢係都唔肯沖涼,我就只會俾佢含,無其它.
除晒衫嘅時候,我會留意佢地身上有冇D特別問題,如果有問題,咁就搵個
藉口話唔玩架啦.又或者比佢含,咁就算囉.
因為始終大家都係陌生人,所以我一定會係插之前問:你想唔我入?我一定會聽到佢答Yes,我先會入佢.有時好好笑,我會問多佢幾次,等佢好心急咁,我然後先會入去添.
講真,大部分仔仔都話俾我插得好舒服.當然啦,我自己都做過零仔,知道點樣插係最爽既.
玩完之後,記住要執番好啲嘢.最高危既係個condom既包裝袋,好易會唔知跌左喺邊,所以要執清楚.
講得係偷食,就唔會同佢地發展,所以我亦都會唔會對佢地太熱情,免得惹人誤會.
不過有啲仔仔都會想同我一玩再玩,或者佢地真係好鍾意我就入佢啦,又或者佢地真係好鍾意我哋呢種sp嘅關係,清清楚楚冇手尾.


text:
環遊世界薄餅 (薄批) - 凍咗 d 唔係仲好食 薄批無咁飽 我鍾意食架
( 13-jan-2011 thu )
好快又到星期四咁呀 咁就差唔多過咗半個月 d 時間真係過得好快好快呀 ~
今朝好似無咁凍 可能適應咗啦 我又早咗出門口 所以去搭地鐵 行多 d 好 d 嘅 天氣唔熱嘅話 ~
行到去餐廳都有 d 熱 但又好想食湯米粉喎 所以熱上加熱呀 oh no ~
菇場都一般忙 10 點幾就收到媽咪電話 話今日可以出院 但佢就想我放工接佢出院 咁當然無問題啦 ~
知道媽咪出院 心情即刻好番哂 因為次次媽咪入院 我覺得自己好似遊魂咁 無心機做嘢 同埋好多嘢都唔記得咁 淨係好擔心媽咪 ~
晏晝出去行一陣 之後再買 Big Mac 番菇場慢慢食 $20 好抵呀 因為超飽呀 唔知點解 我食嘢嘅時候唔多鍾意飲嘢 多數食完先飲幾啖嘢 ~
差唔多 3 點幾媽咪打黎話叫朋友陪佢出院 話難得好好太陽 想番屋企沖個涼喎 咁都好 我夜晚拎完中藥就可以直接番媽咪屋企 又唔知點解 次次一去到媽咪屋企就好鬼餓 我其實麻麻地 like 食曲奇 但去到媽咪屋企見到曲奇又好想食喎 ~
今晚叫 Cheese Pizza 外賣 佢地又話要 40 分鐘先送到 點知 20 分鐘就已經送到黎 快唔係唔好 不過家姐未番嘛 如果 40 分鐘先送黎 家姐就啱啱番到屋企 咁就可以食新鮮熱辣嘅 pizza 嘛 好在家姐番到黎嘅時候 個 pizza 底仲脆咋 家姐拎咗糖水番黎 佢好鍾意乜都同我 share 一齊食架 同埋佢覺得特別好味嘅嘢 點都會留比我食 係都要我食到為止 我媽咪成日話佢痴線呢 ~


text:
媽咪姐
星級世界盃 邊個堅識波?
Yo! 4年 1度嘅世界盃又嚟喇!嗱,老老實實,媽咪姐唔算係 super球迷,但憑著對 honey嘅一份真愛,都做咗唔知幾多晚「陪睇員」,嗌到聲都沙埋.足球,已經變成我嘅朋友嘞!正所謂開心要 share,梗係搵班明星藝人一齊講嚇波經,估嚇波衫,睇嚇邊個堅識波!以為 C朗係西班牙嗰啲,開波前唔該溫嚇書先!
溫碧霞美斯變柏斯
呢件藍白色波衫真係好易估,美魔女溫碧霞諗都唔使諗就答到係阿根廷,但係問到佢知唔知有邊個當家球星就即刻露餡,口快快答咗句:「柏斯!」嘩!連阿根廷球王美斯個名都記錯,認真唔掂!佢仲話其實以前好鍾意睇碧咸,依家佢退咗休所以冇咩留意,果然女人係睇靚仔先!
蔚雨芯靚仔行先
魔鬼胸 Rainky(蔚雨芯)話自己唔識波,俾咗件波衫佢, Rainky仲𠱁記者俾貼士,不過佢都係將呢件德國隊波衫講咗做法國隊,仲話:「其實我係好靜嘅女仔,以前都係陪屋企人睇,今屆世界盃都會試嚇睇,可以睇嚇靚仔嘛.」
黃又南西班牙變葡萄牙
一聽到話要考認波衫,又南即刻話:「睇開足球嘅我,大家都知我好熟」講完自己都忍唔住笑,揸住件衫,估完葡萄牙之後,先估中係西班牙.其實一睇心口個金色 logo就應該知係上屆冠軍球隊問佢知唔知西班牙有咩球星呢?要媽咪姐放曬水,俾美斯, C朗,費拓佢揀先估到,咁大路都唔識,又南你真係要惡補嚇喇!
楊愛瑾認住兩個 C
估唔到 Miki(楊愛瑾)都幾醒,拎咗件波衫上手就話:「唔知『都 Min俊 C』會唔會踢波㗎呢!」擺明認得出呢件係韓國隊波衫咁噃!佢仲話:「其實我唔係好識波,我唯一識嘅得 C朗,不過嚟緊世界盃會同朋友出街睇,感受嚇吖嘛!」
官恩娜波中有愛?
Ella一嚟就估到呢件係法國隊嘅波衫,仲認叻咁話:「其實一拎出嚟我就認得隻公雞,同埋個 tag有法國國旗.」見佢好似好熟足球咁,但問到法國有咩球星?佢就無厘頭咁話:「足球我真係唔熟,不過我可以同佢哋講句示愛說話 je t'aime pour toujours.」 I love you forever?咁都俾你兜到,俾個叻你!
森美諗多咗嘞!
我哋俾咗件哥倫比亞波衫俾森美估,佢一嚟即刻話:「件波衫又黃又有個『 porn』字,咁色情嘅!」其實人哋成句係「 unidos por un paí s」意思係「國家團結」,男人果然係諗呢啲先!不過問到佢會唔會睇波?佢就話睇波係一樣好好嘅親子活動,所以會同小朋友一齊睇呢.
波衫知多啲
唔好以為今年世界盃巴西做主辦,佢哋嘅波衫就一定最好賣,據波衫專門店老闆 Ken哥話:「今屆世界盃最好賣嘅係德國同日本波衫,事關呢兩隊嘅款式變動唔大,襟著,所以多人搵啲.」唔講唔知,依家仲有啲波衫出埋女裝 cutting,件衫修曬身,唔怪得之有咁多女仔嚟買啦.呵呵,媽咪姐都買番件襯嚇 honey先!
服裝提供: Kitroom Sports


text:
49期封面專題:你講乜話 —Toward a Cantophone Literature
封面專題:你講乜話 —Toward a Cantophone Literature
啟首語
識睇嘅一定係讀住嚟睇
NH先生/
近年中港矛盾爆發,嚮普羅市民嘅論爭裡面,「捍衛粵語」成為咗「香港人」講身份認同時最常掛嚮口邊嘅四字詞之一.例如,一月以嚟,有關粵語嘅論爭就幾乎冇停過.你有你話﹁普教中﹂乜嘢問題都冇,呢邊又即刻有人駁咁樣係漠視粵語嘅重要性,隨之而嚟嘅係一連串嘅粵語捍衛運動,強調粵語唔要畀人「矮化」,更唔應該成為「驚心動魄」嘅妖魔語言.一時之間,好似去到人人都話粵語好嘅地步,但講真嗰句,對於呢個我哋咁愛嘅語言,我哋認識又有幾深?捍衛粵語係咪就係至高無上?當然,呢個並唔單單係對讀者嘅提問,亦都係我哋《字花》編輯積極反思嘅問題.於是我哋決定好好咁做一個粵語專題.(由粵語論爭引發嘅語言政治問題,可以睇返第58至75頁嘅評論專題.)
當然,作為一本文學雜誌,做呢個粵語專題並唔淨係想同大家講下粵語嘅源流,又或者從語法層面同你講下粵語同普通話相比,點樣詞序顛倒,點樣慣用單音節詞等等……而係,想同大家呈現究竟文學性地用粵語寫作,到底會產生出一種點樣嘅美學效果?或者再準確啲咁講,究竟粵語以唔同嘅面貌呈現喺唔同嘅文體時,佢到底表現出點樣嘅活力,彈性,甚至一種無可取代嘅獨特性呢?
實情粵語寫作亦唔係今時今日先喺石頭度爆出嚟嘅新概念,而喺粵語寫作嘅傳統裡面,至少有幾種文體值得我哋特別關注:第一種係夾雜咗文言,書面語同粵語口語嘅「三及第」小說;第二種係傳教士向廣州話取經寫成嘅《聖經》;第三種係半文半白,並且多用南音或清歌形式說唱嘅粵謳.呢三種文體都有佢哋特定嘅生成背景,佢哋都表現咗粵語寫作裡面「講」同「寫」互為影響又互相滲透嘅特殊面向.所以喺專題嘅第一部分,我哋特意請咗阿修,飲江同陳麗娟去仿作三及第 小說,粵語聖經同粵謳,睇下幾個作家點樣喺既有嘅文體中傾注新嘅話題,新嘅思考.而呢部分嘅最後一篇,黃念欣嘅〈懷鄉音——一個教書女子的尤里西斯〉,齋睇題目或者你心裡面會彈出「仿作黃碧雲」五隻大字,但當你睇落去,你唔會搵到「烈佬」嘅影子,相反係一種我姑且稱之為NY體嘅風格……而重要嘅係,呢篇文係一個愛粵語,研究粵語嘅教書女子嘅真切發問:「有乜嘢比語言嘅聲音更重要?」
的而且確,點講都離唔開聲音呢個話題,就好似第二部分「甩皮甩骨」,同樣離唔開文字同聲音嘅對譯關係:例如智海同邵家臻就搜羅咗一啲熟語,潮語,並配合時下嘅社會議題,各自編造新嘅粵語辭典;接住嘅係三則「有味」極短篇,作者大玩雙關,歇後語,展現粵語粗俗「鹹趣」嘅一面;另一方面,淮遠,周漢輝同廖偉棠就借助一啲一般人平時會講但唔會寫嘅古語詞,發揮聯想,去講古,去玩文字遊戲,去諷刺時弊,方方面面咁話畀讀者聽粵語入詩嘅趣味同可能.
而最後一部分「雞同鴨講」,則想將粵語放返嚮各種方言,語域同語言並存嘅現實世界,多種邊緣對恃互動先至係我哋嘅日常吖嘛!唐睿嘅〈Hi, Dad〉裡面阿爸阿女工人坐埋一檯,各有各講,而如果話語言唔單單係「講嘢」,仲包含咗人嘅身分認同,情感嘅依據,咁喺呢個語言摎咁攪嘅城市,我哋嘅「根」又應該從邊度講起?台灣作家林蔚昀表面上佢寫嘅係一條街,一碗雲吞麵,但實際上講嘅係喺另一個語言領域中漫遊,迷路,發現,最終搵到出路嘅詩意感受.而許迪鏘嘅文章又將粵語嘅討論重新拉返去學校,更自編教材,去話畀大家聽用粵語教學點解合情,合理,合晒何車.
做粵語書寫專題,講到尾,就係想用文字去「保存」一把聲音.我所講嘅「保存」,並唔係話只係想show畀人睇,原來有啲字,有啲句子係可以咁樣寫落嚟,而係想大家了解,原來當你同我閒來無事或者煞有介事要去表達所思所想嘅時候,無論過程係要幾咁迂迴曲折,卻唯有呢把聲先可以令我哋最直接,最精準咁去話畀人聽,哦,我想講嘅咪就係呢啲囉.而呢種自信,其實從來唔需要求諸標語,宣言,而係嚟自於我哋喉嚨發出嘅,由文字建立嘅心照不宣,同時又意料之外嘅無限可能.


text:
好似好耐無認認真真咁打一篇blog, 我見好似都唔係好多人睇我個blog, 更加懶多十成, 呵呵呵~
光陰似箭
由香港番到東京, 不經不覺都已經2個星期, 時間過得真係好快. 番香港個3個星期都係, 好似都無做過d乜, 亦都無特別同朋友聚會, 更可怕ge係, 居然無乜點買到衫 (要知道比起日本, 香港d野真係平到笑!!)! 番東京ge時候, 因為最後實在唔夠時間買日用品&壓縮袋, 個行李居然得個27kg! 激死我!!
人生1st time boarding @ final call! 堅!
因為無機位ge關係, 搭晨咁早9點幾機! 多謝爸爸特登送我去機場! 講開機場, 入禁區後我同Ms A仲矇成成慢慢係manning買糖. 行緊去鬼咁遠ge boarding gate 個陣已經9:10am (departure time係9:25am), 見到空姐揸住個final call牌, 我同Ms A 講, "乜咁似我地班機number ge.", 殊不知真係我地, 當時我地離個個超遠boarding gate 大概仲有5-10mins路程! Ms A即刻開步跑, 但係因為肥M無運動開, 連平時追電車激跑30秒, 都可以搞到面青口唇白, 就尤阿Ms A自己跑, 我係後面急步追算啦......好在都趕到上機!
東京同我係相剋
番東京ge 1st week, 我msn ge caption就係[東京呢噠地方同我係相剋], 何出此言呢. arrived @ 東京之後, o係行李帶到等左好耐, 一直都等唔到件行李. 明明一齊check-in, Ms A個行李都一早攞左. 最後見到有個last lugguage ge 牌, 當堂嚇到冒汗. 講真, 搭左咁多次飛機, 真係第一次唔見行李, 令我對CX ge 印象, 真係壞上加壞!!
行去報失ge counter, 有好多人都好似我咁! 搞乜鬼啊CX! 日本人做野一向都好有"效率", 搞左成個鐘, 不過添份form等通知, 發生乜事都話唔到比你知! 我以為我mobile & DC都係lugguage裡面, 就留左Ms A電話, 順勢就去佢到過夜, 因為電腦電池& charger都係lugguage, 基本上係無人聯絡到我. 去到, 原來mobile & DC都係handcarry到, 都好d.
係Ms A home 燒肉, 唔知係咪燒唔熟d野, 第2日番到屋企肚痾, 仲痾左成個禮拜, 佢地話我水土不服wor = =""
搞左呢2壇野, 再加上日圓高企, 講真我真係有諗之後應唔應該繼續留係日本.....不過以我d日文爛ge程度, 同人講我係日本讀左9個月都真係無人信(我自己都唔多信)!! 所以番到黎之後, 就即刻約左之前聯絡個間日本語學校..... 欲知後事如何, 請待下回分解!


text:
2013年5月26日
月夜下再遊 迷離莊園...
開幕當日冇留到夜晚,未有機會再次欣賞 迷離莊園 嘅夜景,不過冇所謂啦,開幕後大把機會啦!而就響開幕嘅一星期後,我響星期六入咗樂園玩,終於都可以再次響晚上到訪 亨利爵士 嘅家園!呢個週末係 奇妙處處通 銀卡特選週末,日間人流都唔少,但係黎到晚上,又開始少返啲人...
入夜後,人少咗,可以響寧靜嘅環境下再次細看莊園裡面嘅事物!我諗我暫時都唔會睇厭!哈哈!
大冒險家餐廳 響開幕日曾經大排長龍,呢個晚上卻有啲冷清,唔知係唔係同價錢有關呢?
雖然價錢真係唔平,不過都想試下佢地嘅海南雞飯,於是呢一晚又選擇響呢到食晚餐.
海南雞飯套餐,味道算係唔錯,但係同其他地方其實差唔多,所以我響到試一次就足夠架啦...
今次我揀咗響 埃及主題房間 用膳,最能引起注意嘅,必定係房內所擺放嘅木乃伊棺木!
亨利爵士 係一個好有條理嘅人,佢會為自己嘅每一樣珍藏品寫一篇日誌,以作紀錄!
呢到就提及爵士係響1888年獲得呢件珍藏品嘅,佢同 阿拔 都對裡面嘅木乃伊感到非常好奇呢!
食完飯,當然要去玩下 迷離大宅 啦!玩咗好幾次,轉眼間就去到關門嘅時間,要離開啦...
香港嘅天氣真係好意想不到,日頭不停落大雨,夜晚就一滴雨都冇,仲可以隱約見到月亮添!
臨走前都特別影低另外兩個園區寧靜嘅一面;漂亮嘅燈光效果,加上冇咩人,真係特別有韻味!
我咁鍾意晚間嘅 迪士尼樂園,下年全新推出嘅夜間巡遊,一定啱哂我口味啦!所以我都好期待!迷離莊園 開幕都足足等咗四年啦,夜間巡遊響一年之後就會登場,應該唔會等得好苦嘅!:)
訂閱: 張貼留言 (Atom)


text:
2011年9月30日下午2:26公開累積瀏覽 1354
按摩按咗幾個鐘, 不過今日唔知點解按完都唔覺得relax, 平時按開嗰位技師唔得閒, 再加上隻腳仲有的痛, 成日要就著就著.... 當然按吓都好過無按嘅.
晚上, 林老闆又帶我地去粉嶺搵食
就係呢間Pad Thai啦, 去到時, 好多人响門口等位. 不過唔使等好耐就有位, 地方細, 但流轉都算快.
再睇吓, 原來呢條街叫聯昌街, 有間爵士拉麵喺對面.
鋪仔好細, 數過得七張檯
再睇吓的餐牌, 的價錢都算抵食喎
粉麵都唔貴. 的飲品仲抵飲, 十幾蚊一杯.
嚟到又等林老闆發辦, 點知佢叫餸的口味同我地好相似喎, 我諗如果我地發辨, 都係叫咁上下野.
無骨海南雞, 隻雞好滑. 的醬汁都唔錯
咖哩炒蟹, 好味, 的蟹好多羔喎.
叫咗呢客蒜蓉包醮的咖哩汁...好味
肉鬆生菜包, 的肉嚡咗的, 但係都ok喎
大辣冬陰公湯, 但係一的都唔辣嘅
豬肉牛肉串燒, 每樣半打
蝦醬炒飯, 都幾好味喎. 一見到呢碟, 就覺得好似嗰日响新曼谷餐廳食嗰碟, 都係有的泰國臘腸放喺飯面.
炒椰菜苗
炸蝦餅, 哈哈! 初時仲以為係蔥油餅添
型爸唔夠喉, 仲要多一客蒜蓉包醮的咖哩汁. 不過呢一客就燶咗的
我地叫咗好多杯飲品呀! 六個大人一個細(林小b), 叫咗九杯飲品, 因為的男士都encore叫多一杯
珍多冰三杯
龍眼冰一杯
青檸梳打四杯, 型爸同林老闆每人飲兩杯
二公子飲完杯珍多冰就叫咗杯凍檸賓. 比咗一支小餅裝, 再比一個杯裝著冰同檸檬等佢自己加落去.
呢餐叫咗好多野好夠呀!
埋單唔使一千蚊, 我地六個大人, 人均hk$160, 叫咗咁多野, 都算抵食. 上次去新漢記, 人均都要hk$280...
真係久唔久要周圍食吓, 唔使成日都去同一間.
呢間好味抵食, 遲的再嚟幫襯


text:
香港人絕對是最“善忘”的族群,兩個多星期前因為搞到食客上吐下瀉入廠大修嘅板長壽司,噚日放工行經佢灣仔分店,依舊門庭如市,莫非真係疴多幾次就可以減多幾磅瘦身? 香港已經有十一年無咗重光紀念日假期,我諗三十歲以下可能唔知日本曾經佔領過香港,又或者大多數香港人都唔記得有套咁嘅歷史.
舊年今日全港焦點都瞄住死因庭點審“魔警案”.下邊班bloggers討論大陸個單少女離奇遇溺案,又取笑大陸制度不知所謂,其實香港又何嘗唔係五十步笑百步.徐步高殺警案,論故事性,論其耐人尋味,實不遜於1963年J.F.Kennedy遇刺案,絕對係香港開埠以來最奇嘅案.
由06年頭徐步高死,足足拖咗一年有多先話召開死因庭聆訊,事前各大報章都渲染徐步高係殺人狂魔,又話姓曾同姓冼嗰兩個警察响隧道同徐步高槍戰幾英勇,但成場戲除咗隧道入邊個垃圾筒外,根本就無人知,單憑姓冼個條肥仔片面之詞,實在唔可信,再講,所有陪審員响事前已經俾傳媒雜誌洗哂腦,連發開口夢都會話徐步高係“魔警”,直接講就係佢哋根本唔能夠客觀去分析證供同證物,唔怪得審咗成個月,陪審員連一條問題都無問過,同正常死因庭陪審員慣性咁打爛沙盆大相逕庭.
另外,死因庭召開嘅目的只係揾出死者嘅死因,如死於自然/意外/不明/合理被殺等,從來唔會去探究引致死亡嘅罪責/法律責任(liability),但徐步高單嘢最令人大惑不解係佢哋竟然最後得出梁成恩,曾國恒係徐步高殺,麗城花園劫案係徐步高做呢D只會係一般刑事法庭(criminal court)先會得到嘅裁決.要知死因庭有別於一般法庭,响舉證嘅標準同受證據法約束嘅程度會比凡事都要無合理疑點下舉證嘅criminal court低好多,理由係佢嘅功能唔係guilt finding.所以個判決一出即刻引起法律界譁然.
如果好似佢哋咁要去確認徐步高嘅罪責,咁响舉證上就有好大問題﹕
(一) 差佬唔應該以綑綁式嘅手法將梁成恩案,麗城花園銀行劫案連同隧道槍擊案一併處理,因為三單係無論手法,內容,人物都截然不同.證據法及普通法原則係被告只係受被控告嘅罪行俾法庭審,控方唔能夠亦唔應該拉埋其他懷疑係被告做嘅嘢,去話因為你有做A,所以B同C都係你做.响證據法有樣叫similar fact evidence(類似事實證據),就係將幾單懷疑係被告做嘅案入邊嘅證供一併引入,(A)但係條件係你必須convict咗被告有做其中一單;(B)幾單嘢嘅行案手法內容要極為相似(strikingly similar),(C)幾單案就被告嘅身份唔可以有存疑(no dispute on the identity of suspect),正如我講,三單嘢响各方面都唔一樣,再加上麗城花園劫案個賊係矇面,根本唔可以响無合理疑點下確定佢嘅身份.你要疑點,我就俾個你.麗城劫案發生當日個時間前,徐步高係响佢駐守嘅東涌警署當更,而劫案發生後,其中一部駛到現場嘅衝鋒車係徐步高開嘅,你哋用心諗吓,徐生有乜可能當緊更離開差館,走去麗城打刼,然後响15分鐘內離開案發現場,收埋袋贜款返番東涌差館,駛架警車去現場扮哂無事發生,莫非佢係Heros入邊個日本仔可以停止時間同迅間轉移.
(二)控方傳召咗個物春FBI心理專家去分析徐步高嘅心理狀況.本來法庭上係可以引入專家口供(expert evidence),但係個條美國鬼唔係心理醫生,無任何心理學或精神科嘅執業資格,所以佢講嘅只係等同一個layman講嘅嘢,絕對唔可以視為專業/專家證據,法律上有明文話layman只可以俾 factual evidence,即係部車係乜色,部車開得好快,但係就唔可以話部車有幾快,或者部車的馬力最多有幾快呢種opinion evidence,雖然位主審判官(絕對係叻人)响引導陪審團時再三強調“唔需要理會FBI專家嘅口供,只要睇證據”,但係班友己經中哂個專家D毒,當哂佢係X File入邊個莫探員咁,入哂腦又點洗得甩.
(三)死因庭由於有別於一般嘅刑事民事法庭,佢對引入證供(admission of evidence)嘅規則同標準往往較寬鬆,例如傳聞證供(hearsay evidence)好多時都側側膊唔多覺入咗,但如果好似徐步高單嘢個死因庭咁越軌去find guilt 同埋 criminal liability,咁個 standard就應該等同番刑事罪案,而上邊講嘅綑綁式同所謂“專家證據”絕對唔可以入.因為prejudicial effect 大過 probative value.
(四)差佬响成個搜集證據嘅過程非常有問題,三警案唯一重要現場响案發後唔夠24小時就解封,在鑑證科人員未到作詳細搜查時己經有食環署嘅人用強力水喉清洗現場,咁現場有幾多個人嘅血液留下都永遠係個謎;另外,據報導開頭三支槍一共開咗十槍,但現場卻發現十一個子彈洞,前後矛盾,後來為咗解話,差佬高層又話其實曾國恒把槍有發子彈卡住咗,但仍然解唔到點解有十一個洞.最諷刺重係電視影住鑑證人員一邊檢集證物時,旁邊班無著保護衣嘅軍裝就四圍行,即係人哋一邊蒐集證據,佢班盲毛就一邊破壞.
(五)成個調查中警方檢獲咗千幾件證物,但最後呈堂嘅只得三百幾件,不足四份一,咁果批無呈堂嘅證物點解唔呈堂呢,無人知.其實控方响庭上嘅責任唔係要鋤死個犯人/被告,而係要確保成個審訊過程係公正,呢 D响大律師守則130條打後有詳細列明,係適用於litigant(訴訟者).控方無責任亦唔需要將果千幾件證物呈堂,但係就有責任話比辯方有D乜,由辯方自行選擇佢哋會唔會將佢哋呈堂,好有可能其他近千件證物有一半或更多可以證明徐步高無罪,又或者唔淨止佢一個人有罪.
(六)响芸芸呈堂證物中,有大批徐步高自拍嘅生活video,為咗證明徐步高就係麗城銀行劫案中用左手揸槍個疑匪,於是就响個 total running time有成千分鐘嘅帶中揾到兩個咁大把嘅片段──用左手食麵同埋左右手交替去射籃,去證明徐步高係用左手,故有理由相信佢就係個劫匪嘞,真係要幾牽強有幾牽強,普天之下用左手嘅又豈止徐步高一個,如果兩個片段就可以證明佢係個劫匪,咁其餘成千分鐘嘅video就更可以證明佢唔係.最搞笑係當控方話個帶咗面罩嘅劫匪兩對耳凸咗出嚟,同雙耳兜風嘅徐步高非常吻合果陣,心水清嘅裁判官即刻話,“邊個戴咗面罩嘅對耳唔係凸咗出嚟.”
(七)最令我到今日都搔破頭皮嘅係,點解中咗一槍嘅曾國恒响倒卧係行人隧道條樓梯上面,居然會將把槍插番入個槍袋.首先,佢瞓咗响樓梯級個姿勢根本無可能插番支槍入槍袋,因為梯級頂住佢個手肘;第二,當你身為一個警員,同人槍戰緊而又無證實另外仲有無敵人埋伏,你有乜可能咁老定收番埋支槍;第三,當時佢已經中咗槍(下巴),有乜可能會好似條件反射咁入番支槍入袋,所有嘢都係超出常理.
講咗咁多,我唔係想話徐步高係清白無辜,我只想帶出徐步高係响差不多最有違法理同邏輯嘅情況下俾班近乎白痴嘅陪審團定罪,而呢個結論係警方「精心」策劃部處,背後所要隱藏嘅秘密一定令人乍舌.
一個已被遺忘的疑團──徐步高案
9 留言:
- katana 說...
-
YES.....
-
23/7/08 21:04
- 匿名 說...
-
Good analysis! Thank you!
-
24/7/08 02:37
- 掬香齋主人 說...
-
玩弄法律一向不是警方的專長,不過亦足以騙過局外人.
-
24/7/08 09:33
- Eric Spanner 說...
-
岔開:香港人未必善忘,更可能係畀老董有意無意講中:「(太多o野)無提就等於唔存在」.好多o野唔上心水過鴨背,睇完就算,邊肯同你記得?但激親我爭我錢,嗯,化o左灰都要track you down呢.
-
24/7/08 12:59
- 匿名 說...
-
呢單案,我記得雲海好似係個電台節目度講過佢既疑點,不過可能雲海既形象太玄,以致佢講既野只能當故仔咁聽,又有可能係我地呢種不懂法律既小市民,就算相信當中另有秘密,又可以點呢?
-
25/7/08 21:18
- 匿名 說...
-
左兄,
請問大狀鐵腳組合打刑事OSCO455 s25掂唔掂呢?有冇更好既推介呢?如不方便公開作答,可否電郵告知?謝謝!
manlost11@gmail.com
-
25/8/08 08:53
- 匿名 說...
-
3年剛過去,拜讀大作,簡直一針見血...佩服佩服!
-
20/3/09 11:06
- 匿名 說...
-
-
4/7/13 08:36
- 匿名 說...
-
「控方傳召咗個物春FBI心理專家去分析徐步高嘅心理狀況.本來法庭上係可以引入專家口供(expert evidence),但係個條美國鬼唔係心理醫生,無任何心理學或精神科嘅執業資格,所以佢講嘅只係等同一個layman講嘅嘢,絕對唔可以視為專業/專家證據」
其實,個 FBI 特別調查主任 James J.McNamara,係在精神科醫生 Robert Mackenzie的協助下,對徐步高的人格及犯罪行為進行剖析.
而且,世上並沒有心理醫生,只有心理學家,以及精神科醫生.
-
17/3/16 10:54


text:
今晚原本約左朋友係青衣城食飯架,點知朋友臨時唔得閒,我又一心諗住係青衣城行街,所以都繼續去,不過係搵媽咪頂上陪我食飯!
媽咪只係食菜,大家都係想行街多過食飯,我地就簡單d去左池記!
不過完全唔記得影相,影完先記得!得返呢d咋...哈哈!其實我食左及第粥,媽咪就食左碟菜,就係咁簡單!
我講完唔記得影相,拎個相機出黎啦...媽咪已經笑定,佢諗住我幫佢影喎!哈哈~~媽咪宜家成日自動擺定甫士比人影相,成個諾諾咁!佢話去完旅行,到宜家心情仲好開心好高漲喎!
見佢咁開心,就幫佢係咁影啦...
之後我地行街,媽咪主攻鞋,不過未有收穫;我就睇下衫咁,最後係UNIQLO有收穫,亦係今晚唯一戰利品;係一條仿牛仔褲leggings,貼身窄腳,冬天著boots一流,只係$149,抵!
下半場等太陽哥哥係大圍返出黎,為節省時間,我出左葵芳等佢!我地都係行下catalouge,nike shop等衫鋪,再去埋實惠,日本城,屋企好多濕碎野要添置,但可能係台灣行得十蚊店多,原本有d野想買最後都係放返低,因為醒起旺角有吉之島十蚊店,過幾日出去行仲抵!宜家連太陽哥哥都變左做慳家師奶呢!
臨返屋企前,太陽哥哥買左杯 Toffee Nut Latte比我飲,天氣凍凍地,飲完即刻暖笠笠!


text:
曾經有段時間,屋企成日都養咗d魚,係爸爸既嗜好之一.
我就冇眼睇啦,佢最鍾意玩改裝,正正經經既水族器材唔用,大家俾足眼力去睇下佢用咗咩黎砌個魚缸:
黑色果舊,好似有好多只腳果樣呢,好似係沙宣既吹髮器其中一樣配件黎.
南瓜頭同南瓜屋其實係香薰爐黎,佢嫌人地唔夠多窿,d魚捐得唔夠開心,仲走去開多幾個窿添!
見唔見南瓜頭上面仲有d套房呀?係廚房用黎放鹽糖豆粉既兜兜黎,爸爸貪佢一格格,方便用黎招呼dVIP既.
藍色膠管粘住既,大家應該認到係十蚊店既收納膠兜啦.
見唔見右上角仲有件好似擦咁既野呀?係人地用黎磨手皮果D東東黎,我都唔知佢用黎做乜架?
魚缸前面,橙色果件東東呢,原本應該係用黎攝住只門既野黎,佢就用黎畢魚糧餵魚用.仲有D玻璃煙灰缸...佢買黎放鉗仔,魚網喎.
其實呢個魚缸左右,都仲有大大小小既魚缸架,右面咪有條好大條既花羅漢咯,見到未?
鬼咁撈較,總之就頭痕啦!好彩係唔駛我理既唧.
每次有魚仔出世,爸爸就多野玩啦,又用絲襪同筲箕做分隔,整個育嬰室,照顧周到,對人就冇咁好服侍啦.
就係因為佢養得小心,所以成日都有魚仔出產,送得既都送俾D同事啦,一竇竇既魚仔,佢地就開心咯,我就煩啦,又要帶佢地返公司分俾大家.
玩咗幾年,終於有日收手,放晒D魚,連魚缸都掉埋,安樂晒!


text:
恭碩良半拖半扶
憶蓮冧變笑女
■憶蓮同恭碩良愛得越嚟越高調,佢哋日前喺灣仔拍拖開餐,恭碩良仲當眾捉實憶蓮㖭.
Ads by Google
(金鐘→灣仔)現年47歲嘅林憶蓮同36歲嘅恭碩良(Jun)譜姊弟戀,已經拍咗拖3年,由本來好低調到今日半公開,成為圈中公認嘅一對,仲有傳佢哋今年底前會拉埋天窗,真係值得替佢哋開心.
上周六下晝4點左右,憶蓮同阿Jun又拍住拖去街,佢哋坐住司機揸嘅車去到金鐘太古廣場,架車一停低,Jun就一支箭咁走去電梯位,憶蓮同司機交帶咗幾句後,佢先抱住個暖水壺落車.年近半百嘅憶蓮見男友掉低佢,一落車就扮嬲鼓起泡腮,但見Jun講咗兩句後,憶蓮即刻爆笑上前會合.佢哋上咗商業大廈逗留咗一個鐘,跟住再由司機接載去咗灣仔星街開餐.
■憶蓮行到飛咁快,恭碩良細心扶實佢.
■恭碩良同憶蓮不時四圍望,警覺性好高.
返歸慢慢嘆
落車後,憶蓮扶住Jun條肥腰,雙雙去咗樓上餐廳Beef& Liberty食飯,不過撞正周末食飯時間,好多人喺門口等位,見到呢種盛況,Jun轉而叫外賣同叫咗兩杯飲品,方便飲住等.現場好多人都認得憶蓮,不過佢同Jun完全冇避忌咁照企喺度等外賣,Jun仲不時含情默默望住女友,𠱁得憶蓮笑到雙眼瞇成一線,明顯非常受落.大概20分鐘後,攞咗外賣嘅Jun讓憶蓮行先,落到樓下仲不時半拖半扶住女友,最後司機載佢哋返赤柱寓所開餐.
採訪:楊浩賢,徐錦池
攝影:羅德光,吳耀輝


text:
28 十月 [日本] 第一,二日 – 出發,到步
《10月08日至10月09日》
終於出發啦~!平時既我每次返香港都會帶個大行李既,因為次次都會買唔少野返黎;但今次因為會去日本,又會換幾次酒店,就想輕便D,所以之前個晚用左唔少時間去將我地既野擺落兩個手提行李到,搞到好夜先去o訓.好彩第日12點機,都唔駛好早起身.今次係由麥包既細妹送我地機,甘趁朝早有時間,奶奶又想去飲茶,我地就去左飲茶啦.飲完茶之後就去機場,機場都唔算多人,唔駛幾耐就過左customs, 仲有好多時間剩.
既然有時間剩,麥包又好勤力甘溫書啦.
上到機既第一餐飛機餐(亦係我唯一記得影相既飛機餐),如常啦,空姐都係問:『Chicken or beef?』,我揀既係雞扒伴薯茸.但其實我係個唔食飛機餐既人,甘多年以來我都係食個餐包,加少少如果好味既沙拉或配菜就算,所以如果問我個餐好唔好食,就要問麥包先知啦,因為佢次次都食埋我個既.今次既配菜唔錯,係cocktail shrimps,哈哈,我就食埋麥包個份啦.
因為西雅圖同日本有十幾個鐘頭既時差,加上坐飛機又要十幾個鐘既關係,雖然我地八號就出發,但係去到日本已經係九號既下晝五點幾啦.過關俾預期快,唔洗半個鐘頭就過完關兼囉埋行李啦.
第一件時就係去換JR Pass,我地搵左一陣就見到對面有個好大既牌寫住係個到換JR Pass,甘我地就入去啦;有幾個人係到排緊隊,我地又排.我稔排係我地前面幾係對台灣人,佢地手上搾住本講Suica + N’EX既優惠小冊子,我心稔:『哈哈,係呢到仲可以買埋呢兩樣野,唔洗周圍搵,正!』等左一輪之後,終於輪到我地啦,但當我俾張JR Pass既voucher俾佢既時侯,佢竟然同我講話呢到冇JR Pass換喔?!佢話係係隔離個間先有得換!(之後我地出返去睇過個大牌先發覺之前睇漏左個箭咀指住隔離個間先係換JR Pass既,搞笑.)但既然都排左隊囉,咪稔住買左個Suica + N’EX先啦,個sales就好好人甘同我講,話我有JR Pass,係咩JR都坐得囉,甘係唔洗晒錢買Suica + N’EX架啦.哈哈,跟住我又同佢解釋返話我張JR Pass凈用得7日,但我會留係日本9日,所以先會買Suica + N’EX.到最後,佢終於明白啦,就好快甘幫我地出票.我地甘講左一輪,真係要對後面排隊既人講聲唔好意思啦.之後我地又快快甘去隔離換埋JR Pass就上車囉.
N’EX坐得幾舒服架,唔知係咪夜既關係,車廂幾空下,坐係我地後面既一班人係到飲啤酒同食小食,好似好好味甘,但我地因為時差,都唔肚餓,所以咩都冇食到.
個幾鐘頭後就去到品川,跟住就轉山手線去到目黑坐酒店既接駁小巴去酒店啦.呢間酒店雖然唔係係新宿,原宿,但係因為有酒店接駁小巴,都算方便.房內要有既野都有,但我唯一覺得唔係好好既就係佢既花灑灑水太勁啦,沖起上黎會覺得有D痛.沖完涼都好夜啦,o訓覺啦~
第二朝,等緊接駁小巴既時侯,我地先去大堂睇下.大堂方面裝修得好靚,出面有個日式花園,我地去影相既時侯仲見到有個好似model既人係到影緊相忝.
《待續~》


text:
我唔知道嗰班中國遊客究竟係喺釣魚台撞船事件發生之前定之後報團.如果係事件發生之後報嘅,就算得罪都要講,佢地好冇腦!喺呢個風頭火勢嘅時候走去蘿蔔國玩,真係自取其辱!就算係事件發生之前報嘅,亦都應該顧吓自己嘅安全,考慮退團.
事後有個被圍嘅上海大學生覺得唔多高興,對記者話佢地只係單純去玩,根本就冇其他意思.哈哈,我都相信佢好單純.喺班右翼蘿蔔頭眼中,身為中國人而踏足蘿蔔國就已經係死罪啦.呢班友根本係出土文物,思維仲停留喺軍國主義年代,絕對係癲嘅!倒轉嚟睇,好多中國人都一樣憎死蘿蔔頭.好似我自己咁,夠想蘿蔔頭滅族啦,不過我唔會癲到付諸行動啫.仲有,而家國內反蘿情緒高漲,人人都話要抵制蘿蔔貨.班遊客呢個時候去蘿蔔國玩,就算出咗事都冇人可憐啦.事實上佢地已經喺網上俾人鬧到狗血淋頭,個個變晒賣國賊!
講到抵制蘿蔔貨,又真係令人好感慨.呢樣根本唔係新,由五四運動開始,已經講咗一百幾十年.但係有冇成效,大家有目共睹.有位網友講得好啱,佢話佢自己冇可能完全抵制蘿蔔貨,因為蘿蔔A片係無可代替嘅.但係咁又唔會益到蘿蔔頭喎,因為A片根本唔使買.
至於我自己,諗法基本上好接近.我贊成抵制蘿蔔貨,不過係用理性嘅方式.我買最緊要睇功能,品質,同埋價錢,如果有差唔多嘅選擇,我係唔會揀蘿蔔貨嘅,好似呢幾年就買多咗泡菜貨.死嘞,網民都係好憎泡菜國,唔知會唔會將我打成漢奸呢?
其實而家好多蘿蔔貨都唔係喺蘿蔔國製造,有仲係喺大陸造嘅添.但係蘿蔔貨(就算喺大陸造嘅都係)同國產貨點樣比較,相信大家都心裏有數.國產貨有時又真係好令人失望,風扇會著火,電視機會爆炸,都咪話唔得人驚!
唔知邊個古人話「修身,齊家,治國,平天下」,我絕對認同呢個自內而外嘅理念.又唔知邊個話「人必自侮而後人侮之」,呢句我都非常同意.要愛國,就要做好自己先.要做好自己,就要識自我檢討.要知道自己嘅不足之處,先至唔會俾人蝦,齋嗌口號係起唔到實質作用嘅!我都好想中國強大,唔單止喺軍事力量方面.仲要改善社會制度,更緊要嘅係提高國民質素.如果中國真正強大,蘿蔔都將佢變成魚肉啦!
有一樣我堅持咗好多年,亦都自信可以堅持到底,就係唔去蘿蔔國玩!我仲有好多地方未去過,而且有生之年都冇可能去得晒,唔去蘿蔔國真係一損失都冇!呢個係我對自己嘅承諾,我一定會永遠堅守!


text:
而家啲BB會同媽媽會真係多到你都數唔晒, 初頭諗住慢慢join唔駛緊, 但係點知好多BB會send咗application form之後, 要補番個懷孕証明, 所以來來回回有啲BB會要成差唔多個半月先會Confirm你既申請, 之後先會寄出迎新禮物呀!
莎拉都唔係好記得自己申請咗幾多個BB會及媽媽會啦, 因為好多都係application form send咗出去, 而家先開始慢慢收到迎新禮物呢. 而有啲會既迎新禮物好實用, 不過有啲就真係好"流"啦, 不過咁, 唔駛錢既free gift 都唔可以期望太多啦.
好啦, 睇一睇莎拉呢位C9仔究竟Join咗幾多BB會同媽媽會先.
(1) 美贊臣BB會
收到個媽媽袋同一本會員優惠書仔連同會員Card, 不過本來仲應該會收到BB手襪仔及嬰兒紗巾, 但係唔知點解到今日都收唔到呢?!!!(唔通佢執漏咗?!!
)
(2) 美素佳兒媽媽會
一本好實用及內容都好豐富既懷孕書及一包媽媽奶粉試飲裝(3) 雀巢BB會
會員卡及一本好Brief既育兒名營養資訊, 不過咁攞住雀巢BB會既會員卡去護協買嘢有discount架.
(4) 惠氏媽媽會有思樂既清潔棉及濕紙巾, 一包媽媽奶粉試飲裝, 換領baby mo雜誌及disney world of english禮物既coupon及會員卡, 同樣地攞住惠氏媽媽會既會員卡去護協買嘢有discount!


text:
2006年2月4日(六)
由於尋日去唔成PUROLAND, 男友唔想我失望, 所以今朝早再去過, 去到當然大部份都係HELLO KITTY既世界, 但好彩我都掃到唔少KEROPPI貨. 不過最遺憾既就係我夾唔到果個HELLO KITTY 30週年復古時計, 因為有個死八婆係度狂鉗走晒D景品. 好難得D職員先擺番D景品上部機, 但擺法已經唔同佐, 又無撕開果個盒位, 咁既款根本上就無可能夾得到, 好失望呀... 但好彩男友用佐個好醒目既方法去搞掂佐另一部金幣機, 我地拎走佐成八十幾個coins呀, 好開心~ 早知有呢個方法, 之前就唔駛嘥佐成二千YEN去夾啦~
然後我地去幕張outlet, 初初我仲諗住係度可以大出血, 因為咁多日以黎我自己都無買過D咩野屬於自己既, 大部份都係手信或者係幫人買既. 點知個outlet令人非常失望, 又細, 又無咩牌子舖頭, 好快我地就行完勒. 跟住我地再去迪士尼, 買夜晚飛入到, 都係二千幾YEN, 不過講真我初初唔係咁想黎, 因為我覺得黎迪士尼, 一係就黎一整日, 一係就唔好黎, 否則都唔夠盡興. 而且又凍又肚餓, 你知我一肚餓無啖好食, 心情即刻就會變差架啦, 所以都忍唔住面黑. 但後尾發覺原來大家缺乏溝通, 我以為男友因為鍾意MICKEY, 所以無反對話黎; 而佢就想我黎開開心心咁玩下, 所以先話黎. 後尾我地都玩得幾開心, 雖然唔係玩佐好多遊戲, 但就唔駛排好耐隊, 都算係夜晚黎有夜晚既好處啦~ 同埋最重要係睇到煙花呀, 好清好靚呀~~
返到酒店, 攰到死佐.


text:
第6日
因為要轉酒店,所以今日都一早起身,搞掂哂啲嘢就Check-out
bye bye 嘞 ~~~ Cross Hotel ~~~~~~
我哋要去o既係Comfort Hotel
好彩Cross Hotel 同 Comfort Hotel唔係相差好遠
大概都係5分鐘腳程
一早去到梗係未有房俾我哋啦,所以我哋又寄存啲行李喺lobby之後就出去玩嘞
今日會用大阪周遊卡2-Day Pass,包哂大阪市內所有地鐵,又包28個地方o既入場費,真係勁抵
咁當然無可能2日內去哂28個地方,如果去到3 - 4個已經有賺,更何況我哋唔止呢個數
埋單計數就無計過慳咗幾多,但一定好幾百蚊港紙啦
雖然今日都係hae住玩,但因為要轉酒店,
再加上今日要去o既景點,預咗同行朋友會磨爛蓆
所以琴晚已經買定早餐諗住喺車食
就係嗰個炒麵三文治包
第一站係去大阪城公園入面o既西之丸庭園同埋天守閣
可能好多人都買咗呢張周遊卡,所以由搭地鐵開始就不停咁遇到香港人
香港人仲多過日本人呀
都唔明點解,話哂今日都係日本o既公眾假期吖
原本西之丸庭園係一個要收費o既地方,有周遊卡就可以免入場費
不過可能西之丸庭喺櫻花時候會靚啲熱鬧啲
今日嚟到就好冷清,再加上落雨,就顯得無嘢睇嘞
之後就繼續行去天守閣
不過入天守閣之前,我哋見到小吃檔同埋一間供奉豐臣秀吉o既神社
我哋當然兩樣都唔放過啦
喺小食檔,我哋買咗燒魷魚,味道唔錯
再喺神社影咗幾張相
今日好似有人喺度結婚添呀!
影完相就入去睇天守閣嘞
天守閣係著名景點,所以好多遊客喺度,特別係國內同台灣同胞
天守閣內有一個關於豐臣秀吉o既展覽,但唔俾影相
淨係睇呢個展覽都睇咗兩個幾鐘,無法啦,同行朋友係一個絕對磨爛蓆o既人
同一樣嘢要睇幾次先肯走,我行完一個圈兩次佢都未睇完3分1
但佢睇o既仲要俾我少……唉!費解?!
結果我哋行到過咗中午時分先走返出嚟
嗰時已經好大雨嘞,咁我哋咪諗住食晏先囉,順便避雨
旅遊書話天守閣出面有食肆,我哋就決定去試吓
點知原來一早已經有旅行團同學校包咗場
咁我哋唯有走啦,諗住去第二度睇吓有無嘢食
行行吓我哋就見到原來大阪城公園近入口位置有小食亭
而入面除咗小食同雪糕外,仲有飯同烏冬
所以我哋就喺度食嘢嘞
其實呢度啲嘢唔差,起碼好食過萬博紀念公園嗰啲好多啦
食完嘢,見雨都停咗少少
我哋就去公園對面o既大阪歷史博物館
拎住周遊卡又係免費入場
其實我覺得呢個歷史博物館好似香港歷史博物館o既香港故事咁
真係差唔多一模一樣,都唔知邊個學邊個,睇怕都係我哋學人多啲
喺入面又逗留兩個幾鐘,我哋就出發去今昔館嘞
周遊卡又係免費o既!
相比歷史博物館,我覺得今昔館好玩啲
入面都有得免費租浴衣着,不過我同朋友都無租到
而入面啲燈光會不停轉變嚟代表一日24小時唔同時間o既情況
館入面分兩個部份
一個係古代,展現古時啲人o既生活狀況
而另一部份係近代一點,大概係50 - 70年代左右
喺今昔館玩到人哋閂門,我哋就返梅田去坐Hep Five 摩天輪嘞
黃昏時候坐摩天輪嗰感覺真係正
坐完摩天輪,喺商場行咗陣就行去空中庭園
其實由Hep Five 行去空中庭園都幾遠
而且旅遊書地圖同沿路指示又唔清晰
我哋問完Customer Services 又問吓啲途人先知喺邊
去過空中庭園,又去過台北101,又去過東京鐵塔等等
我覺得空中庭園唔係咁靚,後兩者仲靚啲添啦
不過Sky Building呢個商場,今日咁啱有聖誕市雜
我哋無去睇,但氣氛唔錯
呢度同上次去橫濱o既拉麵館差唔多
四周圍都係啲懷舊嘢
不過呢度光鮮啲又新啲
我哋o既晚餐:大阪燒
都唔平o架,不過朋友想食咁就無所謂啦
其實我一直好怕食大阪燒,特別係有麵喺入面嗰種
所以我哋今次只係叫咗個Ladies Mix
入面有啲蝦,肉同葱咁
呢個就好食好多
食完嘢,我哋就返酒店嘞
之前上網睇過啲口碑話呢間酒店啲房好細
咁我咪俾多少少錢book 雙床雙人房囉
不過原來間房都唔細喎
張床都幾大,兩個人瞓可能迫啲,但一個人瞓絕對大啦,可能我同朋友都係細細粒嗰類人
不過個廁所就真係細得好緊要嘞
算啦,反正我哋住一晚,聽日我哋就走咯!
題外話:
以為跌咗酒店入住証已經大鑊啦
原來仲有個更大鑊喺後面
我對波鞋爛咗呀!
其實本身都已經殘殘哋又爛爛哋
可以行咗咁多人,而京都好多地都係啲石仔地
所以令我對鞋爛上加爛,殘上加殘
結果今日落雨就瀨哂嘢
未去到大阪城公園已經feel 到對襪濕濕哋
喺天守閣出嚟已經知死喇!
到咗今昔館,對襪基本上已經濕咗2/3
到返酒店,售腳已經浸到巢哂皮嘞!
其實喺大阪城公園嗰時
我已經同朋友講咗
諗住可以大家笑吓
點知又俾人冷言冷語一返
令我琴晚o既決定更加堅固呀


text:
原本我哋plan咗今日會去清水市,聽日會去摘蜜瓜,但予計聽日颱風接近天氣會變差,所以將行程改咗,取消摘蜜瓜,今日會去科學館,聽日先去清水市.決定好行程我哋就出去玩喇.靜岡科學館其實同我哋住嘅酒店只係一馬路之隔,行過去唔駛2分鐘,入場費大人510円,小朋友120円,响地下自動售價機買咗門票之後就入場.科學館唔係獨立嘅建築物而係商業大厦裏面佔三層,原本以為好細,但入到去先原來都好大好多嘢玩.靜岡科學館係一間體驗型嘅科學館,會透過一d簡單同有趣嘅遊戲同體驗俾小朋友了解科學原理,換言之一句講哂-有得玩.三儍見到有咁多遊戲好興奮,已經衝咗去玩.d遊戲包括有關磁力,能量,感官等,其中最好玩嘅係一個完全漆黑嘅迷宫,要靠自己嘅觸感摸返出去,係個好刺激好特別體驗.
食完午餐我哋就去行街,意外地响靜岡站附近有個商場好大好好行,d品牌亦係我哋想睇嗰d,我哋响度消磨咗一個下午,買咗好多嘢,仲响車站嘅Pablo買咗個靜岡限定嘅焙茶芝士批.行到人哋收舖我哋先返酒店,放低d戰利品就出去食晚餐.
我哋去咗車站附近嘅居酒屋食晚餐.靜岡嘅居酒屋有好多有當地特式嘅小食,好似靜岡煮,炸櫻花蝦,吞拿魚餅咁,全部都幾好味,食飽我哋就返酒店食埋頭先買嘅焙茶芝士批做甜品,個批都幾好味,外面係焙茶芝士,裏面除咗有焙茶啫喱之外仲有d糯米丸子,好特別.食到飽飽就沖涼,整理好行理就上床休息喇.
(Day 5 完)


text:
2011年7月2日 星期六
JIN仁-2(完結篇)
6月26日响日本播完最後一集"完結篇"
已經急不及待咁要煲埋最後加長版嘅最終回
(一直都係每個星期睇最新嘅一集,完全係"追睇")
11集嘅平均收視係20.62點,哩個成績係相當好
事實上只要係一套好戲就自然會吸引觀眾收睇
如果第一部嘅劇情係屬於感性,咁第二部就係著重歷史+邏輯劇情
相比之下,個人比較鐘意第一部,事實上對日本歷史無興趣嘅人黎講
的確係會睇到一頭霧水
不過第一部同第二部都係一套好戲,咁認真嘅製作,响香港都幾難見到
第一部嘅女主角有兩個: 咲
, 野風
第二集嘅女主角就只有咲 (野風只係客串演出)
咲從頭至尾都係一個討人喜歡嘅女子,外柔內剛,溫婉堅毅
對南方醫生嘅愛慕之情係高尚
愛不需要佔有
大結局用左半集時間黎交待時空交錯嘅事
咲患病
响當時黎講係無藥可醫,南方醫生唯有嘗試返回現代
目的係去現代醫院偷藥 然後再返去江戶時代救咲
可惜事與願遺,南方醫生的確係偷到藥
但哩次空間轉移就失敗左
反而係同一直都處身現代嘅自己再黎一次時空交錯
由江戶時代返回現代嘅南方醫生就不能回到過去
不過現代嘅南方醫生就响現代消失左
哩段劇情係呼應返第一部既第一集
當時南方醫生係點樣無端端穿越時空返左江戶時代
哩個穿越時空嘅事件,確實係需要思考一下先會明白
哩輪睇左兩套以時空交換為題材嘅日劇,另一套係"提早十年愛上你"
兩套戲所交待嘅都係當時空轉移嘅人返到自己嘅時代之後
咁樣响時空交錯時期所遇到嘅人
有關於哩個穿越時空嘅人,所有嘅記憶都會失去
所以當南方醫生回到現代之後,其他人對南方醫生嘅事係完全無印象,唯有咲
本來患重病嘅咲最後都得到痊癒
康復之後,佢唔記得南方醫生嘅名
不過印象中就有過南方醫生哩個人,仲記得自己係鐘意哩個人
不過咲對南方醫生嘅回憶都會漸漸失去
咲趁自己對南方醫生仲有少少記憶,就寫左封信
最後哩封信都去到現代南方醫生嘅手上
第一部嘅南方醫生,對手術後一直昏迷不醒嘅未婚妻念念不忘
即使咲對南方醫生有愛慕之情,但咲見到南方醫生對未婚妻一片痴心
咲一直都將自己嘅愛意埋藏在心
第二部嘅南方醫生放棄左可以返回現代嘅想法,諗住自己會一直留响江戶時代
雖然心中仍然記掛住現代嘅未婚妻,但別人嘅意見認為佢應該同咲結婚
其實南方醫生都有d喜歡咲,不過哩份感情點都比唔上佢對自己嘅未婚妻
雖然南方醫生曾經向咲求婚,不過咲拒絕左
可能咲明白到哩份愛並唔係完全嘅真愛
咲回憶南方醫生嘅信入面,咲坦然對南方醫生嘅感情
現代南方醫生睇到哩封信,終於佢都回應左咲嘅愛
南方醫生一樣都係愛咲
其實南方醫生為左要救咲,佢決心要返回現代世界去偷藥
之後佢無打算要留低,佢係想返去江戶時代,想醫好咲
哩份都係"在意+關心"嘅愛的表現
雖然咲同南方醫生並無"有情人終成眷屬"的結局
不過對於哩個結局
不同時空嘅"愛的表白"
哩個安排應該係最自然,最令人接受
而且咲都會慢慢忘記哩個穿越時空而相遇嘅人
咁對咲黎講都總好過會一生記掛住南方醫生
南方醫生响時空交錯回到過去之後,佢的確係改變左某d歷史
所以當佢回到現在之時,現代嘅情況都有d改變
南方醫生並無未婚妻
不過最後佢都相遇到一個同佢未婚妻嘅外表係一模一樣
連名字都係相同嘅人
みき
みき同樣地都患上腦生瘤,而決定為佢操刀嘅人同樣都係南方醫生
手術會唔會成功?南方醫生同哩個女子會發生乜事....
哩d都會係另一個任由觀眾自己編寫嘅新故事
無論如何,哩d都係人與人之間嘅緣份
响人生上會遇上好多人,有d人嘅關係會存有深厚感情
無論歷史如何改變,緣份深厚嘅人都係必定會响人生路上相遇
跟南方醫生有深厚感情嘅人係みき
所以即使時空交換左,歷史改變左,依然係"有緣千里能相會"
欣賞日劇就係鐘意哩d自然,唔係牽強,夾硬寫要一個明確嘅結局黎交待
如果為左要寫一個任何年紀嘅觀眾都會明白嘅結局,而硬要作出肯定嘅交待
隨時只會變成一個唔太合情理+矯扭造作+牽強嘅結局
港產電視劇就經常都係咁樣,個人就唔多欣賞喇!
訂閱: 文章 (Atom)


text:
- 请输入讲师姓名:
-
擅长领域:
集团管控 | |
擅长行业:
特点/背景:
1.臺灣中國文化大學勞工研究所碩士(人力資源管理,勞動經濟方向) 2.臺灣中興大學企管顧問師班 現任職務: 臺灣: 1.鵬笙國際企業管理有限公司總經理 2.汎亞國際人事顧問股份有限公司執行顧問 3.臺灣職業訓練局HRD
讲师简介:
1.臺灣中國文化大學勞工研究所碩士(人力資源管理,勞動經濟方向)
2.臺灣中興大學企管顧問師班
現任職務:
臺灣:
1.鵬笙國際企業管理有限公司總經理
2.汎亞國際人事顧問股份有限公司執行顧問
3.臺灣職業訓練局HRD顧問,核心職能講師,創業諮詢顧問
4.黎明企管,華肯企管,新電財顧企管,亞太訓練網,企業訓練網特約講師
5.香港國際商學院教授
6.上海經貿學院教授
7.香港國際經理人協會專家委員會委員暨臺灣分會代表
中國:
廣州:瀚晟企管,EIM公司,現代管理培訓中心
深圳:科特勒企管,進階企管
上海:智聯招聘網,上海經貿學院,StarLink
北京:藝高政通企管
蘇州:偉克爾企管
東莞:億鑫企管
浙江:基業長興企管
珠海:實信達企管
廈門:紅邦智越企管
福州:慧茂企管,博驁企管
特約講師,顧問
工作經歷:
1.臺灣汎亞國際人事顧問股份有限公司派遣部總監
2.臺灣亞洲訓練網總監
3.臺灣東元資訊股份有限公司人力資源部副理
4.臺灣富驊企業股份有限公司管理部經理
5.臺灣東慧國際諮詢顧問股份有限公司管理部經理
6.臺灣和信傳播集團長德有線電視股份有限公司人事課長
7.臺灣麗晶酒店,亞都麗致飯店等
培训客户:
科技業:臺灣艾通科技,臺灣銘異科技,臺灣福登電子公司,臺灣中華映管公司,深圳富士康精密公司,深圳創維公司,福建實達電腦公司,順德順達電腦,中山國基電子公司,廣州寶龍華達通公司,廣州塔祈巴那公司,中山奧敏電子公司,吳江華映視訊公司 傢俱業:廣州晉泰木業公司 工程業:廣州四航局公司 超商業:臺灣賴爾富超商,臺灣全日食超商 餐飲業:臺灣海霸王餐廳,臺灣樂雅樂餐廳 電信業:中國移動通信珠海分公司,中國聯通莆田分公司 服務業:臺灣佳格食品公司,臺灣福樂飲品公司,上海自來水閔行公司 物業房產業:臺灣信義房屋公司,上海新穀商務公司,深圳招商地產公司 傳播業:臺灣勞工教育電臺,臺灣長德有線電視公司,臺灣行健電訊公司 陶瓷業:廣州新中原企業公司 服裝業:廣州李寧運動服公司 制鞋業:廣州辛蒂丹唐鞋廠 飯店業:臺灣晶華酒店,臺灣亞都麗致飯店,臺灣慶泰飯店,上海興園賓館 製造業:臺灣豐田汽車公司,臺灣台糖公司,廣州冷機公司,廣州綠十字制藥公司,中山慶誼企業公司 貿易業:廣州冠永貿易公司 醫療器材業:臺灣特浦公司 教育出版業:臺灣輔仁大學,臺灣元智大學,臺灣空中大學,臺灣文化大學,臺灣空中行專,上海經貿學院,香港國際商學院 非營利組織:臺灣振興醫院,臺灣新竹科學園區人事主管聯誼會,臺灣碁泰之友聯誼會,臺灣生涯發展協會 臺灣臺北市勞工局職訓中心,東莞HR沙龍……


text:
2016年7月10日 星期日
Marble仔搵阿娘
Marble仔搵我通常都係為咗食,有時糧兜未有乾糧,佢都會入房通知我
首先佢會坐定定咁望住我
之後又會跳上床搵我,又望住我
有時仲會走埋上電腦枱阻住我
試過我手上都無嘢食,佢都主動走上我大髀坐
我比呢兩張相阿姐睇,阿姐話佢咁乖肯主動坐大髀
咁有時佢都唔係一定為咗食o既,有時佢上床搵我之後(第二,三張相),佢比我摸完頭仔,頸頸,會自己係床攤抖兼陪吓我
都算係good boy 啦
28 則留言:
佢真係好乖,抵俾食物啦.回覆刪除回覆
所以咪越食越肥囉刪除
- 回覆
佢嗲人一時時o架咋刪除
乖仔抵錫呀^0^回覆刪除回覆
唔阻住晒,肯黐吓人時咪抵錫囉刪除
肯坐上嚟大脾抱抱真係冧C一眾貓奴啊~~~ :)回覆刪除回覆
都係一時時,而且只會坐一陣,見無咩著數又會走貓刪除
- 回覆
唔阻住晒,肯黐吓人時咪抵錫囉刪除
又係同我家皮皮一樣,係咁好似讀心術咁望實我,要求食嘢,飲水...回覆刪除
其實個碗有水,有餅餅,只係佢一定要我用手比餅佢食,拎住個碗比水佢飲; 我會承機抽水,攬攬錫錫 XDDD回覆
天師仔,Charco仔愛人用手餵餅餅,飲水就唔駛,只係佢哋一o黎搵妳望到實,就知道係有要求刪除
Marble 仔真係好得意呢~!!回覆刪除回覆
為食貓係得意啲o既刪除
想嗲吓你囉^^回覆刪除
有時真係好窩心呀回覆刪除回覆
為咗食,佢哋都可以去到好盡,哈哈刪除
妹頭會大聲喵叫我開飯回覆刪除回覆
咁佢哋又唔會,但Marble仔見到開飯就會好緊張,呱呱嘈刪除
貓地真係好醒回覆刪除
天師仔同charco仔去左邊呀?回覆
為咗食,貓地真係好有辨法,天師仔同Charco仔都會o黎搵我架刪除
愈嚟愈乖喎~回覆刪除
佢直頭係乖到爆啦!有要求都咁溫文!我隻衰ding, 只要有一絲怠慢, 佢都會將一d佢知道唔可以惦既野撥晒落地!包括勁難去既最高最高既櫃頂撥我d結婚相落嚟, 而下面係電視!!所以你話你幾幸福呢, Marble真係好乖!!><回覆刪除回覆
咁比起妳隻ding,佢哋又真係算好乖刪除
一睇個靚樣就知係乖乖豬!😙回覆刪除回覆
佢會發少爺脾氣架刪除


text:
置地廣場都有中價野食!
真係好耐冇出過文,近排天氣凍個人都懶D (哈,製造藉口中)
近排最HIT相信真係中環海濱長廊個個LED玫瑰花海,適逢今日係情人節,就梗係要同我既秘密情人去襯下熱鬧啦,即係話又要出中環,放假都要返中環,係襯熱鬧之前梗係要醫飽個肚先.今晩同我既秘密情人去左置地廣場食日本加上海菜,一講置地廣場大家可能會覺得一定食貴野,其實都有中價野架,餐廰叫做 Kikusan ,位於中環畢打街11號置地廣場中庭, B/F, LANDMARK MEN, B13-16號舖.
Kikusan 賣既食物有日本菜有上海菜,全日都係賣同一個餐牌既食物,唔會特別有 lunch set 或者 dinner set,講下個環境先,餐廰環境非常大,裝修同枱櫈都以深色同木為主,有個開放式廚房,可以見到師傅製作小龍包.
輪到講食物,我地揀左四樣食物,包括:
薄燒豚肉飯 $58 – 呢個飯又無咩太特別既,第一眼見到咁多蔥既....原來下面係鋪滿好多豚肉架.豚肉燒得不會太乾身而且又不太肥食多幾塊都唔怕肥膩
野菜天婦羅餅豆腐冷烏冬配芝麻汁 $88 - 當中包括野菜天婦羅餅,豆腐,辣芽菜,冷烏冬,芝麻汁
如果想食D開胃既食物,呢個冷烏冬係唔錯選㨂,因為佢有少少辣有少少酸.要贊下佢個天婦羅,食天婦羅最怕就係油,但佢炸得好乾身唔會覺得油膩.
豚肉小籠包 $48 – 呢個小籠包非常唔錯,拍得住一d 專做上海菜既鋪頭,從相片巳經可以見到個皮有幾薄足以見到小籠包內既汁,我甚至覺得佢比鼎泰豐既小籠包大家記住要趁熱食
紅油炒手 $45 -呢個真係不得了,係辣到不得!如果你係好食得辣先至好叫,佢既辣係麻辣,我本身不太食得辣,一食落口個嘴已經痺左,要飲好多水解辣.....不過雖然佢好辣但個皮好得好夠薄
今次晚飯叫左四樣食物加兩杯飲品連加一價錢大約$350,係置地廣場食到咁既價錢又好食係咪冇諗過呢.如果有日大家係中環唔知食咩好都可以去試下!


text:
今日好~~最重要, 我知道我遲幾多次都得, 今日真係唔得.今日係 O camp 的第一日, 我地一班 OC 要好早就番到中大去準備一下.之前我已經睇多 Camp log 幾次, 因為我想 firm 多d 自己到底要做乜野, 所以我一番到中大就拿拿聲幫手 Shift 野...又係做野的第一步.我唔知道, 原來我之後的咁多日都係 mainly in charge of shift 野, 更唔知道, 我亦因此變得大力左(少少)
第一件事, 係影相.因為我地要為 sponsors 影一張 dummy 相, 所以要係佢地用張 Banner for proper use 之前盡快攪掂.唔知點解, 皇上同皇后叫佢地過黎一陣, 三兩秒咁多, 幫手影幅 dummy 相都唔肯.咁算數, 我都唔係好希罕.自己做自己野, 係佢地活動教學咁教我既.
原來搬檯都唔易, 我地搬左一輪之後, 就覺得有問題.因為我地原先想訂立位置的地方都有濕左, 好難再放 luggage, 咁點算呢? 臨時臨急又要轉, 於是我地就運用人力, 立刻將本來要放係地下的 luggage 放係一條條長條型的 luggage desk 上面, 仲拿拿臨用 colour tape 痴好.
最後三十分鐘, 我地好多人咁一齊將一袋二袋好多的營衣呀, 營袋呀咁, 輪流鍊咁來回搬運.同時間競賽, 有時係幾得意, 又幾辛苦.
最後二十分鐘, 收到電話話火車站個度有人片人, 要人去支援...老實講, 如果我地有人的話, 當然會好似打杖派救兵咁樣出去支援喇, 但係衣家風頭火勢, 人人自危, 係唔係有更多比片人更有意義的事要趕住先做的呢?
最後十二 / 十三分鐘, 我再上多次 215 同 222 check 清楚有無漏野, 因為我知道一陣間一開始左, 就唔好以停, 有咩出錯的話皇上又會龍顏大怒降罪子民.
最後十分鐘, 呢個時候我先記得有件事唔多妥 (衣家唔記得左係乜野事).於是立刻飛奔番 215 , 攪左一輪, 先攪得掂.再飛奔番黎, 已經係最後的準備, 我仲係度周圍叫緊人黎幫我手, 因為我一個人 hold 唔住晒成個 counter. 但係我周圍搵都搵唔到人, 個個都唔知點解突然間有野要做, 我心諗, 我一個人應該要點樣做先岩呢? 跟住就一路執野一路諗自己的流程.
最後五分鐘, 我拿晒d 衫出黎, 分好晒 size, 拿定表格, re-confirm 一次自己的流程.之前我仲入左一入去 SB LT2 "裝" 下節目部最後練舞添.好齊喎, 無咩唔妥, 心諗今次 O camp 實掂.出番去, 星自己兩巴掌, make sure 自己清醒, 準備開始.阿基同 Vincent 都可以幫到我手, 立時舒了一口氣.話多次俾自己聽, 今次 O camp 不容有失.
最後兩分鐘, 四個 counter 都已經準備就緒, 我 feel 到呢一刻就好似 24 裡面的 Jack Bauer 咁樣, 每一刻都聽到時計的聲音....咦, 24? 又真係幾似喎.同步緊張呀嘛.Jack Bauer 話過呢一日估唔到會係我一生中的 longest day, 我呢, 都估唔到.
最後一分鐘, 我已經收到輔導部係下面打上黎的電話, 話大軍即將殺到, 準備.
緊張刺激.我睇住d freshmen 入黎個陣, 我淨係識得聽 Vincent 的指令, 佢話大碼, 我就拿拿聲拿一咋大碼俾佢, 佢話細碼, 我又拿拿聲 pack 一疊出黎交俾個 freshmen.我估唔到呢個執衫的 counter 居然會忙成咁.雖然話今日係烈日當空, 有好猛太陽係度曬住我, 但係都唔使滴晒汗架, 直頭係睇住一滴滴汗珠跌落張檯度, 好彩我不停咁抹, 如果唔係, 滴左落d 衫度就唔係咁好啦.
好辛苦先攪左一輪, 好似就黎可以休息個陣, 竟然已經係過左二十分鐘, 十點二十分個一批 freshmen 即將殺到, 唔準備唔得, 我拿拿聲同 Vincent 講要 ready 啦.我都只能夠閉一閉目回一回氣.再黎過.
過晒兩輪人之後, 就準備入會場喇.點知就係呢個時候, 都唔知係天公造美定係唔造美, 佢竟然落大雨.於是我地就好狼狽咁拿拿聲將所有的行李檯都推晒入有瓦遮頭的地方.好, 係因為佢等我地攪完晒先落雨, 唔好, 係因為好麻煩, 好突然, 好混亂.
之後, 我地就要入會場喇.咁但係d 行李點算呢? 於是我就話不如立刻搬晒上 101 store 好佢先啦.皇上話唔好, 因為咁樣我地會唔夠時間喇, 佢提議我地不如先搬去 UG 03, 一陣先再搬去 101, 然後遲 d 先再搬去文質啦.
我個一下其實呆左, 我唔忍心鬧佢, 但係我覺得咁樣實在係....太戇居.我就真係唔係好信由個度直接行去 101 會比行去 UG 03 花多幾多時間.呢度所慳左的一程係慳左好多的人力物力架.一陣既然又係要上番去個陣, 點解唔衣家一次過做埋呢.係, 的確我地係會遲左入會場, 可能會錯過埋個部介添, 但係區區一個部介又有幾緊要.有幾多個 freshmen 真係可以一次過記得低晒你地咁多個名.我諗今次我係比較務實個個囉.不過, 既然佢叫得皇上, 當然人人都要聽佢講啦, 萬一佢發脾氣俾面色你睇咁點算.呢件唔係咩大事, 我唔打算同佢講咁多野, 佢話點就點, 我都唔想自己諗咁多野, 佢話乜就乜啦.
跟住又係人鍊式咁樣將所有的檯, 所有的椅, 所有的行李都搬晒入 UG 03.咁多人來來回回咁搬咁多野, 睇落其實真係幾壯觀, 我即時諗起劉創楚係中國社會講過的毛澤東年代.個個時代, 中國好窮, 無錢買機器發展中國.但係阿毛生睇得出中國勝在人多, 多到嘔, 所以就諗到可以用人力黎代替機器.Mobilize 得到千千萬萬個人一齊同你做一件事, 就好似用緊好多部 machines 黎幫你做野一樣.於是, 你無錢都可以築大壩, 挖運河, 抵抗日本皇軍等等.
咁我地呢個皇上又係咪咁呢? 我唔知, 我淨係知我係 Coolie .其實搬野真係幾疲累下, 你諗下, 我 O camp 完幾日之後都仲係好累....well.
講番個開幕禮, 幾得意, Neo 一句 CC 係最好 or something like that 又攪到三間書院係度嗌生嗌死, 我都有份幫手.咦?我唔係好憎 UC 架咩? 做咩幫佢嗌? 是但啦, 嗌落又幾得意喎.
過左一陣, 就輪到我地要自介喇.其實 Wendy 好緊張呢一次自介, 唔知點解.我就反而好似唔多緊張咁, 好似諗緊只要做好左自己的本份就得喇, 自唔自介都係得個講字架者.好喇, 落到台, 就衣照原來的安排由 Wendy 先講起, 之後就到 Queeny 講關於我地 mark 到的 sponsors 的總值.原來都有成四百幾五百蚊架.嘩....今年的 freshmen 真係好幸福呀, 我同其他 OC 都己經唔係第一次講如果我地係今年的 freshmen 就好喇, 咁筍.
不過班 freshmen 好似對呢個...對我地黎講已經係天文數字的數字完全無反應, 無動於中.唉.
點解會咁, 好貴架真係, 俾d 反應呀唔該, 唉.
不過都唔緊要啦, 見到佢地咁整整齊齊咁一大排排開出黎, 一個二個精精神神黃gum gum ~ ( 因為第一日的 freshmen Camp Tee 係芒果黃個件), 組爸組媽呢, 就純白的白, OC 呢, 就最型, 作為幕後的最大功臣, 一個二個都著晒黑色衫, 包圍住成個Lecture Theatre, 型呀! 有氣勢呀! 好似黑社會呀 (笑)!
然後, 就係要搬野, 搬野, 同埋搬野.「個開幕就黎完架喇, D freshmen 好快就會上到黎李慧珍架喇, 要快d 搬好晒d tables and chairs 啦」於是我地就係個一間咁細的 function room 裡面 bing bing bang bang 咁搬檯, 好不容易先攪掂, 又要番 215.終於可以休息一陣.中途, 落大雨, 我地拿住四大支吹氣 Tabasco 到 U Gym, 玩競技.個一截路其實幾辛苦, 雖然搬的野一d 都唔重, 但係因為一黎落雨, 周圍濕漉漉, 抱住個一大支 inflatable Tabasco 又係 plastic 做的, 好唔舒服, 個人又行到熱晒...熱, 膠, 濕, 累, 我最唔鐘意的野全部都有齊, 妖~
U Gym, 實在係太~~~大喇, 係呢度玩 mass game, 好似顯得我地好細個 dept 咁, 有成半邊場都係用唔著既( 可能之後用得著我唔知, 我走左) .當 Gary 話有一套音響黎左個陣, 我直頭呆左, 咁大 set 既?! 咁重既?! 唔係呀化, 大開眼界.
Mass Game, 係對於唔使做野的 OC 的一個休息的好好機會.可以全程係度睇佢地做野, 我就幫下手影下相, 幾得意, D freshmen 都好似幾肯玩, Thank God they liked it. 不過坐得耐左, 我就開始擔心一樣野, 原來我差d 唔記得住我今日要 reg 科, 於是我見反正呢段時間我都係比較無聊, 不如拿拿聲番 dept 攪掂自己之後一整年的幸福.
番到 dept, 就正正經經咁坐係 reference room 裡面拿住本大枕頭係度啃.原來下個 sem 的科係容易諗好多, 尤其係當 major 方面有 landscape ecology 同埋 applied climatology 個陣, 幾乎唔係好使用腦就已經 firm 左自己一定會讀呢兩個 course. 我已經好耐無接觸過似 Mark Sir 的野喇, 老實講, 個一刻其實我真係好掛住 Mark Sir 同埋佢教的 Geography 堂,...實在係太容易, 俾得太多有用的野我喇, 令到我好似不費吹灰咁就得到好多 Geography 的知識, 句句精簡到肉, 唔會花費左你唔應該花的時間...反觀衣家...唉.算, 接受現實, 繼續 reg 科.攪左好一大輪之後, 我就唯有求求其其咁 reg 左幾科算數, 可笑的是, 我 reg 完個一刻, 我已經即刻唔記得自己 reg 過d 乜野.咁你話點算.
就當我準備幫 Rose 都 reg 埋, 係度等緊個陣, 我同嘉威同皇上講開 reg 科的事.佢地對於我下一個 sem 只係 take 左上三下三個 major 好驚訝.講講下, 佢地原來仲對個 dept 有希望, 佢地依然想係個 dept 度學到野, 想係GRM 的 courses 裡面學到一d 野.我唔知點解我會有一種熱血的感覺.我明明係已經幾失望下, 失望, 唔單止係因為自己懶所以成績差, 仲係因為我真係學唔到d 乜野.我入左大學一年之後, 發覺左好多同我想像中根本好唔同的地方.有好多我想 expect 的野, 到最後都出唔到黎.其實我有一排真係幾 sad, 但係我都攪唔清楚我係 sad about CU, sad about GRM, 定係最大的可能, sad about MYSELF. 我可能之前太過活左係自己的世界裡面, 然後想像 CU 就會好似我想像中的半大學半中學的型式一樣.於是我就自己過左呢種半大學半中學的生活, 於是我就成年都唔覺得自己係入左大學, 反而係似, 好似我有一次係校巴聽到有位CU 學生所講, 「我根本唔覺得自己係讀緊大一, 我只係覺得生活都係一模一樣, 就算我心理上的感覺都係差唔多咁樣, 我只係覺得自己係一個中八, Form 8.」
呢一句說話, 我無心聽到, but it struck my heart HEAVILY. 難道我就是那一種人? 難道我就是會一直讀到「Form 10」而沒有讀過「大學」的人?
當我仲同嘉威講緊個陣, 呢一切一切就突然閃過我的思海.原來 I have led my life in the past year in this way while I'm not aware of it, but not at all. 我諗番我岩岩 reg 的六個 major, 我諗緊, 其實係因為個 dept 同我想像中的唔同, 定係根本成個大學的生活都同我想像中的唔同, 所以先攪成我今日咁樣半自暴自棄的生活模式呢? 我諗係我自己的問題.我第一次可以咁肯定得到一件事之中係我自己的問題.因為我面前 at least 有一個, 其實有更多更多的成功 example.其實可以試下架喎, 三年的生活, 得三年咋喎, 好快過架喇喎.咁點解唔好好去盡佢呢? 可能我遲d 想入番黎大學都已經無機會架喇喎.咁不如俾多次機會自己喇, 話唔定今個 sem 我會讀得來呢, God knows. 於是我就諗, 我要 reg 多一個 for each sem.大學得三年咋, 三年實在係太短喇.
攪掂, 番番出去會合大隊個陣, 已經係將近七點幾.跟住, 就到左今晚的高潮所在 - 搬行李.
首先, 我絕對估唔到原來所有的行李係有咁~~~ 多.我見到係 101 鋪晒出黎個陣勢其實都已經怯左一怯.但係我估唔到要 call van 仔之餘, 仲要係質爆左一車 van 仔都唔夠擺 !!! 首先就係阿詩係 101 將所有的行李好似拋垃圾咁掉晒出黎, 個一刻我見到阿詩個兇狠樣, 簡直就好似俾男友 (Leo?)欺負完之後, 好憤怒咁執行李想番娘家, 將所有行李都掉晒係地下個樣咁.我都忍唔住 wow 左一聲, 估唔到佢個一細細粒的女仔一手秤起的行李多成咁.然後就輪到我係出面接應, 將一件件行李由 101 門口捧到去後門走廊盡頭, 交俾出面的接應.出面呢, 就交俾皇上 and 幾個 OC 一齊協力搬上車 / 塞上車 / 質上車.未完呀! 仲有 sponsor 袋呢! 於是就有另一批的 OC 係 215 搬晒一袋二袋的 sponsor 落黎, 又有 Magic-pro for freshmen 的超大袋 sponsor, 又有 Tabasco for Others 的大袋 sponsor.係一次過要搬咁多 sponsor 的情況之下, 聰明的皇上就發明左用一條竹桿將所有的膠 / 紙袋一次過串起, 然後就一前一後咁挑起, 再運落一樓, 再運出後門, 再運上車.sponsor 有幾重幾大份? 運得都唔夠三轉, 兩條竹桿的其中一條就已經應聲而斷, 斷開兩截.恐怖.今次真係幾辛苦下, 我個腦真係得一片白霧, 乜野都諗唔到, 只係知道自己要快快脆搬晒所有的野走, 要趕係所有 freshmen 番到黎之前攪掂所有野.搬完個一轉之後, 其實個人都仲有力, 好彩, 因為仲有一轉.
因為所有行李都太多的關係, sponsor 唯有下一轉先上.皇上就叫左我地幾個行上文質做接應.行的途中我發現到一樣野, 就係只得我同 Queeny 可以仲有力行快兩步, 仲可以一路行一路勁講之後的安排, 可能我地俾福利部的工作「鍛鍊」過一個月之後, 真係力氣都好左自己都唔知.又可能只係假象.
番到文質, 其實個人都已經幾累下.不得已, 唯有坐低休息一陣.到個陣時, 先可以好好休息一下, 回番條氣.我個陣己經係成身都濕晒, 簡直係 100% saturated. 好恐怖, 估唔到會熱成咁, 但總之個一刻, 真係乜野都諗唔到, 好熱好熱好累, 成個人跪係梳化, 汗如雨下.但係唔等得好耐, 架車就到, 我地又人鍊式咁不停搬到梳化上面.之後仲未完呀, 仲要分番好邊組的行李還邊組, 排得好好睇睇咁, 費事 d freshmen 見到自己的行李好似垃圾咁堆埋一齊唔高興.終於做完頭一輪工作, 好辛苦先回一回氣, 買左一包飲品, 好快飲晒, 食多個說謊蛋糕, 補一補體力, 準備下一車再殺過.力量不足, 唯有係搬行李的時候叫多幾聲, 簡直係如狼似虎, 似山賊又似張飛.搬到索晒氣, 但係當我眼見到一袋二袋 sponsors 個陣, 其實我真係好開心, 因為我地等左成個月的日子終於都到喇, 我地終於都到左要派 sponsor 個一刻喇, 我地終於都要將我地咁多的心血分俾所有的 freshmen 喇, 嘩~~~......我嗌乜野?
好唔容易先攪掂晒所有野, 我地終於有時間休息一下.個一刻, 其實我地個個都幾乎訓街咁累.個一刻, 我地的 freshmen 係李慧珍個度跳緊舞, 節目部的 OC 係度教緊佢地跳舞, 組爸組媽就常伴在身傍.我休息左好耐, 覺得係時候過去睇下d freshmen 點喇, 與其係呢度頹, 不如趁機會多d 把握短短四日三夜的時間多d參與 freshmen 的活動, 對不?於是我就番過 department, 再過李慧珍喇.不過, 我完全估唔到夜晚的李慧珍會係咁~~~~恐怖.呢個絕對係考膽量的頂級挑戰.我一路打呢段回憶的時候, 其實心裡面亦都不其然泛起左當晚的恐怖回憶...個一晚我真係好驚好驚, 我見到有光個一刻, 我真係好想衝過去, 見到成個房都係人果一刻, 真係長吁一口氣.我都係唔多講喇, 我已經鉤劃出太多當晚的回憶, 我怕今晚成晚訓唔著....好驚....唉, 好驚.
去到見到佢地跳舞個樣都好似幾 enjoy 咁, 我又開心多一次.不過呢, 節目部 dem 的 slogan 我完全未聽過, 所以我都唔知企係度做乜野好, 唯有影相, 無所謂, 反正我黎都係想影相架喇.當我見到佢地好似想走個陣, 就拿拿聲打電話番文質, 叫佢地第一時間準備.到 freshmen 番到黎個陣, 我地就一條龍咁樣派 sponsor 俾 freshmen.
煩囂過後, 我地一班 OC 就咁樣攤住係大堂個度死狗 / 死豬一樣.之後我仲要煩下搵房個件事, 但係算啦, 唔想記載咁多野.沖涼個陣, 已經係一個人都無, 好多 freshmen 都已經攪掂晒訓左, 雖然我地男仔淨係得二樓一間 toilet, 但係都唔多人.我同 Gary 仲可以一路沖涼一路傾兩句, 但係大家都實在係太過疲累, 都係專心沖涼好過.
再過多陣, 就已經係好夜, 唔記得幾多點.要開 E 喇, 個陣時我已經幾頹下, 要一路食野一路飲水一路開 E, 仲要不停咁怒打呵欠疲累得很.不過其實組爸組媽俾的意見幾有用, 而且有唔少都係一矢中的, 例如暗示我地唔好再分 team, 我地已經係一 team 人, 唔應該再分話你係邊個部, 我係邊個部咁樣, 應該係大家一齊做野先岩.我都好明白呢個 point, 但係事情發展到呢個地步, 有咁多人都唔願意講自己個邊到底會係點樣做個陣, 咁又點樣可以攪得到「三十歸一」呢.當好多人都鐘意自己 hold 住晒所有的 information, 或者係, 以為人地會知道所以唔講出黎的話, 咁又算係乜野呢? 點解大家一齊做野總係有咁多唔同的隱瞞的呢? 呢一層我明白, 因為我地福利部心底裡面都隱藏住一個願望, 我諗其他部的人未必會明.
其實就係, 我地想 d freshmen 覺得感激 / 感動.其實就咁聽落好似真係一個幾攪笑的希望, 但係我真係咁樣希望架, 至少, 我覺得我地做過咁多野之後, 真係可以一次過俾到所有 freshmen 佢地所有的 sponsors, 如果當初可以的話, 我想可以一次過俾晒所有的野 including 營袋.因為咁樣一次過俾佢地, 同埋當著面俾佢地, 我會覺得開心好多, 我會覺得 freshmen 會覺得開心好多, 震撼感會大好多.好過...就咁放晒係佢地間房咁樣...好無癮, 唔太 surprising.我諗佢地會覺得無乜特別添囉, 真頭係, 入到房見到有咁大袋野都唔開心, 因為佢覺得呢個感覺實在係太過似住緊酒店喇...唉, 我都唔知講乜, 總之, 唔係太想咁樣.
不過, 最後都係可以一人一袋咁樣親手交俾佢地, 雖然 d freshmen 都係例行講一句 Thank You 算數, 但係我都覺得幾受用架喇!
夜喇, 我同 Gary 傾多兩句, 講多些少聽日的流程, 就訓喇.我完全唔須要擔心陌生環境陌生床的問題, 因為一黎文質實在太舒服, 二黎我真係 SUPER 疲累, ZZZZZZzzzzzz....
(2006 註:休息到 8 月 28 日先補番的)


text:
2010年8月27日星期五
ETTUSAIS BITABA VOLUMN MASCARA
平日都有化妝既習慣,個人認為眼妝之中最不可或缺既就係MASCARA,雖然而家好興貼假眼睫毛,不過O係朝早返工咁趕時間之下,唔係每日都貼到,相對上搽MASCARA係快捷方便好多...
ETTUSAIS BITABA VOLUMN MASCARA
美束豐盈睫毛液
$185/8G
金色PACKING幾靚,MASCARA既掃頭係梳型,中間至尾端係搽睫毛根部,形成VOLUMN同一束束既效果,而前端係搽睫毛尾部,令睫毛更加纖長...
素眼同搽O左MASCARA真係好大分別,ETTUSAIS美束MASCARA真係可以做到一束束而又捲曲既效果,本身既睫毛唔多又比較短,佢既梳型設計可以輕易搽到每根睫毛之上,而又唔會整到眼皮,連下眼睫毛都可以搽得到,除O左有放大既效果之外,仲好似畫O左內眼線咁,精靈好多...
有比較之下,個效果係點大家會睇得仲明顯,我今次將ETTUSAIS美束MASCARA同L'OREAL新出既雙頭MASCARA作對比..
唔使多講,都睇得出用ETTUSAIS既一邊,睫毛係VOLUMN又根根分明一D,而且係捲曲好多,仲要係可以KEEP到成日都唔會"DUP"落黎,而L'OREAL雖然纖長都唔錯,不過唔夠VOLUMN同捲曲,尤其我每次搽完MASCARA,都會用電睫毛器加強一下捲曲既效果,用O係ETTUSAIS之上係好好,但用O係L'OREAL度D MASCARA會溶O左一半..
不過卸妝方面,L'OREAL係方便好多,因為佢只要用暖水就可以卸除,但ETTUSAIS就一定要用眼唇卸妝液先可以,但兩隻MASCARA既防溶效果都好好..
訂閱: 發佈留言 ( Atom )


text:
沿路我地念點解會出疹,之前聽FD講過發燒會有玫瑰疹,但係龍BB個幾日又無發燒,只係可能天氣熱出晒汗有熱痱!另一方面又念佢依幾日食左D咩,佢依三日食左青豆蓉溝雀巢米糊,其餘都係飲奶!
去到醫院分流姑娘竟然話龍BB無發燒要等4個鐘,天呀,當時已經10:30pm,我第一個即時反應"下......你要個BB等4個鐘,姑娘可吾可以安排快D"之後佢真係幫我安排半個鐘就可以入去見醫生,點之講完一大輪女醫生話吾知咩事,走去搵個高級D既男醫生,佢又係話吾知咩事,重叫我留院觀察!當時我真係覺得好"低能"(請大家吾好怪我咁粗俗,因為真係太擔心&火火地),竟然無醫生知咩事重要係吾係都入院,真係勁無奈(依間醫院出晒名D醫生係見習,係吾係都會叫人入院,吾想係度開醫院名)!我拒絕左,醫生就比左支抗敏感藥水飲&藥水搽身!個晚龍BB食完藥勁眼訓,一覺訓到大天光!
問過幾個FD都話有可能食青豆敏感,另外又聽過雀巢糊好熱氣,所以到第二日我即刻停晒青豆糊仔再用芫茜水同佢抺身沖涼,照食藥水&搽藥!到左第三日紅點已經完全退晒!依家屋企重有成罐雀巢米糊,攪到驚驚地吾敢再食(雖然未必關事),但都以防萬一!
可憐既龍BB,又再一次令媽咪擔心了!
而家好返晒,靚晒!


text:
2014年7月5日 星期六
收相喇~
25 則留言:
Good, 一切盡在不言中回覆刪除
我特別鍾意你地套牛仔衫親子裝,因為我以前也有諗過買回覆
其實係分開買架, 但又出奇地襯 ;-p刪除
好好好好好靚呀,蛇仔明冇著衫好有型呀~ ^^回覆刪除回覆
多謝呀刪除
成身cream, 除咗衫唔洗洗得咁辛苦, hahahaha
影得好靚呀﹗蛇仔明唔著衫睇落都幾大隻喎﹗回覆刪除回覆
佢ok啦, 似父母, 骨架大隻, 但就其實唔係好肉肉型刪除
啲相好靚呀,蛇仔明爸爸強吻蛇仔明果幅,又sweet又開心^^回覆刪除
最後張相,估唔到咁大個都可以放落籃扮番BB感覺呀~回覆
我都冇唸過佢仲可以訓籃, 係佢影影吓訓咗, 攝影師提議放入去, 點知擺好post 佢突然醒咗刪除
我好鍾意最後果張相呀, 好sweet, 蛇仔明個樣又好lum, 蛇仔明成輯相都笑得好開心呀~~~回覆刪除回覆
多謝, 我都鐘意佢個冧樣, 同埋嗰少少事業線, haha刪除
玩蛋糕cream好開心呀回覆刪除回覆
蛇仔明破壞力超强 ;-p刪除
蛇仔明好大個仔呀!回覆刪除回覆
係啦, 好唔捨得佢由bb 變小朋友呀 >_<刪除
最尾果張扮BB好好笑~回覆刪除回覆
真係扮架咋, hahaha, 個效果好似入咗小人國訓咗人個籃咁呀刪除
都影得好好呀, 最鐘意蛇仔明食蛋糕嗰幾張. 好入戲!!!回覆刪除回覆
多謝, 一歳留個紀念俾佢, 好彩佢都算交到戲刪除
你俾蛇仔明騎住個張顯得好吃力呀, 証明佢都好重下呢~回覆刪除回覆
hahaha, 其實本來係想佢騎蛇仔爸架, 但佢係都要痴住我, 所以搞到我好狼狽囉刪除
我都想去影呀!!回覆刪除回覆
影啦, 美國應該仲流行刪除
成輯相都好開心呀!last一張好鬼sweet呢!我都諗緊幫唔幫包包整個cake smash,但又怕整污糟,更怕佢唔合作.蛇仔明有無想逃走呀?個cake邊度買架?thx回覆刪除回覆
我都好鐘意last嗰張, 雖然我隻手怪怪哋, 但喜愛佢個冧樣刪除
蛇仔明都算合作, 開頭唔多敢掂個蛋糕, 但摸摸吓就完全入戲
個蛋糕喺中環Ms Bs 買的
影得好靚呀,不過等兩個月真係耐咗啲回覆刪除


text:
我一早已同老公講左今晚唔會煮飯或整野食,我諗唔講大家都知喇!晏晝老公來電〝今晚會約6點收工,想食沙嗲湯意〞,我見老公想我煮就煮比佢食喇!
老公約7點放工,咁我就同佢一齊食喇!雪櫃仲有2條腸,就烚埋佢.我非常滿意今餐,估唔到老都好滿意,佢成日都話OK,今次仲讚好味,好食添啵!我聽到佢咁讚我,真係開心到暈丫!仲好食過街果D,不過,老公都有批評既,就係沙嗲汁濃左D和油左D.
今晚我整呢餐真係好鬼懶,簡直係〝懶到一流〞,因為乜都係買現成,係得牛肉自己切和醃,但個汁我加左水,都有係咁易調味既.上次整過〝沙嗲醬〞,但我想整再簡單D,上網搵又冇乜人整,於是係〝Taste〞搵到現成醬汁,個湯都係買現成火鍋湯底.
我成日上網後1,2個鐘就會斷線,這個問題已經維持左1年有多,每次都要熄左個modem和wireless router先可以再上網,上星期聯絡左〝網上行〞,約左今朝9點至11點來修理.
十點幾等到師傅來電盡量11點前到,因為我早上要回公司拎機,再出街.我見師傅好趕忙,整完我問佢有冇野要簽,佢趕到名都唔駛我簽就走人.原來師傅朝早時間好趕架!下次都係約晏晝或者夜晚先.
我個〝Now TV〞十年來都係冇睇過,每次搬都會有師傅來駁,都係唔知咩問題睇唔到,我地見得免費台睇,所以一直冇理,遲D搬定先會join plan.頭先叫師傅順手睇埋,吖~唔知點解今次一插就得,電器既野真神奇.
我諗住11點幾落街行,但頭先阻一阻就2點先去.我又再去行書局,然後再到〝Taste〞入貨,尋晚老公order左我要買乜野,我又再入下其他貨,我見價錢樣樣都貴左,咁買一買埋單都唔平,之後再去藥房買條紙巾,不過,D野好重整到我膊頭有D痛.
返到去有D肚餓,諗住食左幾塊薯片頂住,因為想執埋頭先入貨D野,但執執下都係唔得,坐低食塊包再執過,執完又曬衫,再用手洗老公新買既運動褲,因為佢怕會脫色.


text:
第六天(續)
白川鄉--今次日本旅行因佢而來,一早已經比佢美景深深吸引,我亦都已經見過白川鄉美麗雪景;難得咁遠飛到黎日本,坐左咁多個鐘車黎到北陸,當然要多啲時間感受白川鄉美景,所以一早計劃去多一日白川鄉,希望見到白川鄉唔同風景
由高山去白川鄉既巴士有啲可以book,有啲無得book要去排隊上車,咁岩我計劃搭個班係無得預約座位,所以要預早小小去排隊上車;去到一睇,大獲!好多人已經排緊,仲排到出巴士站,照睇就一定上唔到車架啦,但都要排左先
地下識噴水?防結冰?
巴士係開車時間前黎到,當然上唔到車啦...好彩巴士走左之後又黎多左部車,岩岩好迫得上
真係岩岩好咋,已經要坐係車尾,不過上到已經好好啦;係我身後仲有好多人上唔到車,唔知仲有無第三部車接佢地呢?
又到開餐時間,今次食呢個「赤飯」
搭巴士時個人特別眼訓,眨下眼就去到冰天雪地既白川鄉啦
落車去遊客中心放低個喼(今次比佢當係大喼收費¥600),搞掂之後即刻衝出黎呢個冰雪世界
今日比起早兩日多左好多雪,雪景靚左好多好多,直頭超出預期,估唔到終於見到呢個充滿雪既白川鄉!一路落住雪,望出去好似有一層白色仙氣一樣
同之前好唔同,之前係可以見到黑色橋同綠色樹,而家就一片白色,我咁鐘意雪緊係覺得而家靚好多
雪又大粒又密,就咁影都可以影到出黎;感覺啲雪仲輕過綿花,睇住佢慢慢係天空飄落黎,好夢幻;我全身都防水就算幾大雪都唔怕,唯一弱點就係部相機,成日都比雪搞到濕晒,要不停沫
今次過橋要小心好多,橋面結左冰而且又斜,想心急行快啲都唔得
過完橋望返轉頭,好多人塞晒係橋上面
過左橋就有好多屋仔係眼前,所有屋頂都有一層厚厚既雪
車頂一樣積左好多雪
屋加上小小水,感覺特別靚
過左河大部份人都會向左邊方向行去,上次我就行左去左邊,今次轉向右邊行
呢邊只有好少遊人,不過都一樣有好多好靚既合掌屋,如果鐘意影相既話呢面更加正,人都唔多個可以點影都得
佢都有得出黎玩,仲玩到成身雪,今日啲雪又多又厚又軟,好好玩架
有好多合掌屋丫;係大雪之下睇合掌屋更加童畫
人睇佢地黎玩得好開心
除左傳統合掌屋之外仲有其他新啲既屋,係白雪化妝之下所有野都變得好靚
返轉頭lu,見到摌雪車不停咁來回摌雪
雪下面好似有啲野咁bor?
原來係佢,鴨仔終於有機會出場啦
睇下鴨仔係雪上面幾得意
返到黎合掌屋聚集既中心地方,遊人都多返好多
置身其中行到去邊都可以見到合掌屋美景
啲雪圓圓地好似個波咁
好多好多合掌屋
白川鄉年年都大雪,合掌屋係冬天之前就做好準備,係屋四圍用蓆圍住,防止啲雪積到入屋
就咁睇白川鄉好似好凍,其實都唔算好凍,最少我對手就算冇戴手套都個係熱既,哈哈
每行一步都係靚景,每個角度都有合掌屋,更加有夢寐以求既雪景,今次北陸白川鄉旅程可以話係超額完成;對住一個咁靚風景都唔知點形容,去到就會明白有幾靚
上山條路今日唔比行,都岩既條路結晒冰就咁行一定變滑梯
行返出大路搵下有冇野食,唔想餓親朋友
今日唔可以行上山,要上山就只可以坐巴士,唔少人排緊隊;我諗今日上到山都冇咩好睇,咁大霧氣又係白茫茫一片,咁就唔上啦留多啲時間係下面行下仲好
大雪既時候真係好大雪,拎部電話出黎拍片就影得好清楚;今日最正既係大雪得黎但就冇風,如果有風就大獲會變成大風雪,哈哈
好多餐廳今日冇開門,好彩咁岩見到間仲有兩個位,遲小小入佢都關門
野食冇因為旅遊區而貴好多,都係正常價錢
Hello
今次日本旅程未食過蕎麥麵,呢道有得食就食下啦
朋友食烏冬,之後我會成日食,哈哈
食完野出黎好好天,雪都冇落lu
呢個時間視野清左好多,即刻又影下啲合掌屋先,同頭先係兩種唔同感覺
如果而家上山睇風景一定好靚,不過頭先用左時間去食野應該就唔太夠上去,唯有放棄啦...好彩早幾日已經上過
黎左白川鄉兩次都只係係出面睇冇入過合掌屋,而家係時候要入去啦;呢道有好多合掌屋都可以入去參觀,我揀左呢間比較出名既「和田家」;和田家係白川鄉之中算係比較大既一間,入面可以睇到傳統合掌屋間格,未睇過都值得睇睇
一入黎就感受到好傳統既日本氣息
係出面睇唔多覺,入到黎先知合掌屋係好大間
和田家有四層,可以上上面參觀
上層展出一啲以前用既農耕用品
打開窗睇睇,出面又變返落大雪仲吹晒入黎,洗唔洗變得咁快丫
上面仲有一層
參觀完出返去lu,呢個時間都差唔多要去搭車啦
返出大街向巴士站方向返去
行過橋就係巴士站
黎左半日,係時候要同合掌屋講byebye
今日白川鄉冇上次咁多人,行得舒服好多,唔知係唔係因為黎左好多個泰國旅行團呢,成個白川鄉都有好多泰國人,香港人反而少好多
白川鄉之行係雪中完成,出發前仲擔心今次睇唔到白川鄉靚雪景,而家咩擔心都冇晒啦;白川鄉係一個超級靚既童畫世界,好好彩揀左一個最好既時間黎到,交織成一個最正既白川鄉之旅!


text:
重記5記得前o個排小王子驘左個Cello比賽?每年呢個比賽都會o係所有驘左16歲以下賽事冠軍裡面,不論係咩樂器同組別,一共41個比賽項目度揀5超過10個人去另一個冠軍賽度,進行另一場比賽,今年佢地揀左小王子去呢場冠軍賽,淨係比佢邀請去冠軍賽嘅人已經每人有AU$300,若果再o係冠軍賽度勝出重會有獎金tim bor~
為期4日3夜嘅"聚寶盤"Camp終於過去,小王子亦平安返回地球.其實有樣o野我真係5明~o個日我去到學校接小王子o個陣,見其他人個個都正常gar喎~
因乜解究係得小王子一個塊面一撻撻黑色,d牙又痴滿之前食過嘅o野,連d頭髮都好似打完杖咁,o個面重好似十日無挮so咁~
到我返到屋企打開佢個袋洗衫.....
嘩!!!5打由自可,一打開個袋成陣惡臭"供"出嚟?
咩事呀?小王子明明係去豪華團gar?5通佢靜靜雞瞞住我去左阿富汗?
唉~跟本上小王子就係完全無照顧先己嘅能力,大佬呀~食完o野都抺一抺個咀la~呢d o野好似係常識嚟gar喎?o個日我見到佢落車個樣......
講真我真係5係好想認佢做仔呀~佢個樣真係衰到呢~
不過"聚寶盤"呢個wild Camp又真係豪華團嚟gar喎!!
話說"聚寶盤"o係藍山有屬於自己嘅成個Camp site,不過我5知道原來o係個Camp site度係有個長注嘅廚師,小王子今次去4日3夜,頭o個兩晚都係宿營嚟嘅~到最後o個晚至係露營gar啫.雖然佢地要日日遠足~又上山又落山咁行到就快釘,
之但係你地知5知佢地露營o個陣晚餐係食咩呀?
佢地露營o個晚竟然係食牛排!!我都未見過人地露營食牛排嘅~雖然要自己整,但係都係豪啫,兼且早餐重有英式鬆餅同麥片過佢地揀,5講我重以為佢地係o係酒店度食緊"早餐抱飛" tim呀!hahaha.......
咁宿營o個幾晚就更加5洗講la~晚餐又燒雞又成,連早餐都豪過人,又Pancake,又煙肉蛋咁~嘩!佢地d糧晌重好過o係屋企度,下次我都要跟埋小王子去至得呀!
而o個個Christian Study Board game亦都差不多做起o勒~今次小王子爸爸拍心口話佢攪掂,所以我只係幚手reseach下d圖畫啫.
小王子爸爸係第一次幚小王子做呢d剪剪貼貼嘅功課,做成點?小王子爸爸做得嘅就更係全電腦化la~係o個d 5識科技嘅C9仔(即本人)至下下都要落手落腳gar啫!家下科學發達,用個電腦攪掂哂再用張A2相紙成張Print出嚟就攪掂la~洗鬼又搓又焗咩?
就係咁~我又過左呢關o勒!!hahaha....多謝小王子爸爸!
今日post呢個"小公主米通蛋糕"就係用上次"嘩!Box教室"教你地做o個個米通餅嚟做gar o勒~
因為上堂教左你地用棉花糖嚟裝飾呢個米通餅,下堂要教你地用糖皮去裝飾,本來就係諗住教你地做呢個小公主,之但係我一做就發現原來都難難地,所以就咁Post上blog比你地睇.
而下堂就教你地用第個糖皮款去裝飾個米通蛋糕o勒~有興趣學做糖皮嘅
Blog友千奇5好錯過na!
所以今日個"嘩!Box"我聽日至Post o勒.


text:
(B)想J聲優把聲就加把勁啦!《鋼鐵戰記》短評!
話說異次猿玩左一陣《鋼鐵戰記》之後發現佢都係果堆聲優陣容,唔服氣之下於是就深入去玩同研究,終於發現想J聲優把聲真係要耐性……而唔怕同大家講,你就算辛苦玩到20關拎左第一個人人都有既駕駛員,佢都只係開始同完任講講野,希望將來真係多返啲野講.
想J聲既?課左先講啦
或者我講得詳細啲,應該課左金仲要用啲時間打左頭20關先得,事關遊戲入面288鑽石果個轉蛋只係直接轉零件出黎,你想要J聲就要係商店入面果個轉轉樂到抽駕駛員,30鑽石轉一次,我當你好好運抽中啦,唔好意思,就算係日版,都係碎片黎咋,抽多9個碎片合出黎啦!好,我當你因為愛,即刻黎一個重課金去立志追埋另外9個碎片,不過唔好意思呀~你一日得10次玩轉轉樂既機會咋!不過咁,轉轉樂入面都有機會抽到5星零件,都算衰唔晒.食錢度我比60分,下面再繼續.
課金又好似唔抵,唔課又好似玩唔掂
繼講完駕駛員幾難入手之後,依家講下佢其他功能啦,先講主線,你慢慢打落去會發現你啲零件開始唔係太夠輸出,完左一個章就要一定鎖匙數量先可以開,你技術好同心急既話可以直接用鑽石開主線,不過倒返轉頭去打之前啲關咁一條一條鎖匙拎又唔係咩大問題,始終你真係需要材料黎升零件,否則真係下下都要燒大技先掂.而佢遊戲初期又比較少機少零件,所以就算你10連抽佢又好似唔抵,而個轉轉樂都同大家講左,一日最多10次,咁真係唔知課唔課少少黎支持佢好,唯有就努力少少捕住佢啲活動同狂玩挑戰模式啦.
玩法上無咩好挑剔,簡單輕巧又一場主線
咁點都要講講佢畫面同玩法,其實呢方面反而又唔算差,起碼簡簡單單大約5分鐘內就完左場,道具黎黎去去都係防護網,補血同埋武器升級再加多個暴走藥咁,而挑戰模式當然就無盡咁去架啦,敵人既攻擊套路都唔算難捉摸,畫面唔算做得太過混亂,叫做合格啦,我比80分.
時間勝於金錢
雖然佢駕駛員要瘋狂收集碎片先得,但其實系統上算叫做比啲無課金主義既朋友投放時間去努力,始終有活躍度獎勵呢味野,到夜晚又有世界挑戰模式比大家打代幣黎換野,打無盡模式有時又有亂入王比大家搏下碎片,不過系統我覺得最唔好既地方就係佢無一個類似「組合」既概念,即係我想機身A+裝甲B+導彈D+砲彈D為一個組合,咁我就可以隨時切換返唔同既機身組合黎玩,依家就係要我一定要慢慢一個部位咁樣換裝,其實有少少唔方便.
總括黎講,呢隻《鋼鐵戰記》雖然真係有佢介紹既聲優陣容,不過真係要大家投放時間去玩,玩到後期先可以修成正果,整體畫面同遊戲系統都無咩特別講佢既地方,係課金果到唔太抵咁解.


text:
今日阿媽無啦啦係櫃到揾番件屬於上個世紀既衫出黎比我.點解係上個世紀?因為呢件係我中二個陣時既校隊波衫.諗番起,原來都已經十年.(唉,dee, 唔小心爆左自己幾多歲) 當時既我仲係一個龍門,正確啲黎講,係一個米六都無既龍門,因為未發育嘛,發左育我高過曾志偉都仲得呀!個陣學校足球隊唔係常設,間唔中得閒先搞一次,好幸運我等左一年,終於有機會踢下校隊.
我仲好記得當年整波衫既事,首先就係要去唔同舖頭拎整波衫既單張,睇下有咩款揀.當年啲款邊有咁多,邊可以上網話睇就睇,要親身去拎佢既sample 黎睇,又邊似而家個啲波衫咁靚咁高質素?我地呢啲死靚仔又邊買得起幾舊水既nike, adidas, 又或者印靚字? 而對我黎講,當年最興既運動品牌,係個陣時應該唔係nike, 而係super x.個個好似火箭炮圓筒型既運動袋,真係得罪講句,你一定有買過呢個袋,甚至係由小學用到上初中既一個體育堂必備運動袋!真係撞袋撞到好似而家同街都係iphone 咁.同7-11 一樣,總有一個super x 係左近!而順住潮流,個陣就揀左「super x」呢個牌子做我地既波衫.
其實我比我啲隊友好,佢地幾十個人都係著同一件衫,仲要係短袖.我就唔同呢,龍門得兩個人,可以自己揀顏色,總之唔好撞色就得.仲要件衫係長袖兼有個軟墊位,真係冬個陣都可以保下暖,仲要係車線號碼,唔係熨印,而最重要既係,價錢一樣呢下抵嘛!不過實際價錢係幾多我已經唔記得,應該都係百零蚊.
不過呢件波衫係踢完班際兼學界之後我就無再著了.點解?一黎我無再打龍門,轉左踢前鋒,二黎學校又再停辦足球隊,就算我仲做龍門都無機會著咁濟.不過有時屎忽癢,揾衫個陣見到件衫,都會拎出黎,笠上身試下.呀,又出奇地岩身喎,係個身短左啲!我都唔知係當年預左會有排著而買大幾個碼,定係我呢十年黎都無發育?唔會啦,我而家都有一七五(又唔覺意自爆), 我諗前者既機會會大啲.
今日天氣真係凍左好多,慈祥既阿媽有意無意咁揾左件衫比我,仲好有心咁同我講:「你有件長袖衫喎,訓覺個陣可以著,唔好曬左佢!」唔,聰明既你應該估到我阿媽口中個件長袖衫係邊件.個刻既我心情好忐忑,件衫係我初中時整,我特登留黎做紀念,你叫我訓覺著?但另一方面,雖然係長衫姐,但件衫有繡花,又有軟墊,要著住訓覺真係會un 住un 住喎!我中意足球啫,但又未去到呢個地步.個陣我都唔知好嬲定好笑好.只係講左句:「阿媽,你係咪玩野?」但係我得承認,我係窩心.唔單止係因為阿媽對我既關心,仲有佢咁可愛抵死啜核既思想,而且仲係呢件帶比左我咁多回憶既絕左版super x 波衫.
呢一刻,真係要講句:「In super x, I trust…… in ten years ago… 」


text:
原文刊於作者 8月11日的 Facebook
喺Facebook見到一個現像,就係好多人講到無線嘅節集或者劇幾咁垃圾,咁垃圾正常黎講應該冇人睇冇人屌先係,但事實係好多人睇緊,而且仲要一路睇一路鬧,過程充滿矛盾,有點不可思議.
香港嘅免費電視台得兩個,但係現時已經完全冇競爭性,無線一台獨大,以往亞視都會濒死挣扎試圖反攻,試圖以卵擊石,為咗搶觀眾,間中都會有啲令人意想不到嘅大作出現,甚至搞到無線要斬劇重新部署迎戰.現時,亞視就好似喺北韓咁,鎖國,自我封閉,投入另一個自己嘅世界內,將競爭兩字拋諸腦後,話知隔離台搞咩,我有我自瀆,繼續幻想同友台五五開.
身為新界北堆填區前亞視超級粉絲嘅Momaydog(我)都忍唔住要講一句:屌你老鹵快撚啲瓦解咗佢啦亞視.我阿媽做咗亞視支持者16年之久(除咗新聞之外幾乎所有無線節目劇集都唔睇,2004年轉咗去睇大長今之後繼續亞視亞視亞視亞視亞視...),夜晚打開電視唔係亞視就係亞視或者亞視,今日居然晚8-10點半變咗無線串燒夜,睇完愛回家在到師父已射了之後承接衝上雲霄,咁係因為佢終於對亞視死心喇.
就係咁嘅原因,現時更加冇人睇亞視,觀眾夜晚放工返到屋企打開電視,選擇唔係好多,唔好計J2,歲月留聲,兩個英文台,得返無線,一係就照睇,一係就唔好睇,學亞視咁投入另一個自己嘅世界內,佢搞乜完全唔關我事.我選擇咗後者,因為明知可能睇到一肚氣,唔想勞氣在屌東屌西,倒不如在我的字典將其PS.
因為現時屋企變咗無線串燒夜,就算我喺電腦投入我嘅虚拟空間內,但係耳朵還是偶會聽到電視發出之聲音,好似《師父》呢套劇咁,只係用隻耳聽套劇,會以為黃翠如飾演一名智障,吓乜原來唔係?都係塞埋耳筒算喇!不過聽劇咁耐,有一樣嘢好洗腦,就係歌.
《師父》裡面成日播住翻唱嘅''化碟'',又真係一個好好嘅宣傳平台,每晚幾次,好過勁歌金曲,連何韻詩嘅原唱版都受惠,短時間內''化碟''MV喺YouTube點擊率急升10幾萬,所以不得不承認,無線影響力依然好大,因為冇咩好選擇,又唔願熄電視,於是乎大把人屌完話唔掂喎表情唔夠豐富不過之後都係繼續屌直到中出為止,無限輪迴.因為絕大部分嘅觀眾都係口講唔掂喎媽咪但一路講卻一路抽插中,所以無線繼續可以不理民情打造無線嘅世界.
所以我同意發牌俾維基,電視係現代化生活必需品,熄電視唔係個個做到,始終電視仲有市場,有啲觀眾唔想邊睇邊屌,唔想咁矛盾,只因冇乜選擇.


text:
話說我剛剛9like咗一個朋友嘅status,收到個PM原來中咗新一輪嘅惡作劇.然後一轆成條feed都係呢尐無聊status,再見到好友Daisy嘅火爆聲明,嬲到我上咗床都落床開番部腦打以下呢段說話.
1.我係唔會repost等我身邊嘅朋友中招.我個FB唔係用嚟做尐咁無聊嘅嘢,我share出去嘅都係有我想法同有價值嘅嘢.登廣告都要落稿費啦,買like都要畀錢.你要我post呢尐嘢?諗都唔好諗.
2.關心又好花生又好,係朋友先like同comment,其他人一係look過一係轆過.呢尐惡作劇消費友誼,尤其係見到comment入面真係關心嘅留言,你send個PM過去同佢講你玩佢?係你on狗定佢on9?一定係你朋友,因為佢真係當你係朋友!數,我走硬.你追我嘅,一你唔當我係朋友,二我以後mute咗你,你暗戀好失戀好有咩事我都唔會再理你.我點知自己會唔會又中招!
3.冇一樣嘢叫「願賭服輸」!我幾時有同你賭過?係你攞我同你嘅友誼賭啫!唔係我唔玩得,係我冇咁低能玩尐小學雞嘢.你要癡癡呆呆坐堆一檯係你嘅事,我有判斷能力唔同你一齊弱智.而嗰尐話朋友要你做嘅,你自己判斷一下佢同你幾好朋友?佢叫你去死你會唔會一齊?
狼來了嘅故事,細個有冇聽過?
(呢篇唔share冇後果,我哋依然可以係朋友)
原文連結


text:
黃子華一連 11場《楝篤笑唔黐線唔正常》開騷,近年減少講政治嘅佢,一開場就「倒抽一口涼氣」,講催淚彈講佔中,幫市民出番啖氣.
全知言
如果黃子華講呢啲!
黃子華即係黃子華,就算佔中佔旺佔銅都阻唔到佢搵食,觀眾準時入到場,黃牛照炒到過千.子華更同觀眾夾晒嘴形,佔中話題大量發放.
如果下次黃子華再開楝篤笑,你又想佢講邊位人物呢?一班明星,名人諗頭多多,陀住 7個月 BB既唐寧仲想子華講吓卡通人物添!
唐寧拆解《 Frozen》
黃子華講乜人物都咁好聽我𠵱家接觸小朋友多,佢可以講吓卡通人物,《魔雪奇緣》入面兩個公主啦,好有興趣知道點解全世界都對呢兩個公主咁迷倒,肯定有啲事,我肚入面嗰個係女,唔知會唔會都鍾意呢,所以想佢(子華)剖析一下.
麥玲玲挖大家族
講啲富豪啦,梗係嗰幾大家族,幾大發展商啦,傳奇啲既人物啦,例如澳門賭場大亨何氏家族啦,有時講吓呢啲都好玩架,剩係講佢屋企都有排講
姚書軼講巨星
可以講番啲以前既 superstar,譬如梅艷芳,張國榮,一啲私人又好笑嘅嘢呀,未必大家都知道嘅嘢,用子華嘅方式講出嚟應該幾好笑;或者如果佢哋仲在生會係點.
周美欣爆大台
好想睇但買唔到飛,之前睇佢拍劇已經好好笑,棟篤笑係會更加好笑!如果講電視台明星會吸引,因為有好多係 friend,以前我喺溫哥華睇過黃子華 DVD係扮啲人物,如果佢扮啲電視台藝人一定好好笑.
市民:希望唔使再講梁振英
如果黃子華楝篤笑可以全民投票都幾好玩,有讀者就希望下次唔好再講梁振英,因為落咗台唔使再講喎.
Sam電子用品公司職員
下次希望唔使再講梁振英啦,因為下次佢已經落咗台,繼續講番阿爺或者小強已經好好喇!
林小姐 20歲 港大測量系 yr3
佔中三子啦,學聯都可以,都係𠵱家 hit既人,想知佢點評論佢哋.
Ben21歲 港大學生
講葉劉啦,因為葉劉亂講嘢囉,又想選特首應該寸吓佢囉,一個咁既人唔應該可以做特首.


text:
My Lovely Travel @ Europe Day 1 – Athens IV
講到嚟晚餐篇喇!!!
當小嘉同上進行完憲法廣場附近既景點,就兜返酒店附近,再行返去Monastirak Station附近,因為個一帶就係旅遊集中地方,去衞城都會由個邊上山,係山下面有好多特色手信店.
去到Monastirak Station出面既廣場,因為實在太多小路,小嘉同上進左逛逛右逛逛,不過最唔慣係發現沿途都有D黑人或者印度樣既人係度擺街邊檔,因為佢地都係會聚集埋一齊,所以感覺有D唔安全.
兜左一個圈後,本來打算揀一間可以遠望衞城既餐廳,不過途中見有個推銷既介紹唔錯,而間餐廳又OK,係正正對住Monastirak Station個廣場,價錢唔算太貴,所以就揀左呢間既戶外位喇!!!
餐廳名…都無記低添XP
評分:★★★★☆
餐廳裡面D牆呀,柱呀,欄杆(有上下兩層)都掛滿老闆同D唔知係咪名人/朋友既相,
兩個人其實叫唔到多野食,只係叫左一個Greek Salad, Mousaka 同埋一個grilled Octopus喇!
Greek Salad
青瓜蕃茄生菜都好新鮮好甜!!!!
而呢款食物既特色就係舊Cheese喇!!!
連埋D蔬果食,都幾好味!!!不過就真係好快濟...
而洋蔥...就真係太新鮮...好辣,同埋食完真係好大陣味~
Mousaka
係有層層薯蓉,好似千層都既皮,仲有肉碎同埋矮瓜造成
小嘉覺得味道好唔錯
食過會想再食
不過都係個句...都幾膩吓
食左大半,小嘉同上進都濟晒=.="
Grilled Octopus
見到話希臘出名食八爪魚!
果然係真...小嘉覺得好好味
佢既質感同香港食開好唔同
香港個D會有少少軔或者係一咬就斷
但係佢地grilled同好好好淋
同香港個D咬落個感覺好唔同~
所以小嘉勁食好多^^
不過走時都成8點左右,黑麻麻有少少認唔到路
同埋條街開始有D奇奇怪怪既人
所以都驚驚地....亦都係咁再加埋之後既經歷
基本上之後既行程
小嘉同上進都好深閏,早早食完晚飯
早早返酒店...然後
上網睇返荃加福祿壽探案就瞓Zzzz


text:
當街肉麻送飛吻!吳忠義與新歡攬到實9,646views│2016年05月03日司馬燕生前曾經叫老公吳忠義再娶第二個,吳忠義亦都好聽話,好快已經有新歡,仲同新歡嘅感情更加係發展到一日千里.兩個夾埋成百歲都好,熱戀情度,絕對唔輸蝕俾班後生,攬晒腰,孖公仔咁行,連落樓梯都要攬到實.有講有笑,雞啄唔斷,繑晒手去shopping,真係好鬼開心.好肉麻咩?今年年頭,佢哋兩個仲喺餐廳到舌戰N個回合,攬腰呢啲絕對 ...
當街肉麻送飛吻!吳忠義與新歡攬到實
9,646 views│2016年05月03日
司馬燕生前曾經叫老公吳忠義再娶第二個,吳忠義亦都好聽話,好快已經有新歡,仲同新歡嘅感情更加係發展到一日千里.
兩個夾埋成百歲都好,熱戀情度,絕對唔輸蝕俾班後生,攬晒腰,孖公仔咁行,連落樓梯都要攬到實.有講有笑,雞啄唔斷,繑晒手去shopping,真係好鬼開心.好肉麻咩? 今年年頭,佢哋兩個仲喺餐廳到舌戰N個回合,攬腰呢啲絕對係碎料啦!
女嘅係事業上做到去亞太區客戶經理,成個女強人咁,但喺凸晒腩嘅吳忠義面前,即時小鳥伊人,等緊車都好,都挨埋去對方個膊頭到,你睇吳忠義幾咁冧呀!就算大庭講眾都好,由佢哋話俾大家知,咩叫晒恩愛啦! 就喺見到自己愛嘅男人上的士都好,依舊照送飛吻!呢個真愛, 真係令人打冷顫呀!


text:
靚抽王
大肚大婆 vs大肚梳化( Mandy Lieu)
太陽娛樂公司老闆洗米華華哥近日喜事連連.係!我都要嗌佢一聲華哥,因為佢嘅正室同情人知己竟然同時有咗,除咗力證華哥打得睇得搵得之外,仲令到花生滿地.究竟華哥呢位「佳人」最後花落誰家?就等我哋賭蕉王分析吓!
可能性 1:大婆贏晒
賠率:一賠蕉蕉
分析:咩叫大婆?「大」呀嘛!正室梗係大啲㗎啦,仲要係一個大咗肚嘅正室.洗米華前排同大婆陳慧玲出席慈善晚會,足證大婆有米吃,而同日 Mandy Lieu就單騎入院睇醫生冇米吃.即是話大婆先勝一仗啦,再加上大婆又唔係真係咁大同咁老,勝算好高!
可能性 2: Mandy Lieu贏晒
賠率:一賠蕉蕉
分析:早前 Mandy Lieu曾化身人肉梳化俾洗米華坐,依家有咗,咁佢呢個梳化就多咗個功能,除咗華哥坐,仲可以俾 BB坐.正所謂一邊一個坐墊,左髀同右髀都坐滿晒人,場面一定非常溫馨,而贏面亦非常之高. Mandy Lieu人形坐墊送混血 BB一個,係好難輸嘅確實……
可能性 3:洗米華贏晒
賠率:一賠蕉
分析:洗米華作為上市集團嘅股東,亦係太陽娛樂嘅老闆,家底豐厚,據說曾為江湖傳奇崩牙駒嘅馬仔,呢十幾年嚟靠住醒目頭腦扶搖直上,簡單嚟講,有咩風浪未見過?正室小三呢啲濕碎嘢,難得到佢咩?將 Mandy Lieu同大婆陳慧玲溝埋一齊做瀨尿牛丸都仲得呀我講你聽!
可能性 4: BB贏晒
賠率:封盤
分析:你以為大婆同小三有一邊會贏?少年你太年輕,亦都太天真家吓兩個都大咗肚,正所謂挾 Baby以令「豬猴」,足證其實 BB係大於一切.可見不久將來, BB出世後就會由 BB主導,分分鐘第日太陽娛樂都係由 BB揸旗,不過要等幾十年後啫.
娛樂賭蕉王
每期娛樂賭蕉王以專業角度分析熱門娛樂話題,為每個話題嘅發展可能性計算(偽)賠率,識睇一定係睇我哋!第日同親朋吹水都有啲揸拿!


text:
彭淑媚 Sumi
公開大學會計系 Yr.4
Fb: Sumi Pang
Ig: sumipang119
U花 U草
中四第一次出旺角 天水圍窮家女:覺得世界好新奇
Sumi渴望自己有個簡單又幸福嘅家庭,不過佢唔想嫁個有錢人,「我好抗拒有錢人,反而想同另一半一齊捱,餐餐咸魚白菜都無所謂.」
15年嚟一直困在被標籤為「悲情城市」嘅天水圍,讀緊公大嘅彭淑媚 Sumi,因家庭環境關係,中四先第一次出旺角,第一次見到各樣新事物,第一次意會到原來世界係咁得意.
Sumi父母喺佢讀緊小三嘅時候分開,喺一個破碎家庭成長,性格難免內向.「由小學開始我就成為同學欺凌嘅對象,被同學劃花我書包,又試過午飯時間被反鎖喺班房,其實我冇做啲咩得罪佢哋,只係我個人比較內向,唔出聲,佢哋就蝦得就蝦.雖然大個出嚟聚會佢哋有同我道歉,不過有啲陰影係道歉都彌補唔到.」
屋企窮,仲有三姐妹要養, Sumi根本冇零用錢,小息想買包維他奶飲都唔得.即使到中四搬出九龍,生活依然難過,「我係末代會考生,好難搵學校轉,為咗應付會考,我日日都溫到凌晨三點幾先瞓,瞓兩個鐘又起身返天水圍返學,雖然好辛苦,不過總好過困喺天水圍.記得第一次出到旺角,喺西洋菜南街見到人賣藝,唱歌,當時嘅我覺得呢個世界好新奇,好得意,原來個世界係咁大!」
撰文:葉浩婷
攝影:范仲良
化妝及形象: Kika Wong
鳴謝: Megasea Ltd.


text:
Read more
世界上有一種人,叫做「失匙夾萬」.「失匙夾萬」既意思係:表面上你有好鬼多錢,但實際上,呢啲錢一毫子都唔到你控制.這種人我認識一個,而我亦見證左佢,由「失匙」到「搵番條匙」既轉變. 我小學既時候認識Austin.同學仔對佢既理解係一個「有錢仔」.原因係,高佢一屆既「師兄」當中,有一個頗為招搖既「名門後人」,同Austin既中文名只差一點點.而跟據呢個「名門後人」自己講,低佢一屆既Austin,係佢堂細佬. 三十年前既小學雞對本地富豪既名字並唔熟悉,聽到有關Austin既傳聞之後,紛紛番屋企同阿爸阿媽講:「原來Austin同阿邊個邊個係來自同一個家族架!」阿爸阿媽告訴我們,咁Austin應該好疊水,同我地應該係屬於唔同世界既人. 但係響一個小學雞既眼裡面,Austin同我地查實真係唔覺有乜分別.樸素,平凡,內斂,而且有點其貌不揚.響同學仔面前,佢亦從來唔會提起自己既家族背景.阿媽話佢係有錢人,我一直記在心中,直到有一日,佢請我到佢屋企玩.我以為佢屋企應該係啲大到冇影既山頂豪宅,殊不知原來係坐落山腳,冇電梯兼要撐四層樓梯上樓既五百呎唐樓. 長大之後既Austin同我講,所謂名門望族,總係唔知點解會有幾房人.幾房人當中,總係有人得勢有人失勢.得勢既果房人控制家族資產,有頭有面可以風光無限;沒有得勢既果房人,冇機會分享家族既財富,儘管未至於要餓死訓街,但實際上與你我他無異,都係要努力工作賺錢賺生活.有錢人家族裡面既紛亂,怕且我此等凡夫俗子,一世都無辦法睇通睇透. 我記得Austin同我講過,細個既時候,佢既身份令到佢有點精神分裂.佢有一啲招搖既親戚,呢啲親戚既招搖,令到絕大部份既人都以為,來自同一個家族既Austin係同等地富有.佢唔知點樣向人解釋,真實既情況其實同旁人所理解既有好大出入.香港地係個憎人富貴厭人窮既地方,佢媽媽果邊既親戚出身相對比較差,對Austin呢個「疑似有錢仔」親戚並唔係太友善,甚至經常指指點點,武斷地認定佢必係個「死敗家仔,二世祖」.(對此Austin既comment係:如果我真係咁疊水,俾你插我「敗家仔」都叫做抵丫,但我其實仲窮過你哋,咁樣仲要俾你地插就唔x抵啦!)至於佢爸爸果邊既叔伯,由於知道佢地響家族內並唔得勢,對佢地亦唔多俾面,反正在佢地眼中,Austin一家只個係黐飲黐食,同自己完全唔同級數既「窮親戚」. 幾年之前,佢家族唔知起咗乜野變化.Austin忽然分到巨額遺產.據Austin自己所講,呢筆錢,佢真係從來都冇諗過有機會得到.一夜之間,Austin既身家,由叔伯眼中既窮親戚level,漲到同果班一向招搖既富貴親戚幾乎平起平坐. ***** 問題黎啦.Austin忽然發咗達,之後佢點樣過佢既生活? 最大既變動,大概係換咗間樓.面積比從前既大咗一點,其餘既,同達仔一樣,生活習慣跟「未發達」之前,原全冇改變過. 達仔刻意唔改變生活習慣既原因,係因為需要「安全感」.我認為Austin既諗法完全唔同,事關響未發達之前,佢Portfolio裡面一直有唔少風險相當高既投資,追求安全感既人絕對唔會咁樣選擇.而且佢同我一樣,有自己既生意.追求安全感既人,打份工就算啦,點會咁笨拋個身出黎搏? Austin由細到大既尷尬家族身份,俾左一份無名既怨氣俾佢.佢討厭佢果啲「睇佢唔起」,當佢係窮親戚看待既叔伯.佢亦好嬲佢媽媽果邊,一口咬定佢係「冇鬼用,死敗家仔」既姨媽同舅父.兩面不是人既Austin,心裡面一直好想吐出呢口烏氣.佢想搵好多錢,所以做生意佢好搏命,佢亦都好清楚,單單係「有錢」,並唔能夠幫佢吐左呢回烏氣出黎.佢要贏,而且要求自己贏得漂亮.佢要讓人知道,佢係靠自己而變得富有. 收到遺產之後,我問佢:「Austin,你都已經咁有錢啦,仲咁搏命搵錢,有意義嗎?」 Austin從來冇正面回答過我呢個問題. Austin既人生係矛盾既.當有巨額遺產跌落你身上,莫非你會拒絕?但係Austin既前半生,一直都係堅持「靠自己」去搵錢,「靠自己」去變得富有.佢擺咗好多心機落自己檔生意上,而且做得唔錯.當佢既「吐烏氣」大計漸見曙光既一刻,巨額遺產忽然跌落自己身上,旁人眼中或者覺得佢行大運;但我眼中既Austin,其實好迷失. 或者咁亦解釋到,為何Austin響忽然發咗達之後,一切生活習慣同駛費,都刻意跟未發達之前保持原狀既原因.舊既習慣唔想改變也許係原因之一,但我更傾向相信,要佢動用呢筆「並非透過自己努力」所得來既財富去吃喝玩樂,Austin跟本係過唔到自己.不變,係因為心中有結. 我都唔知,咁樣其實算唔算係有骨氣. ——————————– 連結:人在中環 此文張貼已獲作者授權


text:
Saturday, 8 November 2008
Kirbet Qeiyafa 刻文
繼冇幾耐之前提及過o既 後, 最近又多一個考古發現得到好多注目同討論. 兩個星期前, 以色列考古學家發表, 喺一個叫做 Kirbet Qeiyafa o既地方, 發掘出一塊寫有文字o既陶器碎片. Kirbet Qeiyafa 鄰近 Valley of Elah - 聖經故事中, 大衞大戰巨人歌利亞o既著名場景.
學者相信呢塊碎片年前極早, 大約來自 1000 BCE. 學者仲未能夠完成翻譯上面寫o既文字 (因為太早期, 佢地唔熟識呢種字體), 不過佢地相信係希伯來文. 如果係真, 咁就係現有最早o既希伯來文. 對了解希伯來文o既歷史同演變會係非常重要o既資料.
現時我仲未見到有翻譯或 transcription, 相信係因為學者仲未搞掂呢段嘢. 不過最令人大惑不解o既係點解連張好 d o既相都冇. 而家網上流傳o既相片都係類似上面呢張, 唔知個攝影師係咪有男人手情意結, 有條契弟隊隻手埋去遮晒成個鏡頭咁滯, 乜字都睇唔到. 唔知佢地搞邊科.
Posted by Howtindog at 06:59 0 comments Links to this post
Friday, 7 November 2008
Sony NWZS636 4 GB Walkman
突然發覺, 早排因為太忙, 都唔記得交代下買咗部新o既 mp3 機. 本來我係用開 ipod mini (係, 好舊嗰隻), 但係貪得意買咗部聽講好好聲o既 Sony 機俾妹仔, 點知一聽之下, 嘩, 辣塊媽媽, 真係天堂同地獄之分, Sony d 機真係好聲好多, 低音方面尤其帶離 ipod 幾丈遠, 連我呢 d 唔係好講究o既人都一聽就聽出有分別. 所以我都買咗部俾自己. 妹仔嗰部紅色, 我嗰部銀色. 跟機仲有對幾靚o既 ear plug, 有一定隔音作用, 聲亦幾好.
Posted by Howtindog at 17:31 3 comments Links to this post
Wednesday, 5 November 2008
魏如昀: 傻
正呀, 之前就好鍾意魏如昀, 所以聽到佢籌備緊張 CD 嗰時就已經好期待. 結果亦冇令我失望, 碟內幾乎全部歌都係佢自己寫o既, 而我又好 buy 佢嗰種風格, 所以覺得呢隻碟入面好多歌都好聽, 同佢把聲同唱腔又夾, 我覺得好正.
最鍾意係隻主題曲 , 同佢之前喺歌唱比賽中唱嗰個版本唔同. 原來嗰個版本我都好鍾意, 成日喺 youtube 翻聽, 但係呢個新版亦好鍾意, 聽落有 feel . 希望今次第一隻碟賣得好, 已經開始期待佢第二隻碟.
Posted by Howtindog at 18:52 0 comments Links to this post
Labels: 音樂
Subscribe to: Posts (Atom)


text:
我當然唔係老到懵咗,連重複打咗「雙重」兩次都唔知.其實係早兩晚睇電視新聞,有啲人竟然重複示範乜嘢叫做雙重標準!
凸首第一次喺新垃圾會大樓開會,就俾癲狗破口大罵,咬住唔肯放.又真係估佢唔到,凸首竟然高姿態還擊,發展成對罵局面.跟住長毛又加入戰團,結果同癲狗一齊俾主席憎肉成逐出議事廳.後來有扮民議員不滿凸首冒犯議員同主席處事不公,集體拉隊離場抗議.
單嘢真係令人失笑,凸首同癲狗簡直就係潑婦式對罵,絕對有失兩人嘅身分.尤其是凸首,明知自己口齒唔伶俐,鬧人都鬧到口窒窒,就獻醜不如藏拙啦.如果真係想還拖,唔該佢一早諗定想鬧乜嘢,喺屋企背熟啲台詞先.至於癲狗長毛,齋鬧梗係滿足唔到佢地嘅獸性啦.長毛喺俾人拖出議事廳之前,就把握住最後機會掟咗隻雞蛋上台.被趕離場之後,兩條友又合演一場馬騮戲,除咗憎肉成張相落嚟,再向張相掟番茄.最搞笑嘅係佢地掟番茄竟然就住就住,一啲激情都冇,驚死掟大力啲會整爛張相.其實整污糟會議廳幅牆同憎主席張相,係咪已經算刑事毀壞呢,我就冇研究過嘞.
以上提到嘅只係凸首同某啲議員當眾出醜,其實冇乜大不了.不過扮民議員嘅反應就唔同嘞,完全暴露晒佢地嘅醜惡本質.多位扮民議員事後指摘凸首,批評佢侮辱議員.梁渣傑話就算議員講嘅嘢唔合官員心意,亦應該受到尊重.而李乜人就話憎肉成擦凸首鞋,令到議員俾人踩到上心口.呢啲分明係雙重標準啦,癲狗媽叉凸首就係講嘢唔合佢心意,凸首回敬番就係侮辱議員.如果話議員俾人踩到上心口,咁凸首簡直係俾人喺頭頂疴咗篤屎添啦!仲有嗰件逃緊生,佢都有份批評凸首.之前一哥俾癲狗用件衫兜頭掟,事後揾逃議員投訴,佢就扮晒盲人,話乜都睇唔到.上次就發晒雞盲,今次又突然變番耳聰目明,睇嚟條友連生理上都有雙重標準!
真係唔明投票選呢啲扮民議員出嚟嘅選民係乜嘢心態.癲狗長毛大舊鑊鑊都搞事,俾人趕出議事廳,都唔知佢地有幾多次可以正正經經開完個會.而其他扮民議員又成日玩集體離場抗議,垃圾會嘅議事效率想唔低都幾難啦.唔通呢啲就係選民想見到嘅嘢?如果真係咁,啲選民究竟係熱愛民主,定係想搞無政府主義呢?
差啲講漏咗添,癲狗鬧凸首其中一句係「公然與全香港市民為敵」.我根本從來都冇投過票俾癲狗,未得我授權就公然代表埋我,呢條友都算無恥喇!
嗰晚仲有另一單新聞,擾攘多年嘅校本條例司法覆核終於有定案,天主教教區終審敗訴.
講到校本條例,其實我嘅態度好中立吓.究竟學校管理係咪要增加民主成分同透明度,我真係冇乜意見.不過對於單司法覆核官司,我就好睇唔過眼嘞.
單官司係某神人堅持要打嘅,理由係校本條例會削弱辦學團體(教會)嘅辦學理念同自主權.如果呢個理由係由第二啲人講出口,我都唔會有乜嘢反應.不過由神人提出,我就真係好唔順氣.
根據校本條例,由教師,家長,校友出任嘅校董只會佔四成,影響力其實好有限.極其量只可以俾啲意見,對於一啲重大決策,根本就冇能力否決.所謂民主成分,恐怕係裝飾性多於實用性.
大家都知,神人瞓晒身為港人爭取民主,甚至不惜發動教徒上街遊行,都可謂不遺餘力.但係點解喺自己嘅地頭,佢會連少少裝飾性嘅民主都容納唔到呢?神人堅信香港人有足夠智慧普選特首同垃圾會,點解又會咁信唔過嗰啲有機會成為校董嘅教師,家長,同校友呢?佢明明反對功能組別呢啲小圈子選舉,點解喺自己嘅學校又奉行絕對委任制呢?以上問題有兩個可能答案.一係神人當咗自己係神,咁佢做嘅一切當然冇人可以質疑啦.一係佢持雙重標準,只許州官放火,不許百姓點燈.
我自己就傾向相信後者,而且會從陰謀論嘅角度諗,會唔會係佢轄下嘅學校有啲黑箱作業唔想俾外人知呢?本來教會嘅嘢,黑唔黑箱都與人無關,不過學校嘅運作係由公帑資助,提高少少透明度都好應該啫.事實上,教會學校又真係有啲嘢好特別.聽聞有虔誠教徒,大學畢業就喺某教會學校任教,兩年已經升咗主任,五年仲做埋校長添.睇怕只有教會學校先會出到呢啲神童.不過呢,如果係非教徒,就算教足一世都未必可以做到校長.講真,教會學校有又好似未試過有非教徒出任校長喎.話時話,唔知有冇宗教歧視呢樣嘢嘅呢,得閒問吓平機會先.當然啦,非教徒無啦啦入教會學校教書,升唔到職都係自己攞嚟嘅!
講番單官司,神人話過輸咗就可能會放棄辦學權,唔知佢嘅繼任人會唔會尊重佢呢個意願呢?


text:
上次果菖花開完之後,我冇剪走佢.唔係係咪因為咁,刺激到佢一路再生多幾塊葉同花出黎,今次呢菖新既花,又係有五朵既.
冇乜幾可,生到咁,企到咁直就黎開花啦.
不經不覺,細細塊葉都長大埋.
而且一開,雖然前後腳,但都可以同時三朵齊放.
到咗食晏時間,佢居然即係訓低,可能真係負荷過重呀.
淡淡既紫粉紅,未有耐開晒,樓下主幹果度,已經又再生多塊葉仔同一菖花蕾啦.
睇佢生得幾快呀,半日就爭咁遠啦.
放兩日假唧,又高好多啦!
我見佢地生到一面倒咁向晒前面,咪監硬將佢地掉轉對住個櫃咯,點知,佢地真係有好強勁既向陽性,冇耐就自動擰反出黎.
至於新生果菖花呢,都高咗好多.
有少少好似絨毛咁既地,方就會長多一枝花或者葉架啦.
如果我摘走塊葉,佢又會再多長一枝出黎.
呢d就係開完花既殘骸啦.
大家都好合作,好似專登讓俾呀妹咁
依家呢枝花仔,已經開緊,下面亦醞釀兩外一菖花同一塊葉.果然係越長越茂盛啊!
大家數下:呢度有六個花蕾架!
連下面既阿妹都有六粒花蕾,係咪好厲害呢?
係呢串花花仲長緊既時候,根部又再次多長出一菖花同一塊葉,真係令人鼓舞既植物呀!
睇下同最上一幅相比,真係多咗好多塊葉呀,而且期間我都剪走咗幾塊葉架啦.
而最神奇既就係:我第一次種,佢一菖三朵花,今次種,佢第一菖開四朵,第二菖開五朵,跟住好幾枝花花都係五朵,而呢枝呢...你地數下...
有七朵呀!
而且d根部仲不斷有新既花花生緊出黎,真係活力無限呀!


text:
梓瑩今朝比平時晏咗1个钟起身,梳洗過後就食粥,食糭同食餅干.中午冲完涼就去咗馬騮山餵馬騮,我哋今次帶咗好多餅干,d馬騮好醒目,行到好埋我哋架車,仲企到好高,好直,睇吓我哋係咪有嘢俾佢哋身. 梓瑩睇得好開心,仲不停手指指.我哋見真他人餵生果, d馬騮好似钟意生果多d,爸爸話下次可攞d爛生果嚟餵佢哋wo @@”
餵完馬騮就去咗tea,之後就同叔叔,嬸嬸,家姐仔去牛池灣警察宿舍睇樓.呢度環境清靜,應該會幾好住,只係交通吾方便,好似只有綠巴去觀塘同坪石地铁站,其他商舖亦欠奉,要買嘢,就要搭車出去買. 呢度間隔好實用,高層環境好正,如果攔到維港煙花境就perfect喇 ^_^ 不過嬸嬸話要睇吓家姐仔考吾考到德望K1至决定搬吾搬wo,如果考吾到就一定吾会搬過嚟,因為太吾就腳 ! 睇完樓,令我覺得呢个社会好吾公平 >L< 同一條街有曉暉花園,警察宿舍同最新ge樓盤峻弦, 警察宿舍同峻弦相隔一條街或一條馬路都無,三个屋苑面對ge view又差吾多,實好難明佢賣過萬元尺ge理由 ??!!
睇完樓,就去咗我哋屋企玩,因為住晚要去爺爺嫲嫲度做節.兩姊妹玩得好開心,仲不停講嘢好有交流 ^_^ 就係咁過咗一日假期 !!


text:
話咁快就去到旅行o既最後一日!
雖然今次旅行每日都有啲意外或者失望
但世事又點會盡如人意吖
而且有得去旅行對我嚟講已經係件好正o既事,所以其他嘢我都唔去諗太多嘞
玩之前,去咗Mister Dount食個早餐先
喺酒店check out完,我哋就出發去原宿o既明治神宮,
我本來係想睇銀杏祭
出發前已經check咗銀杏祭已經開始咗
我諗一地銀杏都應該好靚
喺車站安置咗我哋o既行李之後,就行去明治神宮
好不幸地意外又發生
本來我哋要搭多程地鐵到外苑前先去到明治神宮o既銀杏祭
但一出車站,我就見到大大隻字寫住明治神宮就行咗入去
其實個銀杏祭真係要搭多一程車先見到
我哋咁樣行就行咗反方向
所以銀杏祭就見唔到嘞
見到有人結婚,見到白無垢呀!
不過俾我哋行下行下就真係俾我見到銀杏樹喎
雖然只係好少,但好過無啦!
呢度咁少都已經好靚,如果真係俾我行到去銀杏祭嗰邊,咁就真係死嘞!
之後我哋就喺原宿竹下通行下,本來無諗過行,但見嚟到原宿,咪諗住行下Kiddy Land同Disney Store
點知Disney Store已經摺咗嘞,而Kiddy Land又做裝修
結果我哋就決定坐低食啲嘢先
我哋去咗間食甜品o既小店,問過店員原來涉谷有間Disney Store
咁我哋見仲有少少時間就去睇吓嘞
但要醫咗肚先
去到涉谷間Disney Store行咗一陣就去我哋本來o既第二站:汐留
我哋係想睇下嗰個喺NHK大樓出面o既宮崎駿大鐘
聽聞呢個人鐘係佢設計o架
個鐘真係好大,而且佢每隔一段時間就會郁,有啲公仔出嚟咁,都真係好得意吓o架
睇完個大鐘show,我哋經過麵包超人專門店,又入去進貢咗少少
就搭車去機場
呢個時候,意外又發生嘞
話說我哋買完車票
朋友問我仲有無時間,話想買少少嘢
其實我哋買嗰班車已經係最遲一班,過咗就趕唔到飛機嘞,我哋又無做預先check in
但我見又真係已經買咗飛,咪話有少少時間囉
好嘞,到買完嘢返車站嗰時,朋友先發覺自己跌咗張車飛,咁我哋搵咗一陣又同站職員講完一輪,決定都係買過張
叫做可以順利上到車,真係出發去機場嘞
但搭搭下,我又發覺原來我哋真係會好趕,
因為我哋到達機場o既時間,離起飛只係得返45分鐘
但我哋仲未check-in,又未知邊度上機
所以一落車我哋就跑去counter,離遠已經見到counter姐姐準備掛牌close嘞!
好彩佢都幫我哋check-in同寄行李,雖然佢個樣好唔鐘意,但事實又係我哋理虧在先,唔可以怪人o架
我自己都做過機場,其實姐姐大可以唔幫我哋check in,唔俾我哋上機o架
做完check-in,我哋又要飛奔去閘口,又係嗰句啦
我哋又係最後入閘嗰個啦
好嘞,呢個時候就真係可以安安樂樂咁返香港
返到香港,我哋啲行李都無delay
就係咁我哋終於完咗我哋呢個4日3夜有驚無險o既東京之旅嘞


text:
飯後番酒店經過賭場,同以前舊葡京年代好唔同.姊妹們派我做代表同何生玩番兩舖,我亦不負眾望為大家贏到啲杏仁餅手信番嚟,皆大歡喜.
Friday, October 3, 2014
澳門二
飯後番酒店經過賭場,同以前舊葡京年代好唔同.姊妹們派我做代表同何生玩番兩舖,我亦不負眾望為大家贏到啲杏仁餅手信番嚟,皆大歡喜.
23 comments:
- Replies
我今次叻在玩兩舖就起身,赢少少都係赢,好彩.Delete
件蛋糕好搞野.ReplyDelete
0靚仔野唔睇都吧啦 , 入場劵一定要用架 ?
有嬴多少都好呀 , 仲夠手信,簡直抵啦 !!Replies
入場劵我就一定用. 唔好蝕俾佢嘛.ReplyDeleteReplies
入場券一百蚊張架,話要睇嗰兩個姊妹梗係有你呢個心態嘞.Delete
一場嚟到~~~點都要玩番兩舖呢~~~ReplyDelete
澳門食嘢,真唔錯!Replies
姊妹們就係咁講,話嚟到要玩吓個喎.Delete
好多嘢食,豐儉由人.
去睇變形金剛展,如果比我個七歲嘅甥仔知道實羨慕C囉!ReplyDelete
我好大鄉里,未飲過呢個湯,不過睇妳形容都知道加埋童年回憶令個湯更滋味.Replies
裏面有得玩添架,細路仔實鍾意.Delete
洗豬肺咁多功夫,唔係咁多酒樓有呢個湯,我就梗係童年回憶最滋味啦.
- Replies
柴娃娃人人夾少少錢玩吓,又笑餐飽.Delete
Win幾多盒杏仁餅返嚟呀?ReplyDeleteReplies
嘻嘻,每人可得五盒杏仁餅,不過我要左咀香園蛋白蛋卷.Delete
即係贏咗幾多jek = )ReplyDelete
豬肺湯呢度無得飲(應該係有我都唔敢飲),返去年度過去年要飲多幾次!Replies
每人赢港纸二百蚊,夠買杏仁餅啦.Delete
你番去都可以去澳門玩吓食吓嘢.
過澳門真係好多嘢食, 生活節奏都慢一D, 呢家澳門太多遊客, 真係又D怕怕...ReplyDeleteReplies
去氹仔嗰邊都唔算太多人,悠悠閒食吓行吓幾寫意架.Delete
我都記得細個時睇住媽咪洗豬肺, 覺得好好玩架, 不過依家叫我洗的話, 我會覺得核突.ReplyDeleteReplies
真好嘞,有你知我講乜嘢,細個嗰陣睇住個豬肺吹到咁大覺得好神奇.我唔怕核突嘢架,不過我呢度無得賣.Delete


text:
多情自古空餘恨,好夢由來最易醒.
豈是拈花難解脫,可憐飛絮太飄零.
↓ 我响浣紗街兒童遊樂場發現佢, 落花冇飄絮, 浪漫氣氛爭啲啲
↓ 大坑渠對到正, 大約喺銅鑼灣道90號, 就會見到浣紗街街口
一年有三天: 迎月, 賞月, 追月, 夜晚8點舞火龍, 就係喺呢處, 拍友可能會,‘哦!’ 頓然開竅
到時到候, 大坑坊眾福利會就會招攬一大班10歲8歲嘅妹妹仔, 嗰 3日著住唐裝小鳳仙, 提燈籠!
↓ 相中左手邊呢邊相信會有人認得出, 前排有貨尾居屋推出, 就係要去呢間房屋協會拎申請表, 呢邊大多數已經重建咗為新廈
剛搬嚟嗰陣, 呢個位置係幾幢有騎樓嘅唐樓嚟, 好似灣仔藍屋嗰種, 當年, 老豆响嗰度買咗碗雲吞麵上嚟, 呢, 要好似花樣年華裡面張曼玉咁款, 要拎埋個飯壺去買外賣架, 爭在老豆冇扭吓擰吓同唔駛行條長樓梯, 早知會撞到梁朝偉咁嘅型佬, 我實爭住落去買, 收尾同我做嘢嗰度個經理講開, 原來嗰檔雲吞麵檔好出名, 佢話夜晚專登揸架車去食碗雲吞麵做宵夜, 嗰列唐樓好快就拆咗喇, 我哋剩係食咗嗰一次咁大把咋
住响處嗰幾年間, 見証住嗰列幾間舊式茶樓茶居結業, 想睇番茶居裡面嘅風貌, 可以找找韓劇(SBS 2005)香港特急看看, 劇裡面仲有好多大坑區啲橫街同舊樓裡面嘅場景,
跟住無幾耐, 嗰列有一間豆腐鋪+賣報紙擋結束咗, 靚靚事頭婆响門口整布包豆腐呢幕仲好似响我面前重演緊
銅鑼灣道浣紗街口轉角嗰間士多, 幾年前又摺埋咗喇, 記得(小小肥)事頭婆好本事, 做生意賣嘢之餘仲煮到兩餐出嚟, 响士多同佢個佬兩人撐枱腳
依家, 嗰列更加畀一啲新式食肆所取代, 冇歷史價值, 唔講囉, 實情係我唔識講
↓ 由相嘅右手邊(第一張地圖嘅紅色線) 細冧把開始行入去, 請注意, 香港島冇幾多條街有呢種街檔架喇 .....下面張圖取自 www.tvb.com.hk, Thanks!
↓ 藥行已經超過半個世紀
↓ 呢間水電鋪都歷史悠久
↓ 睇佢唔出, 好耐歷史架喇, 老闆娘一個女人仔好叻, 做到有聲有色, 仲重新裝修, 橙紅色好搶眼
↓ 十三座牛雜個工場响呢處, 香噴噴, 引死人
↓ 行過咗新村街, 就會見到呢個浣紗街兒童遊樂場,
以前好求其, 放兩三坐搖搖馬响處就當係, 環境都幾差吓, 嗰時好驚驚會有壞人, 依家唔駛驚喇, 點解? 我仲壞過佢, 佢驚啲囉, 講吓笑啫, 其實係依家周圍環境乾淨晒, 可以好放心响處玩, 不過又超晒齡呢,
人生就係咁架喇, 永遠都係追住幸福條尾巴走, 當你差不多追到, 佢又會走快啲
↑ 以前成日行吓行吓唔多覺咁就行到嚟呢度, 爬上咗條樓梯就係大坑道,
左邊會見到勵德邨, 右邊就係真光, 真光行前少少就係虎豹別墅, 又會走入去遊覽一番, 因為係免費, 可惜嗰陣影相好昂貴, 仲記得佢係 4 點鐘關門,
唔上囉, 憨烚烚爬到上去唔知為乜, 出公園去番大街
↓ 條條樓梯都通到大坑道?
盡頭呢條企企樓梯, 得唔得呢, 等你哋行完話過我知, 我就一定唔試嘞
轉番出去, 行行吓經過嗰座好貴(x N)嘅新樓, 唔影佢喇, 費事同佢做勢, 不過佢有咩賣點咁勁秋? sell 清靜?
再行前幾步, 一望, E? 百雞? 唔怪之得區內啲士多都唔多企得住腳啦,
當第二時士他筆, 大乜镬都進駐埋入嚟, 呢處同外面嘅世界又有咩分別呢? 嗰陣在我嚟講, 更加冇再踏足呢處嘅理由嘞
我响呢帶出沒時, 有一位唔同分行嘅女同事, 上完 course 時大家同路返大坑, 有次佢話佢結咗婚, 搬咗過九龍住, 數年後, 忽然响大坑撞番佢, 佢話响大坑由細住到大, 唔捨得, 於是又買番番嚟大坑, 佢一條身由大坑嫁出去, 三年後, 拖多件大嘅, 加多件細嘅番歸


text:
又想講吓呢三位同我地一齊努力左兩年既中,英,數老師(↓), 教數學呢位朱先生, 佢除左面頰有少少, 真係好少, 唔留意都見唔到既凹凸之外, 高大威猛, 玉樹臨風, 佢朝朝揸車返學, 好瀟灑咁掟個彎將架車泊响學校正門則面, 記得佢係教我哋嗰兩年內結婚既, 教我哋國文既係位女老師-李先生, 佢講話有少少唔正, 但係佢既中文修養好好, 佢個女同我哋同年歲, 所以覺得佢好似媽媽咁, 好慈祥同親切. 英文科老師係麥SIR, 佢有3個細路, 一級一級咁, 佢教得我哋啲英文好好, 中文小學既英文科在公開試能取得好既成績, 咪就係最好既証明囉, 佢耐不時會响佢課堂上唱”MY WAY”…成首唱晒架, 仲好迷醉咁, 當時係佢唱我咪聽囉, 依家不知不覺已走到左佢嗰陣既年紀, 聽番呢首歌同細味佢既歌詞, 真係太有意思喇.
↓ 左至右: 英文科麥SIR, 中文科女老師李先生, 數學科朱先生, 6A班同學
每星期有一堂週會, 可座入禮拜堂(↓)聽校長在台上訓話, 可能坐得太舒服掛, 通常我都係進入咗夢鄉既, 平時係响操場集合排隊, 由范主任講幾句先至行好多層樓梯級上班房咁, 我成日响後面裝范主住既眼鏡片, 點解會上下兩節咁得意既, 嗰時都唔識得呢啲係有埋老花既近視鏡片, 范主任有個姪女同我同級, 佢既家族個名第二個字係用”一”, 我出嚟社會做事, 第一份銀行工被派到嗰間分行, 有位女同事個名第二個字又係”一”, 傾談之下, 原來我嗰位同級同學正係佢個細細妹, 而范主任嗰時已經退左休嘞.
↓ 中華基督教會梁發紀念禮拜堂


text:
唔使擔心,你不是一個窿
~ you are not alone ~ for I am here with you ~ (Michelle Jackson 歌曲)
今年聖誕你一個人過? 我地架勢堂同你一起過
我陪你
我又陪你
我都陪你
~ you are not alone ~
就算你係一個人,你都唔係一個窿
話雖不是基督徒亦不是天主教徒,平安夜應該同好多人都冇關係.
但係商業化咗嘅節日搞到落單嘅人匿埋響屋企就好似好孤獨好淒慘.
而我嘅組織年年都會舉辦平安夜聚會,冇論你情況如何都可以出席.
第一次host,為咗避免招呼不周,參與名單盡量篩選精簡.
有啲朋友不斷打電話發簡訊俾我,問我平安夜去邊,我都詐死冇回應.
唔好意思,我唔打算請二,三十人嚟,下次先啦,睇下今次搞成點.
我唔會虧待我啲賓客,專程班咗幾個鉄架返嚟(夜市擺檔果種),等大家可以將個沙爹爐放響上邊企住嚟燒嘢食.
你中意要坐住嚟燒都得,自己搬張櫈過嚟啦.
點知負責載沙爹爐嘅大佬遲到,加上等班男生起火爐又耐,個BBQ好遲至開始.
(好彩我同咕嚕麼查起火爐都有兩道板斧,如果唔係唔使食,直頭攞啲雞去煎...)
第一次唔使我獨自收拾殘局,真高興.
就快洗完地果陣,我突然問大佬:點解冇影相?
不嫐大家係埋一企無論做乜都會影相,但係呢下大家至發覺,遲唔遲啲?
睇嚟真係高興得嚌...
雖然冇我舊年嘅變態襟棉胎,但係今年都唔錯.
至少我有新發現:一向溫文嘅獅子男CK居然會大聲講嘢!!!
除咗佢渣住支咪唱《超人的主題曲》果陣,平時我幾乎聼唔到佢講乜,哈哈哈~


text:
終於用咗1年零4個月嘅時間完成咗自己目標由「見習」成為「殿堂」,可能好多人都會覺得有乜特別?好似打機升等咁,係啲虛擬嘅野,最低B係,竟然用哂自己真名真相打機!不過唔緊要啦~都用咗咁耐返唔到轉頭!(不過如果真係由頭黎過,我會影張靚啲嘅相同改個易記啲嘅名既⋯)係衣年幾入面,打食評已經完全融入我生活不論去到邊,一有時間又打返幾句,見我由年幾前開始有cap圖紀錄自己嘅進度就知我對衣樣興趣有幾著緊,真係分分鐘著緊過自己份工(殊!)所以升咗上殿堂之後都想正式打返一篇去紀錄些少難忘嘅回憶同當中嘅辛路歷程
年幾前無無聊聊突然間心血來潮係openrice開咗個acc打食評,打下打下有一日有朋友話係排行榜見到我,見到當時重係嫩草仔嘅自己竟然上咗第2名,哇~緊係勁開心啦!於是就的起心肝繼續打繼續打
打下打下終於升上卓越!基於想升lv嘅心態,打文打到瘋狂,試過因為食得唔夠夠野怕無文交,瘋狂到星期六同日重會突登去掃街,或者去商場一日食7至8間食店食食食,之後分開每日交幾篇!
當然係升級嘅路上總會有點阻礙,突然殺出個程咬金...大佬我日日交2-3篇文都得2千幾分⋯突然有個人4千幾分⋯無可能追到⋯之後有人發現原來有人係偷人相!可惜一直無人理⋯所以嗰排真係超氣憤!不過好彩無因為咁而氣餒!
升完卓越後再睇下⋯死啦⋯原來再升係要有編輯推介先有得再升!之後就開始參考下過往嘅推介文,原來要詳細同打好啲先會拎到嘅!好啦!再每篇都短短嘅文開始越打越長!但試咗幾篇都係無嘅⋯唉,真係有啲心灰意冷⋯突然有一日發現有篇打咗大半個月前嘅文竟然拎到編推!哦!原來編推係要時間嘅!興奮興奮!要繼續加油!上面衣篇就係我第一篇拎到編推嘅文啦~
之後會不斷搵啲特色餐廳介紹~見到自己嘅食評同一時間有兩篇係排行榜,真係感到好安慰
5個月之後終於都夠咗100篇文同20篇編推升到上資深啦!由一個小小嘅勳章變做閃閃嘅鑽石!對好多人黎講可能唔覺得係啲咩,但對於日日打文打到兩三點都唔訓嘅我黎講真係意義重大!好!下個目標係1年內殿堂到!
不過重要拎多30篇編推,都真係有啲難道,重要迫自己係短時間內完成,自己製造好多壓力比自已,好想偷下懶慢慢打,不過人總要啲推動力先有進步嘅,竟然誤打誤撞比我拎到飲食達人2015!之後個人又充滿力量咁繼續落去!(打不死嘅精神XD)
還掂打開文,見人地好似post係好多個唔同嘅平台,自己又放下上Facebook,Ig,ublog等⋯唔同既平台,見有新apps又post下,竟然又比我拎到Elite14'15',之後又認識到一班新朋友~
之後又有一日收到Yahoo嘅email,介紹咗一個佢地發展緊嘅新apps,有新野wor!又post下先!之後就開始見到自己部分文會轉載到Yahoo!!!興奮嘅感覺難以用筆墨去形容!!
到前排收到新假期email想借用我嘅食物相!新假期竟然留意到我?!喜出望外!認真講,唔洗問我啦!有岩洗嘅拎去啦!當然要寫返我個名啦XD 拎得越多越好啊~哈哈
見到係升完資深後發生完咁多事之後先到「殿堂」就知時間係過咗幾耐.最終用咗1年零4個月嘅時間,亦咁岩係我生日前兩日,我終於得咗啦!雖然因為係近幾個月發生咗一啲事令我有接近一個月嘅時間係無心情打文,時間長咗,不過總算完成到自己嘅目標,不過再之後無咗等級嘅限制,下個目標又會係咩呢?升上「殿堂」似是終點但又似是一個新開始,希望係我升上殿堂同生日後,我嘅人生都有一個美好嘅新開始啦~^_^


text:
由於Jerry好樂意係我生小B當日陪產
因此我早早就留意住點樣申請
係瑪嘉烈生育,想陪產原來好簡單
只要乖乖地去上產前講座
拎到蓋左出席紀錄o既卡就有機會係我生小B時陪我啦
7/1 正正係第一堂課程
當然唔可以錯過啦
(一) 婦女權益,產前生理轉變,產前護理及陪產計劃
7點正岩岩去到
已經好多準baba同準mama坐左係禮堂
我呢個大頭蝦,既然唔記得帶覆診證明黎登記
好彩呢朝黎過拎藥,有張藥單可以做證明咋
登記過後會比返張出席紙我
到時我入左產房,一定要show呢張出席紙先可以比老公入去陪我架
起初講在職孕婦權益
原來我仲有好多野係唔知架
Jerry對呢個topic毫無興趣,所以係度睇漫畫
跟住開始講產前生理心理變化o既topic
我好細心聽架,Jerry都收埋本書陪我聽
其實我覺得兩公婆一齊去聽係有好處架
因為有左之後,有好多不適
佢又未必知道點樣去幫我喎
聽左姑娘講解之後,起碼佢依家都有個概念呀
hahaha...Jerry都算好乖架o勒
我見有好多準baba係度訓覺架 XDDDDDDDDD
最後就係大家都期待想知道o既陪產topic
大概都係介紹返產房情況
同埋陪產過程....etc...
其實姑娘都建議我地上晒七堂o既課程
但真係好難肯定每個week都黎到
所以姑娘都講左邊幾堂係必上o既堂,就係第一,三 & 四
post埋個schedule出黎比大家參考


text:
孫興民要達標免當兵
《屍殺列車》破盡香港嘅南韓,甚至亞洲片票房紀錄,坦白講,呢套電影特技唔係好出色,甚至有啲位小弟覺得係抄襲港產經典《殭屍先生》,不過可以從喪屍電影帶出深厚人情味同人性陰暗面,甚至對韓戰同世越號沉船慘劇等事件作出反諷,真係睇到南韓電影嘅進步.其實韓戰係唔少南韓人嘅包袱,唔少電影都以呢件事做題材,最近小弟就喺盒子睇到《仁川登陸戰》,講1950年南韓特務組織協助美軍進行間諜任務,間接促成仁川登陸戰嘅成功,亦係韓戰中南韓由絕境到反撲嘅轉捩點,鍾意間諜片或戰爭片嘅波友,都值得一睇.
南北韓關係緊張,實際上仲處於交戰狀態,南韓為咗保護國土,都差唔多實行全男皆兵嘅政策,由20至30歲男性都要接受兩年或以上強制兵役.由於呢段都係運動員,甚至演藝界嘅黃金時間,唔少國內聲音都希望政府作出一定放寬.好似足球員方面,如果拎到奧運獎牌或亞運金牌都可以免兵役,到06年更放寬世界盃打入16強都可以免役.南韓喺里約奧運八強被洪都拉斯淘汰,孫興民等主力喊到豬頭咁,唔多唔少因為奧運獎牌夢碎,又要面對番兵役問題.
24歲嘅孫興民就真係慘,喺熱刺守咗一年,今季終於搶番個正選,開季已經累積四個入球,而周日英超榜首大戰2:0擊敗曼城,孫興民雖然交白卷,不過交個助攻畀迪利阿里單刀建功,一樣靚到絕.孫興民仲有六年時間博一博唔使服役住,兩年後世界盃都算係較接近目標,當然啦,要打入決賽周就要12強賽出線,以佢嘅旺勢,相信南韓出線都不成問題.


text:
曾經內地有位小學雞講過:我的志願係做貪官.香港仲叫做有ICAC,所以我話,我的志願當然係做膠官.
上一代會話識得揀,一定要考政府工.以前以為正苦工好悶,咪搞,後來先發覺我俾班唔想有人同佢爭做正苦工嘅人洗腦.做正苦工起薪唔係好吸引,咪同普通文員差唔多,但人地有point跳,出面加個少少就好似恩賜,然後唔夠人又唔請,一味係公司儲空櫈.
做得正苦工就一定要向上爬,要做膠官,當你係職場打份牛工,然後發現個班超級中產膠官嘅年薪高過你月薪,佢嘅年薪先夠俾六百萬上車盤嘅首期.由今日開始,你應該決心做個膠官,膠官最重要係真心膠,只要按本子辦事,面皮成丈厚,一切以阿爺為首.俾人鬧下又點,你月薪係係佢地年薪喎,呢班人眼紅同仇富啫,不值一提.
如果太遲入職都唔怕,即刻加入民賤聯,記住係民賤聯,千其唔好去錯白鴿黨,個邊無做到五十都無得你玩,民賤聯好,錢多,大把錢俾你做街坊福利,爭取個上蓋,然後再做廿幾三十個banner貼晒成條村,做幾年屋村社區野,可以挑戰下做立會議員,唔差,都有廿幾萬一個月,一般OL年薪都無咁多,又可以話悶唔開會.就算去開會都可以照上facebook,睇相,只要識揀啱用嘅保護貼. 但要做都唔好揀議員助理入手,一萬幾千做到死,但你個阿頭月薪多過你兩年年薪,仲要係part time咋喎,街坊有咩投訴咪又係鬧左你先.
決定左喇,即使做唔成膠官都要hea做議員!!


text:
早兩日睇日月報又發現咗一單過癮嘢,明明唔係教育版,不過就登咗一段英文.段嘢最尾仲有咁嘅一行中文:聖方濟各小一入學題(見下圖).如果想知道自己有冇小一英文程度,咁就唔好睇埋落去住,試吓解答呢條問題先啦!
雖然自問英文好屎吓,但係斷估都有band 2學校中三程度囉.小一入學題?簡直不屑一顧啦!唔係喎,橫掂都要等運到,試吓都冇壞啫.點知睇清楚,當堂俾佢嚇親.唔係啩,小一入學題?!可以好肯定,就算中一嗰時,我連條題目問乜都未睇得明囉,莫講話要答啦!不過咁都好,有番少少挑戰性.
初初主攻頭兩句,真係俾佢考起,竟然完全冇頭緒添.太抽象喇,都係轉攻第三個空格.食得嘅,應該會實質啲啩.弊嘞,仲係諗唔到.都係唔好再嘥時間,跳去最後嗰個空格先.12345,bingo!
雖然只用5秒就攻破最尾嗰個空格,但係頭尾總共用咗成兩分鐘先答到呢條題目.相信好多人考試都係咁,鍾意順住次序答題,遇到kick手題目又死咬住,唔肯跳過做下一題,結果搞到答唔晒份卷.呢個係性格問題,唔關答題技巧事.
言歸正傳,究竟用兩分鐘答呢條問題係唔係太慢呢,會唔會連小學都唔收呢?話時話,都唔記得當年報讀小一使唔使考試添.仲有,其實嗰時幼稚園有冇教過英文呢,真係一啲都諗唔起喎.唯一有印象係小學(定係中學呢?)有課書教過「A man and a pan」,比起而家啲小一入學題,嗰時嘅英文課程簡直低B到無倫!不過咁,呢條小一入學題又真係深咗啲,相信唔係所有幼稚雞都識答囉.
啲人成日話香港貧富懸殊有幾嚴重,不過如果有個乜乜係數量度香港學生嘅英文程度差距,我諗一定勁過堅尼係數啫.聽個教書嘅朋友講,佢學校有啲中二生,連A至Z都未識得齊囉.我當時又唔好意思問,究竟嗰啲學生點解可以由中一升上中二嘅呢?但係另一方面,香港有啲細路英文就勁到無倫.我成日搭都聽到啲四五歲嘅豆釘(當然唔係鬼仔啦)同啲賓賓對答,英文都不知幾流利,而且發音仲好準添,肯定唔係賓賓教嘅.呢條小一入學題,真係未必難得到佢地囉.
雖然我好肯定個答案唔會錯,不過都睇埋相關報導內容.話說記者喺網上見到呢條「小一入學題」,佢自己用咗五分鐘先答得出(哈哈,仲屎過我!),覺得會唔會太難咗啲,所以就揾有關小學校長確認吓.最後證實單嘢同嗰間小學無關,純粹係網民惡搞.
上網摷過,其實呢條IQ題已經流傳甚廣,仲有好多唔同嘅變奏添.咁究竟係邊個喺度造謠生事呢?講明話係「聖方濟各小一入學題」嘅網頁都摷到幾個,其中以名為「我哋唔政經」嘅飛屎卜最早post出嚟,暫時嫌疑最大.都唔知啲友乜嘢心態,無聊就上鹹網打發時間啦!搞埋晒啲咁嘅嘢,等我仲以為自己啲英文連小學雞都不如添!


text:
而家weekend好多時都同佢屋企人過,可能本身又無咩好做,而同佢屋企人過,99起碼都可以幫下手睇下,我就可以輕鬆D. 星期六本來開開心心架,點知同佢嗌交,可惜既係,我一D印象為咩嗌都無,肯定都係D無聊野,但又令我吾開心左一陣,雖然之後都無野,但要開始同結束一個argument真係令我好辛苦同覺得無聊,我吾想再係亞女面前嘈啦,我覺得好煩!
其實大家覺得買衫係咪一定媽媽做既呢? 因為呢排天氣見涼,而Hannah又無好多長衫,所以去買,咁買完緊係要洗架啦,但有時亞女整污糟,所以無咁多衫換,老公就叫我快D買多D衫比BB啦,問題係,一,上個星期買左,又話D quality吾夠好,搞到BB好似成日都好痕,跟住又話我買咁少,又吾洗,咁機衫未夠呀ma, 你想點? 最最最大問題,又吾係佢比錢,嘈咩啫,次次買親BB野(除左係amazon買),其餘既都係我比錢架啦,所以如果無左份工要佢養,我諗我對住佢咁既attitude,真係寧願吾食吾買呀! 同埋,吾好成日塞哂D responsibility比我,其實爸爸一樣可以做好多野,吾好同我講呢個係媽媽責任啦!真係激氣!
算啦算啦,講番個女,吾知點呢排佢生左D紅色粒粒,雖然吾係好多,但又吾知點解,又吾知佢痕吾痕,打電話問醫生,醫生話有可能係上次打既水痘針引發出來,應該過一排會退,如果愈出愈多就去見佢,好彩既係都無出多,都係keep住有十粒到,希望快D好番啦!
星期日係backyard BBQ, 兩個小朋友真係好得意呀!
今個月又大洗左,買左好多野比BB,唉,同婆婆講,佢話佢比錢買,送比Hannah, 哈哈哈,多謝婆婆,我吾客氣啦!
今個星期old navy 30%+15%...我又點忍到手,哈哈哈
整番呢D icon我先覺得全神D....先有番寫blog既motivation呀!


text:
2013年9月22日 星期日
''Bambini'' Playgroup
上星期同龍BB 去左"Bambini" Playgroup 試堂, 因為之前見好多媽媽都係Join 依間, 加上口碑吾錯, 又係外藉老師教, 所以決定比龍BB 試下!
其實本來想等龍BB 一歲後先正式返Playgroup, 但係擔心到時會陸續有學校interview, 拖下拖下又吾知要等到幾時先Join, 所以都係決定早D上Playgroup 等龍BB 早D適應下群體學習!
上星期試完堂感覺幾好, 一個鐘上堂可以有一位家長陪同, 環境舒服乾淨! 全程一個鐘龍BB 都無喊過扭計, 只係初初見到外藉老師D誇張表情時有D比佢嚇親即刻要由坐變擰轉身攬實媽咪, 哈哈!
最後試完堂就Join 埋Plan ($1720 / 8堂), 因為南瓜仔讀緊所以可以Refer後減$200 即($1520 / 8堂), 吾該晒南瓜仔媽媽!
10M15D~ 試堂當日龍BB 已經玩到吾捨得走!
10M21D~ Join Plan 後第一堂都係玩到吾捨得走!
同場加影龍BB 同南瓜仔合照, 佢地個日係同一班上堂, 做左同學仔!
上完第一堂之後Playgroup Sent Comments 比我講關於Miss 對龍BB 上堂既表現! 當我一收到E-mail 之後都幾緊張, 好似真係學校Interview 後比Comments 咁, 好認真! 好彩大致都係講佢表現良好, 注意力集中, 控制眼手感官協調良好等等......睇完即刻放心晒!
14 則留言:
真係好多嘢玩喎,唔怪得知龍BB玩到唔捨得走啦回覆刪除回覆
又多個放電好地方...haaa刪除
咁好嘅會有個課後REVIEW,咁係咪每堂都有架?回覆刪除
好羨慕呀,南瓜仔同龍B差唔多年紀可以一齊做同學仔 :)回覆
Join plan 後暫時只返左第一堂, 黎緊今個星期六返第二堂! 我估佢堂堂都有, 因為有時會係吾同老師教!刪除
妹豬都係返呢間,真係有好多媽咪都揀呢間,我都幾鍾意佢哋會send返email比我哋review返,好似好pro咁!XD回覆刪除回覆
初初睇到吾知點解好鬼緊張....haaaa刪除
睇落真係唔錯..我仲係度十五十六好唔好咁早幫朗朗搵playgroup>,<回覆刪除回覆
其實佢有分吾同年齡既班級, 所以你可以慢慢先決定....刪除
嘩, 好多野玩呀~ 睇黎我都要俾小寶試下先得~~~回覆刪除
叻仔龍bb~!!!!回覆
我鍾意佢有得先試堂, 你可以試左堂先睇下小寶鍾吾鍾意!刪除
龍Bb 好叻叻!!周圍玩!回覆刪除
上完第一堂之後有COMMENTS 有幾好喎! 個場地好似幾大咁喎, TAREBABY 完左而家既KINDERMUSIK 我都會睇睇呢間~回覆刪除回覆
佢有分校,龍BB返緊觀塘區!刪除


text:
離開 Sandfly Bay, 開車繼續向 Pilot Beach 進發.奧搭哥半島呢道有好多曲折多彎嘅道路,好多沿住海灣同山邊嘅路段仲要係冇欄杆圍住;我估如果夜晚天黑黑陣時渣車行呢啲路段應該都會幾有壓力吓;我哋今次行程就冇諗住係呢道留得太夜,但如果真係諗住入夜係呢道捕藍企鵝嘅話,我估就要考慮吓夜晚渣車行呢啲路段有冇問題嘞.
下面個地圖就記低咗呢個 Pilot Beach 嘅位置.
在較大的地圖上查看紐西蘭南島自駕遊 2014 - Dunedin
Pilot Beach 呢道係但尼丁其中一個睇藍企鵝嘅熱點嚟;我出發前刨人哋啲 Blog 時都見有人係呢道近距離咁見到啲黃眼企鵝.可能我哋嚟到嘅時間尚早,今次就見唔到任何企鵝嘅蹤影.
雖然今次嚟到睇唔到企鵝,不過呢道都可以近距離咁接觸到啲海獅. Pilot Beach 呢道有個幾大嘅停車場,我哋泊低架車之後就行落去海邊一個石灘道.
一落到去就即時見到隻毛皮海獅係路邊瞓到隻豬咁樣 .好彩我朋友提一提我唔係真係有可能一個唔覺意一腳踩落佢道.
去到石灘個位就有兩隻活躍少少嘅可以同佢哋影吓相.
查實同隻海獅玩咗陣,覺得佢哋不單止唔驚人,什至係好有好奇心好想同人類玩咁款 .
呢個就係響 Pilot Beach 個石灘道同啲海獅玩陣時個真正情況.
紐西蘭真係有好多海鷗,近海邊嘅哋方,就必然會見到一大群完全唔驚人嘅海鷗係道打蠆.
係 Pilot Beach 隔離就係皇家信天翁中心 (Royal Albatross Centre),嗰道係世界上唯一一個陸地皇家信天翁嘅聚居地,聚集咗大量嘅信天翁係道孵化雛鳥.呢個中心有個睇信天翁嘅 tour,我哋去陣時呢個 tour 嘅入場費盛惠紐幣 39 大元.
之前都有提過,我哋去到但尼丁呢日係當地一月一日公眾假期;呢一日當地絕大部份嘅舖頭都會關門大吉放假一天;驚住玩得太夜番到市區冇地方食飯,所以我哋呢日係奧搭哥半島都冇諗住玩得太晏;我哋係 Pilot Beach 逗留到晏晝 6 點零鐘見時間差唔多,就出車番旅舍煮飯.
都算黑仔我哋呢餐算係嚟到紐西蘭第一餐認真少少煮嘅晚飯,就碰著全程最唔掂嘅一個厨房.
三文魚,青口同生蠔都係紐西蘭盛產嘅海鮮;之前一日食過三文魚,咁呢餐就試吓用紐西蘭嘅青口做主菜 .
之前兩晚都踩到夜一夜,多得個公眾假期我哋呢日想唔早少少休息都唔得.不過查實就算冇呢個公眾假期,我哋原定計劃之後嗰兩個朝早啲時間都會比較緊迫,所以點都係要早啲瞓覺差足電,準備明日一早嘅行程.


text:
2014年6月23日 星期一
''Jolly Kingdom'' Playgroup
龍BB 之前一直都返開觀塘區既"Bambini" Playgroup, 直到新年個排上晒所有堂之後就停左一排無返 Playgroup! 到左5月我又同龍BB 近近地Join 左樓下商場間"Jolly Kingdom", 佢當時有個優惠係$110 試堂後Join Plan 就可以減返個試堂收費, 之後又因為我家姐個囝本身有 Join "Jolly Kingdom" 英文班(4人同行)所以比到75折我, 但報名時又要比報名費$50, 即左加右減之下 $2271/10堂, 1個鐘1堂, 平均 $227.1/堂!
由5月返到而家6月個感覺都OK, 龍BB 返左一堂已經完全適應環境同外籍老師, 由初初龍BB 吾知老師講乜到好快自己會自動跟老師指令去做, 有時我見到都覺得意外, 睇到龍BB 真係不斷學習不斷吸收不斷進步真係好開心!
其實每堂大致教既模式一樣, 開頭會先叫小朋友自己去拎張動物Mat 然後坐底唱下Hello 歌, 跟住會叫小朋友接住個波介紹完自己再將個波Pass 比隔離小朋友, 之後就會正式上堂! 當中有好多活動教學我都幾鍾意, 例如老師會比每個小朋友出去白版教寫英文字母, 會叫龍BB 將教材派比每位小朋友, 會叫每個小朋友自己拎住支匙巾將上面個玩具蛋傳比另一個學習平衡手上既玩具蛋吾比佢跌, 會教英文發音 & 筆劃, 有動物 & 交通工具既彩圖同字做配對! 其實重有好多好多不能盡錄, 最重要係我坐係龍BB 後面係無幫佢手都可以好乖咁識得自動去做老師既指令, 雖然有時龍BB 會好心急, 老師一拎野出黎會即刻走過去八掛, 但叫佢返黎佢又會乖乖走返黎坐定定! 重有另一樣龍BB 真係要讚, 有時老師會放玩具去中間叫小朋友自己去拎, 當中會有一兩個比較怕醜既小朋友吾敢自己行出去, 龍BB 會好大方咁主動將手上玩具拎比佢地之後再行返去中間再拎返比自己, 其實依個動作已經吾止見過一次, 我成日教佢要分享, 所以見到龍BB 咁大方分享真係覺得好安慰架!
"Jolly Kingdom"地方無''Bambini''大, 亦無咩玩具玩, 不過每當上完堂老師都會拎個Sir 滑梯 & Bubble入房同佢地玩一陣!
龍BB 等上堂時自我娛樂!
10 則留言:
呢間PG 我都有留意呀, 不過諗住睇下tarebaby返左學之後再睇下會唔會幫佢報班~回覆刪除回覆
好似好好喎,最細幾多歲可以報名?回覆刪除回覆
我見有個未夠一歲都有讀!刪除
好鐘意龍BB分享玩具呢個行為,燒腩仔教極都唔肯做仲會發惡添呀回覆刪除回覆
可能初初好細個已經教佢,所以佢習慣左!刪除
好似幾好,我都想緊返咗學係咪都要返吓啲PG ?回覆刪除
不過我都係懶嘅多喇...haha回覆
返pg係想比龍BB適應下群體學習,如果返左學就吾返pg了!刪除


text:
那一件瘋狂的小事叫環島 - Crazy Little thing called biking around taiwan
2011年10月26日 星期三
荃灣西來回紅磡
28.95公里, 1:40:46騎乘時間, 均速 17.23公里每小時, 風大, 後段下雨
google map route
呢排心情有點參差, 想踩長途一點, 就揀左呢條路線. 因為我聽人講要踩三粒鐘, 所以就坐西鐵去荃灣西, 再慢慢踩返出紅磡, 返屋企.
咁坐西鐵呢, 入閘時最好就拆轆啦, 因為其實港鐵好似有明文規定係唔上得單車, 但如果你拆哂轆, 企係頭尾卡, 十一二點無乜人個時先上車, 其實港鐵都採取隻眼開隻眼閉既政策既, 希望各位車友都會合作啦.
去到荃灣西, 就應該係b/c 出口出既 (的士站), 但我就出錯左a 出口, 一出就係巴士小巴站, 避開哂d 大車之後, 一出去就係麗城附近, 沿海向住反麗城方向踩, 唔洗五分鐘就出返去的士站. 之後跟返條路踩出去就係楊屋道 (會經過多層停車場個小巴站), 去到德士古道路口直行上葵福道. 葵福道個大路口都無乜特別要注意, 最緊要跟燈號同埋讓d 的士大車行哂先好行. 之後就係無乜燈無乜車既坡道, 大約四五度到無乜特別. 葵芳地鐵站附近有個迴旋處小心比你早轉出迴旋處既車輛.
然後就會接到荔景山路, 會經過荔景地鐵站個小巴站, 中學同埋瑪嘉烈醫院, 一條大直路無視所有路口. 特別要注意過左荔景站一個有避車處既巴士站, 係交通交流處黎, 最好轉右入巴士站再出返黎避開個「讓車口」. 經過長上坡, 係醫院對面可以望落去, 就係貨櫃碼頭同埋五號and 三號幹線, 呢到就係頂了, 之後就會滑坡, 滑落去美孚.
去到美孚, 可以揀入美孚新村百老匯街, 到消防局路口轉入月輪街, 或者推車過馬路. 如果入百老匯街, 條路好鄧 (因為係私家路), 同埋會行遠左; 所以我建議行美荔道, 去到葵涌道路口落車過馬路.
黎到呢到開始多燈同多車, 月輪街轉深旺道會好多石油氣搵食車排隊入氣, 可以不用理會行快線直行入深旺道. 深旺道都幾多燈, 同埋都等幾耐下, 仲會有少少起伏. 完左深旺道就接櫻桃街, 小心迴旋處第二個出口先係接亞皆老街, 第一個出口係大角咀道, 唔岩的. 到上海街交界轉上海街, 之後就轉左接窩打老道, 培正道, 佛光街, 馬頭圍道, 我屋企.
返到屋企, 都只不過係踩左一粒鐘, 大約廿公里唔夠........邊到有三粒鐘咁誇呀 =_=, 下次都係慳返程西鐵 =_= ( 回程是一樣, 但唔入上海街, 直接走培正道, 梭椏道, 亞皆老街)
5 則留言:
香港好似無乜長途好踏,加上香港的車,唔多識和單車合作,好似好險.回覆刪除
沙田去大尾督算是最正常的了.
西鐵元朗站入南生圍都ok 不過得 10km 好短.
我前幾日踩左三十k, 感覺好到喉唔到肺.......回覆刪除
其實青山公路入屯門 --> 古洞 --> 上水 --> 吐露港 --> 沙田 --> 荃灣 這條路線是否可行? btw 我研究緊環香港路線, 諗住搵日踩一次睇下work 唔work, 如果work 就去背包客棧promote 一下
香港區 要小心D 果邊D路 更差回覆刪除
因 闊度不足 加上 有D 飛車友
黃金寶 之前 training 條路線 都好似差唔多
頭先 google check 1 check >100KM
不部份路線 ok
只有兩段 唔多 順眼 :
1/ 三勝(入屯門) 後 到 虎地 (出屯門)
2/ 大圍後 唔知 點過 荃灣 (自己唔識路)
小小見意 :
1/ 古洞 可行 但要小心 紅色小巴 . 可改行 錦上路 一樣有紅色小巴 但車流 少D,但壞處就有上落斜.
屯門路我就熟d 因為大學時住屯門, 如果入屯門出屯門呢, 其實首先要過橋, 右轉富健花園, 沿住條河一直北上都係單車路(不走龍門路山景個邊, 單車不通, 要踩馬路, 而且係坡段起伏), 然後到兆康, 經藍地輕鐵站, 就會見到單車徑, 可以一直去到天水圍. 我呢幾日會由屋企踩去天水圍來回, 返到黎會係google track 返條route 出黎, 大家可以研究下.回覆刪除
至於大圍點去荃灣, 有d 車友就話要上馬騮山但係都要出車先知點走.....我個邊真係零認識
另外十分多謝你的意見, 等我踩完再上黎報告下囉 ^0^


text:
我係咪要學司徒華好型咁講句:「成功不必在我,功成其中有我.」
2015年7月3日 星期五
成功不必在我,功成其中有我 (教會單身事工系列三十四)
我寫親呢D野,就有好多人走過黎問我,究竟想教會點,然後就拋一套消費主義侵蝕教會嘅講法出黎,話教會唔係去滿足所有人嘅所有需要,教會只不過係一個人嘅組織.咁我都覺得啱,教會只不過係一個人嘅組織,佢唔完美同埋會犯錯.咁我又覺得,民建聯同經民聯都只不過係一個人嘅組織,咁點解我地因為等埋發叔恥笑左佢地咁多日?或者你係建制藍絲嘅話,熱血公民都只不過係一個人嘅組織,咁點解你又要鬧佢地搞亂香港?話佢地係熱狗.再唔係,假如你係熱血公民/本土派的話,左膠都只不過係一個人嘅組織,又駛唔駛窮追猛打呢.
究竟呢個世界上,有邊一個組織,唔係由人組成架呢?我最多都只係諗起倪匡小說入面個「非人協會」,就係由一班自以為唔係人組成.咁係咪所有組織,因為「只不過」由人組成,所以就可以對自己所作所為毋須負責,唔駛理人點睇呢?
或者將個問題指返去我本身,教會唔會有問題,如果有任何人覺得教會有問題,係因為佢個人有問題引起,唔愛主,唔合一,唔屬靈之類,提出問題嘅人就會變成問題本身,有待解決,叫你返去多D祈禱讀經靈修.
我唔直接答你,我用例子黎答你,有晚我返教會上主日學時,教會部電腦突然上唔到網,咁呢個問題係咪因為我唔夠愛主唔夠合一,所以先會發現?原來教會隻router壞左,係因為我唔夠屬靈先會係咁?我多D祈禱讀經靈修隻router就會好返,而D愛主基督徒用果陣就上到網無問題?有D問題根本係真實同客觀地存在,而唔在乎個人屬靈情況,唔會因為我串串貢而出現.
咁兜返去神學上面黎講,自始罪犯之後,邊個人無問題?邊間教會無問題?係咪因為咁,見到問題就唔出聲?由得佢?見到有人比車撞重傷就同佢講,哦,罪的工價乃死,世人都難免一死架啦,無謂打電話 call 白車.咁呀?
事實上,唔係我想教會點做,而係教會想自己點先,今時今日話信徒消費教會,調返轉睇,香港信徒面對咩處境?教會無能力無方法去改善,搵唔到出路,但又要我地參加呢D活動,話咩都係為咗我好,你覺得我好過?
過去好多年,同一D傳道人傾過,教會係咪要適當地發展單身事工,無話一定要大搞,整個single camp咁,絕大部嘅回應都係標準過會考果本model answer:「哎呀,搞單身事工呀,好標籤架嘛,怕無人會黎.哎呀,唔係幾好嘅,哎呀,等佢地自己處理啦,哎呀,就算係教牧都唔可以太干涉信徒私生活架嘛,大家都咁大個,你明架啦.」
OK,唔用教會個牌頭去搞,咁私底下約下D男男女女出黎食下飯都得掛,正常社交活動黎啫,約得幾次走漏風聲,傳道人又走過黎「關心」,話又唔係教會活動,又唔係團契活動,比人知道唔係幾好咁啦,唔知其他人會點諗.Hi Hi丫,教會長年教人果套咪話要搞集體活動觀察對方架嘛,你唔比我就係做緊呢套野架,你唔比我就係睇中左個姊妹架,結果呢樣又唔得,果樣又唔得,自己唔做,又唔比人去試.
咁到我謝晒皮無心無力同人再爭辯D乜,當我已經接受好命運嘅安排,孤獨終老,無伴一生,接受呢一堆就係教會唔肯做嘅原因,好順服在上掌權者,好順服屬靈權柄帶領,好尊重咁多位牧者傳道人嘅決定.突然間又聽到教會話要搞Single Camp,點解教會咁突然覺得開宗明義咁搞個Single Camp,又一D唔覺得係標籤呢,Single 喎,Camp喎,我都好想知道箇中原因,能否有人為我娓娓道來?
我係咪要學司徒華好型咁講句:「成功不必在我,功成其中有我.」
訂閱: 張貼留言 (Atom)


text:
2015年4月25日 星期六
昂平 > 地塘仔 > 石門甲
一見到佢你就知道禾去咗邊,明哥同禾未到中午已經上到山頂.又係無莎莉份既日子-_-#
禾有得跑至開心既
巧大棚人去市集濕平
分頭行事,有好嘢先巧叫禾
哈囉! 禾哋又見面
呢啲玩具唔啱禾玩
禾就記得後面嗰幾個吊車喇
玩唔玩變面,有巧多款揀
行得差不多,你睇後面啲姐姐笑到咀仔合唔埋
話要走都唔使瞪大雙眼望著
準備去跑道
Hi Hi 佛公公
吓!要去咗大雄寶殿先定去睇萬佛殿
你話喇 ! 禾巧聽話㗎!
係咪會係度跑過去呀
環衝定直飛呀 ! 哈哈!
又叫停禾喇
跑得未?
呢度禾認得係去茶園食午餐既必經之路
唔使影喇禾知點行㗎
一直跑過去就得囉
茶園
估下禾揀到行邊條路
靚女搶禾鏡
就係由呢度行落石門甲出東涌
第一山門
靚姐姐跟著禾
靜靜話你知條路巧巧跑喎,嚟啦!
見到咩字
過嚟tea 一tea
目無我無人 - 巧似話禾
禾淨係見到跑道咋
你跟得上嗎?
呢個 view 有幾多個讚
已經可以見到東涌
沿路有唔少道場 / 小寺院
(?誰拜明師了這個)到底真正係點排列,漏咗個咩字??
咩橋 唔係釘橋
避雨亭都有佛像
嚟到呢處禾特別開心
飲啖山泉水
巧彩禾唔係巧重啫,唔係佢哋就好辛苦囉
蓮花觀音池
十八羅漢像
禾個心仔巧歡喜
呢度有村巴落東涌市中心
訂閱: 張貼留言 (Atom)


text:
大奶奶梁雪湄睇鋪做樓面食客低頭喪𥄫43,938views│2016年08月08日G奶梁雪湄呢日戴住副超,加埋件吊帶露膊小背心,著到靚一靚出現,仲唔係去行街shopping!行街shopping?咪玩啦,梁雪湄有份嗰間上環華星冰室啲客,排隊排到出九龍喇,仲唔嗱嗱臨返去幫拖咩!咪以為梁雪湄作為老闆娘,就可以舒舒服服坐喺度數錢呀,其實收錢之餘仲要同啲客仔打吓牙骹建立關係架,劉華都有教啦: ...
大奶奶梁雪湄睇鋪做樓面 食客低頭喪𥄫
43,938 views│2016年08月08日
G奶梁雪湄呢日戴住副超,加埋件吊帶露膊小背心,著到靚一靚出現,仲唔係去行街shopping!行街shopping?咪玩啦,梁雪湄有份嗰間上環華星冰室啲客,排隊排到出九龍喇,仲唔嗱嗱臨返去幫拖咩!
咪以為梁雪湄作為老闆娘,就可以舒舒服服坐喺度數錢呀,其實收錢之餘仲要同啲客仔打吓牙骹建立關係架,劉華都有教啦:「要客人開心,自己又開心,當然係用誠懇親切嘅服務態度待人.」之不過,鋪頭出面打晒蛇餅,入面又坐滿晒人,老闆娘都要落手落腳斟茶遞水至搞得掂!
計《壹》仔話齋,鋪頭旺丁又旺財,除咗因為名氣同食物質素,最主要都係因為有G奶梁雪湄坐鎮,睇吓呢位哥哥仔,金睛火眼咁𥄫實梁雪湄,仲唔係慕「奶」而嚟!「俾杯香甜奶水吖唔該!」


text:
唔知有無sis係用開韓國護膚品牌
其實好多人都係去完韓國買左勁多回來後用一用又發覺真係又平又好用!
走魔法路線的Holika Holika
前幾集姊妹淘中星級化妝師Janice Lam都介紹左點化韓妝同埋推薦幾樣產品
有袁嘉敏做嘉賓
其中holikaholika的aqua petit jelly系列係好多人用過都讚好的!
首先80%保水控油成份, 高度保濕及容易被肌膚吸收, 亦都好岩夏天用!
因為夏天出油情況好多時就係肌膚缺水, 呢個系列係皮膚即時feel到水嫩
starter亦可以控油, 令妝容更持久
跟埋化妝綿,好細心!
唔好講咁多,試用下先!
黃色為bbcream, 紫色為starter 珠光底霜
可先用starter再用bbcream, 效果會最好!
感覺好水, 涼涼的, 學Janice話:
"另外呢隻係節目中揸住係手到介紹過既Holika Holika,係我自己新買嘅一支Aqua Jelly 嚟base嘅, 呢個質地就有少少特別既,
就好似jelly狀有d淡淡地粉紅珍珠色,搽完出嚟望落去又係令身d既,但佢嘅好處係搽完唔會泣,爽身得嚟係令,暫時我都好少試到有咁令得嚟又係咁既質地既base,佢都係韓國品牌嚟,同埋佢都係大慨一百蚊鬆d嘅jar,大家可以去韓國個時係佢地既專門店到買 or 係韓國水貨舖到都買到."
bbcream有SPF20 PA++,一般平時出街番學番工也可以
由於80%控油補水, 夏天用太半日都無出油現象!
另外由於小妹比較懶, 試過mix starter + bbcream直接塗上面, 效果都可以(for超趕時間)
到最尾上埋碎粉,正如好多韓國女仔IU, 允兒咁樣剝殼雞蛋咁滑滑滑lu
分享完畢


text:
2014年7月6日 星期日
小旅行@香港愉景灣酒店 (4y10m)
近月,爹爹媽咪工作繁忙得很,見爹爹工作壓力不少,媽咪真的很想去一轉旅行,鬆吓抖吓!可惜,爹爹媽咪難以取假之餘,Ambrose學校亦要作評估,個評估關係住Ambrose下學期嘅成績表,第日考小一都係交呢份成績,真係唔可以任性地走左去旅行啦!無得去旅行,媽咪唯有走去睇吓討論區有咩好去處介紹,點知發現,近期好多人都講緊香港愉景灣酒店,講到好有渡假feel又好好玩咁,媽咪即管book一晚試吓,諗住唔係真係咁好玩,都當行開吓,住吓酒店輕鬆吓都好!
事前其實都無同Ambrose講太多,費時佢小氣會病,哈哈!因為早上仲有興趣班要上,所以都係放左學至check in.去到酒店時,其實只係點幾鐘,幸運地,等左一陣就有房!好奇怪,個職員同爹爹講,可以upgrade我地間房去海景房,但會無左個浴缸,爹爹問個職員,咁除左個海景之外,間房有無唔同,職員話無架喎!媽咪一向都唔係特別鍾意海景嘅人,所以都無因為可以upgrade海景房而開心,反而一聽到話無左個浴缸,咁即係Ambrose無得玩泡泡浴,咁就唔多得喇!最後,我地話唔要海景喇,一定要浴缸!上到房時,見到間房有一半其實都望到海,另一半就係街景,並唔係山景,其實都幾開心!起碼,夜晚望出去都唔係漆黑一片麻!
入到廁所,見到個步入式淋浴間,真係好驚喜!之前上網並無留意酒店設施,所以完全唔知道,原來酒店呢個步入式淋浴間雖說好似係企缸咁,但原來關上去水位再注水,會變成一個好大嘅浴缸呀!咁大嘅浴缸,Ambrose一定玩到唔捨得走!
响房settle哂 d野之後,就去左樓下join酒店嘅活動,主力都係揀d唔使再俾錢嘅!首先係去play room度玩手工班!今星期手工活動係diy puzzle,每個小朋友都會有一份blank puzzle,職員派左水彩筆俾小朋友自由發揮响上面畫畫.點講好呢,媽咪其實唔expect手工班係無人主導嘅,諗住會有個導師lead住,咁唔係就唔叫班啦,但職員只係俾哂d材料我地自己搞掂就行左去,係有d失望嘅!仲有就係d水彩筆,好明顯都無檢查過,係就係每個小朋友一盒可以用,但打開入面,好可能有兩枝紅色但又無左枝綠色,又或者有d已經俾人畫到筆頭開哂叉或無咩色!講真,真係寧願返屋企畫仲好!好彩係响個play room度上,Ambrose好快畫完後已經去左玩!講開個play room,基本上無咩玩具,只係鋪哂軟墊,有少少lego,小廚房嘅玩具,比較啱一,兩歲嘅bb玩,但Ambrose又無介意,都消磨到時間,仲有少少唔願走添!
之後去玩彈彈床,個彈床擺左响室外,天氣咁熱,媽咪相信真係無咩人堅持到玩得耐,我地去到時,都只係得一個小朋友玩緊,玩左一陣後,只係得番Ambrose自己玩!佢玩到面都紅哂,爹爹媽咪就响隔離暴曬!見佢自己一個都玩得咁開心,熱一陣都值嘅!玩到身水身汗,入番酒店見到有扭波波,Ambrose又要排埋一份!
攞完波波,見Ambrose已經放哂電咁濟,同佢返房休息吓!趁佢瞓左,媽咪去左附近視察環境!其實酒店附近都ok方便,有幾間餐廳,最重要係有間惠康,想食咩都得!間惠康仲有小朋友坐嘅車仔連手推車,真係好正,媽咪決定今晚一定要同Ambrose黎行多次,哈哈!呢間惠康好大,而且仲竟然有售賣泡泡浴嘅產品,雖然媽咪都有帶定泡泡蛋俾Ambrose沖浴缸,但因為實在太多新奇得意嘅產品,忍唔住買左d俾佢!
Ambrose瞓醒覺,同佢去完超級市場後,就搭車去左廣場食晚飯.去左一間好多人都話好嘅餐廳,原本仲打算可以睇到廸士尼煙花,不過遲左d去,要露天晚飯又唔多願,加上時間又早左d,其實都好難等到放煙花,所以都係算罷啦,求其食左就算!快d返去試吓個咁大嘅浴缸!
返到酒店,開左一大缸水,Ambrose當然超high,仲要自己一個獨霸玩水,不過見佢玩得咁開心,自己都好開心呢!
第二朝早瞓醒,當然係衝去泳池游水啦!酒店泳池雖然唔算大,但服務都好好,住客唔需要帶毛巾,响池邊就有得攞,認真方便!最好嘅係,酒店提供埋浮條,連水泡都唔需要帶,當然數量有限,但真係可以就咁帶件泳衣去游水,好方便呀!Ambrose第一次接觸浮條,好新奇,又好興奮,見到都覺得佢好好笑!早上游水唔太多人,不過太陽曬唔到就有少少凍,係晏左先至開始逐漸曬到,不過我地都玩到攰,要走喇!
返房梳洗執野check out後,寄存行李後去左登記酒店活動.先去玩「親親馬兒」,其實只係參觀馬房,不過算係近距離接觸馬,媽咪同Ambrose同馬合照時,都好驚,哈哈!之後登記左「海盜嘉年華」,即係可以上泊响碼頭嘅海盜船參觀.聽講呢個節目只限暑假至有,平時要上呢隻船,就只有包船搞function至得喇,而包船費麻,哈哈,除左結婚,媽咪都諗唔到有咩function可以响架船度搞而又俾到果個咁高嘅包船費喇!「海盜嘉年華」先由一個短短嘅音樂劇開始,再有少少嘅face painting之後上船參觀及介紹,當然唔少得影相啦!尾站就係小遊戲,親子鬥快响一大盆沙入面掘番一枚金幣出黎,最快跑去俾主持就有小禮物一份!雖然我地唔係最快嘅一組,但當主持話可再比賽多一場時,媽咪就真係掘到金幣,Ambrose超開心咁出去領禮物,哈哈!
「海盜嘉年華」結束後,响附近餐廳食過午餐,又係時間走喇!呢次愉景灣嘅小旅行,真係幾輕鬆好玩,只係曬左d,期望下年暑假再去過!
訂閱: 張貼留言 (Atom)


text:
一直寫blog都集中寫Ambrose嘅野多,竟然,有一日發現,媽咪完全忘記了要記下Ambrose咁重要嘅成長歷程,就係戒奶咀同尿片喇!
Ambrose一直都有食奶咀嘅習慣,不過都只限於要瞓覺嘅時候,醒左都會即時俾番奶咀大人,有時侯坐車更加可以唔食就瞓左!由於只係瞓覺時要食,又唔係行黎行去都要食住奶咀,大家對於佢幾時戒奶咀都不以為然,總覺唔係咁迫切.不過媽咪偶然都提過話要戒奶咀,始終都返左N班,其他同學朋仔友都無人再食奶咀,而且據聞食奶咀對牙齒同牙較都唔好,媽咪成日擔心Ambrose咁遲至識講野同食奶咀可能有少少關係,所以一直都想同佢戒奶咀.當然,初初嘅阻力都幾大,家人都覺得食奶咀可以定時同佢去瞓覺(一見奶咀就知道要入房瞓),同埋只係未瞓著至食,唔使強行要佢戒!同埋最好等長假期先戒,因為驚佢扭計,半夜會喊,攪到大家都無得瞓!
如是者,一直到Ambrose兩歲六個月左右,突然有一日,爹爹心血來潮同Ambrose講,話姑姐掉哂佢嘅奶咀,要佢自己就咁瞓!神奇地,Ambrose可以唔使奶咀真係就咁瞓左!頭幾日,Ambrose都有問起要奶咀,仲係不斷重複講,爹爹媽咪都無理佢,過左幾日之後,Ambrose已經無再問喇,正式同奶咀say bye bye!
至於尿片,記得Ambrose初入N班時都仲要著片,曾經都有擔心過佢戒唔到片,因為眼見朋友仔都陸續戒緊,Ambrose似乎都未ready!同過老師講,老師只係話冬天唔好戒住,但到上學期嘅家長日,老師都話要在k1前戒左好d,攪到媽咪都好緊張!
小朋友發展真係好唔同,當人人都在努力試戒片,界乎得同未得之間,Ambrose都只係一舊飯,依然著片!但唔記得幾時開始,佢已經可以vivi出聲,甚少失手,記憶中Ambrose失手濕褲只係試過兩,三次!同佢出街,唔使帶定spare衫褲換!所以,有時媽咪真係覺得,有d野真係急唔黎,佢ready的話,其實一日已經識喇!未ready的話,train幾耐勞氣幾耐都未必有用!日片已經忘記了幾時戒到喇!最記得係Ambrose每次poo poo都一定要在片度,所以有一段時間,由於Ambrose已日頭全面著底褲無片,只有瞓覺前才轉著片,佢真係要等到轉左著片先話poo poo!仲有就係有時可能佢想poo但又只有底褲,佢都死忍唔去,攪到咁鍾意食野嘅佢都無胃口食野!總之,如果見佢唔願食野,大底都係因為佢想要poo poo,只要同佢著番片,poo左佢就正常番哂,真係好搞笑!
但問題係在片poo poo並唔可以長遠,最終都要佢學識在馬桶poo!試左好多次,氹佢去馬桶坐佢死都唔肯,就算坐左上去佢都poo唔到!終於,在兩歲七個半月左右,有一次去左海港城,Ambrose突然想poo,爹爹同佢去左小朋友廁所,傾住計氹住之下,Ambrose人生第一次在馬桶poo到!爹爹行出黎時真係笑到見牙唔見眼,哈哈!大家都話呢個廁所太舒服喇,連Ambrose都軟化肯poo poo!不過之後返左屋企,又打回原形了!雖然如此,爹爹都不斷嘗試氹Ambrose坐一陣馬桶至俾片佢著!過左約兩星期,Ambrose終於又可以在馬桶poo poo了!果時Ambrose應該兩歲八個月左右!
日片已戒,淨低嘅係瞓覺片!晏覺片其實已經係時著時唔著,都唔記得幾時全面戒埋,因為就算著左片,佢都完全無濕片!著,只係以防萬一!
兩歲十一個月,曾經有同Ambrose戒夜片,因為見佢長時間早上起來片都係乾!點知一戒就出事,連續幾晚vi濕成張床,半夜要清潔換床單,試左幾次之後,真係怕左!
三歲生日,爹爹媽媽其實一直都同Ambrose講三歲大個仔架喇,就响生日果晚,生日會後回家至發現家中無片,唯有唔著片瞓,又再試吓戒夜片啦!今次,成功左!由生日果日到而家,都無失過手,Ambrose三歲正式同戒片喇!


text:
未去之前都見過某啲blogger已介紹過呢個電蒸爐, 聲稱全100%蒸氣烹調, 方便不特止, 最重要係令食物既維他命及營養價值保留得更多
心想, 有冇咁勁啊? 出面都有蒸爐賣啦, 有乜咁特別??
今次有機會自己親身上去佢地既VIP Lounge到睇示範及品嚐由此蒸爐做出既美食, 真係好想知有咩咁唔同!
Miele呢個品牌唔算陌生, 但一睇就知佢地既產品唔平囉!
今次請既所有blogger都係媽媽級, 大會既邀請咭都配合返主題: Mother's Day
一上去就見到佢地一排咖啡機及焗爐! 氣派果然非同凡響
話明VIP Lounge, 當然係要被邀請先可以上黎, 同埋呢到擺出黎既產品, 好多都係未發怖或市面無得賣, 真係大開眼界
(第一次見到酒櫃+咖啡機既配合, 非常完美)
之後有工作人員講解下Miele既歷史, 產品及理念
仲有機會見識到一套三十幾萬既雪櫃加酒櫃, 個雪櫃仲大過我屋企個衣櫃
另外都有略略介紹下佢地既洗衣機, 特別之處係佢地試過放枝玫瑰花入去洗, 朵花竟然絲毫無損地出返黎, 可以想像到呢個洗衣機係幾咁'溫柔'去洗衫, 唔怕洗were衫, 有機會都想買返部!
仲有吸塵機, 熨斗等
登登登, 終於入到核心處, 就係佢地既廚房
一入去就俾佢呢個落地玻璃廚房吸引住
仲有就係大大小小, 不同款式既抽油煙機, 蒸焗爐等吸引
著燈個塊野都係抽油煙機黎, 唔用時就會摺返埋牆, 好慳位又有型
今次既主角就係佢 --- Puresteam DG1450獨立式蒸爐
話明今次專請有小朋友既blogger, 大家都知為人父母最緊張當然係小朋友既健康, 所以大會都請左註冊營養師 - 陳國賓先生(Leslie)黎同我地分享下煮食心得
而當晚既晚餐都係Leslie負責設計及用Miele Puresteam 黎烹調
首先有松露油鮮蒸時蔬, 唔好睇佢得兩條菜, 當晚臨走時都仲聞到濃濃既松露油味, 好香!
我本身鐘意食炒菜多啲, 反而少蒸菜, 但如果用呢個蒸爐黎蒸啲蔬菜蓉俾BB食就十分方便, 因為佢地內置計時預設烹調, 又會自動關機, 唔洗怕煮過弄無晒營養. 而且Miele都例明有數據顯示到用100%蒸氣整出黎既食物可保留既食物維他命, 營養價值及水份比起一般用鑊蒸既效果高
呢樣我都相信, 因為有時自己用獲蒸都發覺有啲蒸氣會係獲邊滲出黎, 又有倒汗水, 明明蒸八分鐘攪掂既野, 又要蒸多三分鐘先確保熟透, 蒸過火又唔好食
湯--- 原隻燉椰皇海鮮湯, 有少少似冬陰功味, 好清, 我仲食埋啲椰肉
從來無試過咁做蒸湯, 燉湯就試過, 不過個燉盅每次最多燉兩碗, 燉親都要至少兩三個鐘, 好嘥電同時間, 所以係屋企都唔會咁做! 但睇返大會提供既食譜, 佢地用呢部機只需30MINS就完成, 個爐可以放三層食物, 燉夠一打都夠位啊!
講開燉湯, 飲完個湯就到我地自己blogger襯身試下個爐, 大會安排左木瓜燉燕窩俾我地試, 饀料由我地自由發揮配搭
之前坐月期間, 我晚晚都食木瓜燉鮮奶, 木瓜燉燕窩, 杏汁燕窩等(for 谷奶)... 次次都見倍月下午就開始燉, 一燉又兩三個鐘
但今次呢個燉木瓜蒸20MINS就攪掂, 真係快靚正!
Leslie又教我地選擇合適既食材俾小朋友食, 製作蔬菜蓉, 例如南瓜, 蕃薯等切細粒十分鐘即可
整完木瓜, 我地又繼續享用晚餐,呢個爐係特大75CM長(如我無記錯), 我地當晚既三文魚扒就係晒入面
好少食蒸三文魚扒, 平時多數煎或焗, 原來用Miele蒸爐只需6-8MINS, 即可! 全場個個都大讚呢條三文魚扒
Leslie仲教我地可以先用牛奶浸泡三文魚扒30分鐘除去腥味, 出黎既效果更香滑
最後一道菜 -- 特色手撕雞配石漿飯, 呢個飯都好好味, 尤其佢旁邊啲汁啊 (碟邊個啲啊, 哈..)
另一個selling point, 個蒸爐可以煲(蒸)埋飯, 對於我黎講又係好有用, 因為一直以來屋企都係用迷你飯煲, 2-3人份量, 以前無諗過請工人, 老豆佢地又會黎食飯, 偶然大少個邊五個兄弟姊妹加另一伴都黎食飯時, 我就要煲三次飯! 無啦啦換個大飯煲又好阻定, 因為唔係日日都咁多人, 如果有左呢個蒸爐煮飯就方便好多, 蒸雞飯又得, 蒸蝦飯又得, 蒸臘味飯都得, 得左!
我地之前整既木瓜燉燕窩成為當晚完味既句號~
噢, 仲未仲未, 仲有我至愛既咖啡, 用Miele既咖啡機沖既咖啡, 唔洗講都知好飲
母親節做主題, 臨走時仲有花收, 不過唔係玫瑰, 係媽媽節既康乃馨! 嗚...... 提醒左我已經唔再係少婦了!!!!!
總結去完呢個event, 我初初覺得一個蒸爐成萬蚊個真係有點兒'那利', 但係聽完講解及示範後又有另一種感覺 -----> 屎火, 我中左毒添!
事關做左阿媽後, 其實時間對我黎講真係好似永遠都唔夠用, 雖然我無好似以前係杜拜咁日日post煮食相, 但唔代表唔洗做! 日日要諗煮兩餐飯已經係好煩, 仲要諗啲啱承熹食就難上加難
又要有營養, 又要簡單方便, 又要啱大家一齊食, 真係少啲心思都唔得! 都未計話遲啲仲有個阿妹要照顧, 預備粥仔, 爛飯等...
- 呢個蒸爐初初最吸引我之處就係知道佢係100%純蒸氣, 蒸野快靚正(加上又食過佢做出黎既食物真係唔錯), 第二就係唔洗成日都炒晒其他餸, 最後要等蒸魚, 蒸得黎其他餸又凍左. 相反, 如果蒸魚先仲衰, 條魚凍左不特止仲會un埋, 有時一餐裡又有魚又有肉餅要蒸, 真係等到頸都長都未食得
- 同埋佢另一優點係雖然佢係蒸爐, 但個機身外殼唔會熱, 唔怕唔小心掂到會辣到手, 仲有就係佢無蒸氣/熱氣噴出黎, 好多時係屋企蒸野, 成個廚房都熱晒, 真係好似連自己都蒸埋一份咁
- 因為佢內裡有三層設計, 可以一次過蒸三樣唔同食物, 而佢地標明有多層蒸盤層架及特殊換氣設計, 就算煮三樣唔同食物, 啲味道都唔會混埋一齊! (呢樣野我又唔擔心, 我平時用獲蒸都唔會將隻獲洗得好乾淨先蒸, 炒完野係咁二沖一沖就蒸 (趕時間麻)!! 但我一諗起過年用黎蒸蘿蔔糕先開心, 一次過可以蒸好多底, 又唔洗睇火, 諗起都想即刻買返黎
- 另外佢地既爐溫係由40度-100度, 40度係方便解凍食物, 唔洗再受微波爐氣, 解凍到變熟左!
- 60度可以做溫泉蛋, 80度可以做reheat食物, 唔會再叮到乾晒!
- 我自己就諗到另一個用法, 當蒸氣較到40度後, 再打開爐門, 可以用餘溫黎做麵包既發酵作用
- 同埋佢地都有講到可以用黎作BB奶樽Steamer
唯一唔好處就係.................... 價錢貴! 哈~
不過可能角色唔同左, 睇既野又唔同, 以前萬幾蚊買個袋會好捨得, 但依家對我黎講, 呢啲野又唔係我最想要
反而為家人, 為小朋友既健康既野, 我會有興趣多啲! 所以我之前都買左部麵包機, 遲啲又同大家分享下
好彩大少都無反對我話想買呢部機, 只係講左句, 萬幾蚊一部蒸爐, 如果真係有用既話就唔算貴, 但買左返黎唔好用就呻笨啦! 你自己諗清楚啦~
我都想問下大家, 你地有冇人用緊或者對呢部機有冇咩意見可以分享下啊?


text:
完成Brown Bluff嘅登岸後去餐廳食lunch,靜靜哋冇乜人,可能因為今日輪到Group 2先登岸,我哋係Group
4,屬於早嗰批,所以玩完上番郵輪都冇乜人返到.
飯後差唔多長留甲板,天色實在太靚喇,襯到啲冰都特別靚,唔睇會好嘥!
下圖嚟自Hurtigruten送俾乘客嘅光碟資料,右下角係Day 11嘅航線,Brown Bluff呢個登岸點位處Antarctic Sound南極海峽,完成登岸活動後會由Antarctic Sound駛去Weddell Sea威德爾海.然後喺Day 12回航返去South Shetland Islands,參觀中國南極長城科研站Great Wall Station.
先睇埋Antarctic
Sound嘅景先
跟住郵輪會駛入Weddell Sea,據講Weddell Sea更人跡罕至,更世外桃源.嚟個圖解先,因為唔少郵輪喺過咗South Shetland Islands之後會好似下圖綠色箭咀嘅方向咁沿南極半島南下,比較少行另一邊去Weddell
Sea.
Weddell Sea有部份海域長年冰封,亦都被科學家證實擁有世界上最清澈嘅海水.我覺得"最清澈"之名Weddell Sea真係當之無愧,因為唔洗睇個mon,單憑肉眼已經知道入咗Weddell Sea,睇吓,海水變得更平靜,更細緻.
記得入到Weddell Sea嘅時候,喺度諗呢個究竟係咩地方,點解可以靚得咁交關!不過啲相反映唔到實景嗰種靚,我亦都無法用語言,文字去形容.醒起方東昇喺世界零距離講過嘅金句:「美景當前,任何語言,文字,圖片都顯得蒼白無力!」
話時話,究竟大台幾時先肯將世界零距離III合番做半個鐘一集,等咗好耐喇,宜家碎濕濕咁每次播得嗰幾分鐘真係冇心機睇囉!
喺甲板吹咗幾個鐘,凍到意志力驟降,走咗去沖杯熱朱古力,搭Fram的話記住用4樓茶水間部熱朱古力機,真係好香,好濃,好好味!飲完勁有罪惡感,拿拿林上番甲板再影過,順便等低溫幫手消耗番體內杯熱朱古力出嚟!
咦,水面有啲唔尋常嘅黑影水紋,冇耐就意識到係鯨魚嚟嘅,跟住船上都有廣播話發現鯨蹤.
好易認,係殺人鯨killer whales呀,有尖鰭同見到黑白色.
另外仲見到幾次企鵝游水,但佢哋好高速,反應得嚟已經唔知去咗邊,今次只係影到一張咋,仲要未zoom近 >.< 一路到郵輪旅程尾聲先再影到張近啲,清楚啲嘅.
下晝五點幾去聽翌日行程講座
跟住再上甲板影過,我都覺得自己好癲,雖然好好陽光,但係當時得兩度咋.總之好天色難求,尤其喺變幻莫測嘅極地,所以有就要珍惜,影盡每分每秒!
係喎,有開心嘢要記低,大家都見我乜景都話靚架嘛,所以多數係得我一個喺甲板影相架咋,咁呢,有啲郵輪朋友見我咁癲,上親甲板幾乎都會見到我就過嚟傾幾句,閒聊幾句好平常啫,完全唔覺得係咩一回事.點知到呢次郵輪嘅尾聲,即個幾星期後嘅某日,某層甲板度,嗰次我又啱啱同個郵輪朋友傾完偈,老公就突然間閃埋我身邊話:「條友都幾黐妳喎,成日見佢撩妳傾偈!」嘩,呢嘢真係忍唔到笑,醋味好濃喎!成日覺得自己獨自一個喺甲板影相有啲孤獨冇人理,咁靚嘅景又冇人陪睇,原來唔係架,老公係會離遠睇住我架,被重視嘅感覺真好,開心得嚟又有少少感動.
六點幾去餐廳食晚飯,食飽飽再上甲板影過.
到晚上八點幾,郵輪上有廣播話會停駛一陣,等大家影吓企鵝棲息地Madder Cliffs.嘩,真係好誇張,好壯觀呀,據講呢度有過萬隻阿德利企鵝.
影完企鵝就返房沖涼同抖抖,等接近日落再影過.喺二月初南極嘅夏天,夜晚九點幾先日落,紫色嘅天空好迷人.
夜晚十點有廣播話七樓甲板有挪威特色美食,我哋都有去試試,不過味道麻麻.跟手影多陣日落,覺得寒風刺骨到頂唔順就返番入船艙喇.
到南極郵輪,阿根廷,巴西伊瓜蘇2016目錄頁
到「Venus遊世界」總目錄
您可能會對以下博文感興趣:
Copyright © 2016 by Venus. All rights reserved.


text:
我...燒腩仔...今日...九個月大啦...啦...啦...為咗隆重其事,媽媽仲專登買咗個蜜瓜蛋糕返來同我慶祝添(其實係艾菲自己想試吓好唔好味)﹗好開心好開心呀﹗
我呢個月嘅生活都係一切正常,三餐奶兩餐固體,早晚兩餐飲七安,下午茶餐就飲五安,至於固體就要食一個大人碗份量.呢個月媽媽畀我試返多D新嘢,食過紅菜頭,合掌瓜,紫菜,芝士,甜椒,桃駁梨,西瓜,星星粉,天使麵同烏冬,因為我已經出咗半隻牙仔,又開始識得咬嘢,所以媽媽開始無將全部食物打成蓉先餵,又畀我試食印度餐自己執來食,嘩﹗原來印度餐好好味又好好玩㗎﹗(艾菲:唔使你善後梗係好玩啦)
至於瞓覺方面就繼續每朝九點半起身,跟住四餐之間瞓三次晏覺,每次一個鐘左右,出街就可能只係瞓半個鐘,叉足電就可以由旁晚七點一直玩到夜晚十點半先瞓.媽媽話我最近開始有好轉,宜家佢只要畀個奶咀同條Taggies我拎係手,然後抱住我攬我一陣我就會開始知道要瞓,咁佢放我落床之後我就會乖乖合埋眼瞓覺少咗要佢勞氣,而且都少咗半夜忽然爆喊,等佢同爸爸可以有覺好瞓.
我呢個月嘅活動能力又進步咗啦﹗除咗爬快咗同企起身後識用pat pat落地之外,我仲由之前要扶住傢俬行進展到推住學步車可以自己行到一陣,不過自己咩都唔扶企就只係企到兩秒咁大把,因為我已經可以隨心所慾想去邊就去邊,想拎乜就拎乜來咬,連技安我都完全唔怕,所以媽媽已經將我個名由自由行正式改為甩繩馬騮,嘻...我係唔係好叻叻呢?
最近我開始學識開合手bye bye,不過都係睇心情,無mood我係唔會理你㗎(艾菲:懶你就懶啦﹗),但拍手同Hi Five都仲係未識只會望住笑,Kiss更加會擰歪面添﹗手指已經靈活到可以執起地下嘅頭髮或者一粒塵,搞到媽媽要日日好努力咁清潔屋企.最近D BB話越講越多,有時仲會用高音唱歌,心情好時會叫爸爸,心情唔好我就會喊住叫媽媽,有時玩玩吓會講哎吔.
至於認知能力我都有明顯嘅進步,開始會留意D細微嘢,例如有時我會研究playmat D公仔有咩唔同,又會發現到婆婆屋企D吊飾唔同咗不停望,去到姨媽屋企開射燈後又好鐘意追住地下D影來玩...見到爸爸媽媽執袋換衫我會知佢哋準備去街,如果佢哋唔預我我一定會嘈㗎﹗出到街又會認得其他小朋友眼甘甘咁望住佢哋.
差D漏咗講最重要一樣嘢添,就係我已經學識蝦媽媽啦﹗(艾菲:衰仔﹗)只要係佢搶我玩具我一定鬼殺咁嘈,如果係其他人我就會笑住爬過去拎返,如果係媽媽餵太熱或者太慢我都會喊住投訴,婆婆餵我就會笑住口慢慢等,不過其他未餵過我嘅人餵我就唔係好敢食啦﹗嘻...安全第一嘛﹗我仲知道每次激完佢畀佢鬧,用返傻笑攻勢同爬埋去攬實佢,佢就唔會嬲我㗎啦﹗


text:
Friday, March 28, 2008
由冇到有
懷著極之唔愉快既心情,終於都度過左呢一日,我一放工就巴巴巴,係咁搵人黎鬧,除左做bct個1年我冇得上網同冇external email外,我係冇試過冇呢兩樣消閒小幫手架,唉,好啦,鬧完一晚,第二日都係要返工
第二日一返工又試下自己個id啦,終於都用得喇,我仲懷有一絲絲既希望,希望可以有得上網,點知個答案係… … … NO呀!!!
唉,又係超級唔開心,不過係我亞姐出左去食飯既時候,我見到前面個contract好似有得上網喎,佢好似睇緊d唔係工作既野,碌碌下碌碌下,我見到佢睇yahoo新聞呀,我即刻好緊張問佢,你點上網架?我冇得online既,佢就答我,我唔知呀,我一有自己login就有架喇,我仲以為人人都有,咁我當然係叫佢幫我整啦,不過佢話佢唔識,um…我都冇法,唯有去左食飯先
食完飯之後,以我有得玩就死唔放棄既精神,連一個電腦白痴都走去click d setting黎睇,我睇睇下覺得有個位我係應該入野架,不過我係blank左,咁我就問下前面,佢個setting係點,佢都係同我一樣係blank,不過就比我見到另一個同我唔同既setting,於是佢非常好人地,print screen send左個email比我,我一入返d野,哇哈哈,yahoo我黎喇,我終於都可以上網,仲要連web email都冇block我,咁我就有返自由喇,可以上網,可以send email,可以寫blog
星期五下午,我上足4個鐘的網,很開心很愉快,哇哈哈哈哈!!!
Tuesday, March 25, 2008
上班了
話說我隻死肥豬一味叫我搵工搵工,今日send完cv出去,第二日就問我有冇人打比我,煩煩煩,煩到我同佢鬧左n次交,我唔係唔想搵工,都要好做先得架,是是但但搵,我咪又係唔鐘意,又係黑口黑面囉,但我從來都冇覺得過佢有理過我感受,一味想我快d有工返,快d有人工,唉~~我都知我地間舖係養唔起我,雖然係急,不過我真係好憎人迫我同吹我,係好憎好憎,我記得細個,父母從來都唔會理我既功課,我只會自己做,做完亦都唔會report比人知,總之我第二日返學會交整功課啦,考試測驗甚少過問,不過有時都會問下,如果我答「未做呀,睇埋電視先」,若然我亞媽都叫我快d做功課啦,快d咩啦,我一定會坐係度,郁都唔郁,你地訓晒,冇人理我,我咪去做囉,我就係咁,你越迫我,我就越唔做,所以我對於今次肥豬既所作所為,我今時今日都仲係好嬲好嬲,亦都令到我應承自己,一日我仲有能力去搵錢,我係會自己搵比自己,我會努力搵努力駛囉,費時用人地d錢咁激氣,所以由宜家開始,我都只係希望我自己發達,我唔覺得老公發達我會開心囉,我唔知係自私,任性定係咩啦,提早退休呢個夢已經醒來,我唔會再諗,總之我既願望係做一個高人工既蛋散,哈哈
好啦,開始有多d工有聲氣,我都一早話左contract我唔做架喎,佢又叫我去見,我都一早同佢講,就算請我,我都唔會做架,因為我知道係bank做contract真係好二等架,冇咩人會理你,同你做野既人會唔係好肯講咁多野你知,唔會正式介紹所有同你有關既同事你識,分分鐘連external email同上網都冇架,所以我真係超級唔想做,不過同呢間公司deal既時候,由初初比唔到我expert既,到整多個約滿金出黎,都算ok啦,比起以前,我確實係多左人工,不過我係呢一年裡面,一定一定唔可以sick leave囉,一日都成千架喇,我絕對唔容許自己病,我死都要死返公司,哈哈(呢個係我一年裡面既目標)
由見工到有offer,我已經有萬個不滿,加上為左份工又鬧過n次交,所以係超級唔願意既情況下,終於都到左返工大日子
首先係冇返工既日子,我日日都會同我既寶貝仔落兩次街,我宜家已經可以令佢唔再係屋企度大小便,我覺得好成功架,屋企真係少左一d怪味,同埋都唔駛做下洗洗洗,洗到手都爛埋,所以呢,由我有offer開始,我就同nic nic講,媽媽好鍚你架,我會6點起身同你落街,跟住先返工,但係隻死豬都話我唔會起到,哈哈哈哈,我就叻比佢睇,第一日雖則做唔到6點起身,不過都6:30起身,7點3同仔仔落街,7點9返屋企食埋個breakfast就返工喇,我都真係覺得自己好鍚好鍚nic nic,從來都冇力量令我會早起身,自從出黎做野開始,我遲到既日子真係比準時多,所以今次真係好勁,引以為傲呀!!!!
返到公司,我亞哥同我brief左一陣宜家project既進度,跟住就到亞姐入黎同我講details,很悶啊,我差點訓著了,好彩11點聽完晒d briefing就返自己個位發呆,呆左一陣間,亞姐同亞哥去左食飯,我就一身鬆晒,lunch時我當然係同我可惡既老公食啦,一路食我就一路鬧佢,我都唔算係鬧得好開心架咋,不過我見d同事同個environment都冇咩特別唔高興,所以我先唔係鬧到佢上天咋.
食完lunch,最眼訓既時刻終於都到喇,我係3點多時,終於都忍唔住入左toilet眠一眠,好好彩呢度個toilet係超級乾淨,比起ifc two還要乾淨,真係very good呀
訓完一陣,總算ok啦,冇驚冇險,係6點多我就放工,終於都完成第一日既扮工作既日子.
Monday, March 24, 2008
行山
平時我放狗,我行一段直路就會走架喇,今次兩隻小鬼好似行極都唔攰咁,所以同佢地行高d囉,段路其實好短架咋,不過對肥大肉厚既nic nic係一件好辛苦既事,所以行完之後,佢同死狗冇分別,橫屍街頭,哈哈!!!
Nic Nic個樣的極度辛苦,返左屋企之後佢訓左好耐好耐,連第二日都好似未recover得到咁,乜都慢幾怕,真係冇鬼用呀!!!
Sunday, March 16, 2008
小吉又來了
咬到面目全非既access card同octopus
Wednesday, February 27, 2008
最後一個廿字頭既生日
一早起身,因為覺得老公從來都冇諗清楚同plan好今日要同我去邊,搞到我嬲到發癲
我一早講左我一定要去disney拎生日pin架啦,佢又話一係唱K一係去disney,你plan得好d就唔會只係可以去一個地方啦,衰人
今年生日過得極平淡,因為今年真係好窮,搞舖頭搞到我地冇晒蚊蚊,正常既我,係老公生日時,就算蚊蚊唔係多,都為佢安排左一個有少少既surprise既dinner,but我頭豬係絕對唔識做呢d野囉,唔會預先買生日禮物比我,我都叫做預左,真係冇諗過,我攬住左個chip & dale cushion好耐,佢都冇買比我,唉~~~真係今時唔同往日,昔日要風得風既小公主,宜家同乞兒冇分別,好慘,好慘,希望出年我可以買一份我極愛既禮物比自己啦(請注意:我只係希望自己可以買比自己,其實心裡頭,我已經對老公完全失望,我已經唔再想佢會主動買野比我,苦~~)
去完disney,唯一覺得好開心既,就係終於都去左我好想試下既mr steak晚飯,灣仔間mr steak,我之前同同事同老公都食過lunch,係覺得好好味,有一次去過cwb個間食dinner,覺得麻麻,所以始終都好想試下係灣仔食dinner,果然係正過cwb好多呀,大家都係buffet,不過灣仔真係正好多,叫佢先會拎出黎,而且樣樣都好好味呀,一次過食晒我最鐘意既鵝肝同牛扒,真係正正正,回味無窮呀!!!
今年生日快樂嗎?我希望出年會更好,希望以後都會比今年更好,希望兩年後既生日會有爽爽陪我,希望nic nic可以同我一齊過每一個happy birthday,希望nic house可以發揚光大,希望…希望…我既能力會一年比一年多同大.
Friday, February 01, 2008
奇想
今期我又諗咩呢?其實自從有左nic house之後,莫過於都係想要爽爽,尤其當d人一定要搵粉紅色比個囡時,我真係好想自己有個囡,著晒d好型既衫比你地班人睇,同埋邊個話細路唔可以型,一定要可愛架?邊個話女仔一定要著裙唔著褲架?都唔知係d人太冇品味,定係我d品型太與別不同,宜家呢個年代既小朋友真係可以好型好靚架,同埋我最鐘意就係mix and match啦,都唔知點解d人下下都要問有冇set賣,自己襯仲靚啦
不過要爽爽呢個念頭,老公要我達標先可以諗喎,呢樣野對我黎講真係好難,首先要有50萬cash係手,跟住就係家庭總收入要有5-6萬囉,真係難到呢?我諗40過後都未必fulfill得到,哈哈.老公開出呢個條件,係因為佢話我咩都要好,買野比個女仲唔係下下買最好最貴咩,咁就一定要我有好多錢係手先比我生,um...說真的,我真係會咩都要好架,不過都會有個譜既,好似佢問我,如果要買架bb車,你會買幾多錢,我答佢二千幾啦,我一定要買chicco架,因為我家姐都係買呢個牌子,就算唔一樣,我都要一樣咁穩陣,你唔可以叫我買幾百蚊,得幾枝鐵枝個d,一陣推推下成架散左你就知死,跟住佢又回敬我一句,佢d同事就係話chicco貴,唔駛買咁貴喎,用得個幾年,買貴野好嘥喎,咁又真係唔係咁講架喎,2xxx用到3歲,一年都係幾百,有幾貴呀,買千鬆d既,可能用年半就要換,咪又係嘥氣?佢又忽然好似覺得我好有道理,又冇再同我係呢個話題上再講,我唔知我呢d係唔係歪理啦,總之我唔一定要用最top既野,不過一定要過得到我自己囉,我諗係父母既,都會想比最好自己既子女架啦,基本上我覺得如果有爽爽既出現,肥豬鍚佢會比我鍚佢多10倍囉,佢話佢一定唔會做打仔囡o個個喎,佢就真係識揀喇,做好人梗係好啦,我就要做醜人,我真係唔得佢死呀,噓~~
呢個奇想我已經諗左幾個月架喇,唔知唔知幾時先會成真呢?希望呢一日唔會離我太遠,嘻嘻
Friday, January 11, 2008
Yoyo Kids Land日本童裝
http://hk.user.auctions.yahoo.com/hk/show/auctions?userID=yoyokidsland&u=:yoyokidsland
(各位朋友,請幫忙多多宣傳yoyo kids land,如果朋友介紹,平得既,我一定會計平d既~~thanks a lot)
Nic House新型象
放左呢個架之後,牆既display會掛少左兩套衫,不過我宜家都show同一套加一件衫係架上,都ok啦
table上面放多一套衫做display又係抄雜誌架,我覺得都感覺真係幾好,對於舖既display同入貨,其實我真係幾滿意架,不過真係唔知點解會冇生意既呢?
發夢
新年新開始
(其實我已經入左一d幾啱新年既貨,不過無論我係上個月訂既貨定係尋日先訂既貨,都要下星期先到,真係激死我喇!!!!)
Wednesday, January 09, 2008
08閃爆gel甲登場
後記:由於上一次唔記得一次過book手腳一齊整,腳甲長到好似恐龍一樣,於是我忍唔住自己剪左去,我又唔覺得有咩問題喎,唔現啦,腳我會暫時唔整住,我自己剪下挫下就算,同要show出黎時先再諗下仲整唔整gel啦,又慳返,卡卡
Tuesday, December 25, 2007
Nic Nic的快樂聖誕
nic nic的聖誕大餐
等食的nic nic
Thursday, December 20, 2007
一週年快樂
訓醒睇下電視到真正出門時好像已經是下午3-4時,老公早幾日答應我去買紅色大褸比我,所以我地就去mk出發,又去我最愛既日本衫舖頭仔,老公買了一件褸和兩件top給我,算是週年吧(開了舖後,是他第一次非常願意地買衫給我的),shopping完後都差不多夠鐘食飯,於是我地就由mk搭巴巴去黃埔啦,由巴士站去酒店真係話遠唔遠,話近唔近,尤其是我次次去都係坐車架嘛,所以我一路行一路嘈「點解要我行呀,我要好高貴咁係門口落車架嘛」
入到grilled harbour既時候,場面非常冷清,連同我們只有3 tables,好高級的餐廳啊,如果唔係有coupon,我諗我地係永遠都唔會入去呢度食野,由於場地問題,我沒有為食物影相,菜單如下:
1. 清水一支 (50個大洋)
2. 麵包一籃 (大概有4-5款,我只試了三款,很香口,很鬆,如果牛油可以像小樽的heat住比客人用,我相信會更加好)
3. 白松露鵝肝炒蛋 (白松露味道很濃,係好特別既味,不過我都係唔知點解會值咁貴)
4. 龍蝦濃湯 (老公的,佢話都幾濃,幾好味,值得推介)
5. 黑松露雜菌湯伴煙肉 (好香口,好rich,黑松露冇白松露既味咁濃,湯入面有d碎煙肉幾好味)
6. main course - 老公的鱸魚 (我不嬲對魚都唔太喜歡,老公話好入味,正喎)
7. main course - 我的tenderloin (嘩!係一舊好好味好好味既牛扒呀,如果佢可以再生多少少,我覺得會仲好,外層有一點點像炭燒既感覺,有d咸,雖然我覺得係熟左少少,不過整體都係好'林',好有牛味,比起我曾經喜歡既mr. steak牛牛,呢次真係令我好滿足,正呀!!!!)
8. dessert - a. blue berry : 有一件蛋糕仔,一個雪芭同埋一件好似撻既野啦 (麻麻地,可能太飽喇,覺得有d甜), b. pineapple : 有幾片好薄既pineapple,個口感都幾得意,薄食pineapple好似好食過一舊舊食喎,一件pineapple味既cake,ok呀,唔太甜,仲有一個我覺得好好食既mango雪芭,好似食緊一口口凍冰冰既芒果,我非常喜歡
9. 餐茶40個大洋一杯 (hot lemon water & coffee)
10. 廚師一開始送了一人一件好似手指公既大既頭盤比我地,waiter話係海膽,但可能太細,我同老公都食唔出有海膽味,不過感覺太清新
11. 上餐茶時又送了4大粒朱力力給我們,不過我真係好飽,食時有點想吐的感覺,不過粒粒都係我最喜歡既dark chocolate,睇個樣都知應該係好好食既 (其他3粒都係老公食晒)
呢一餐係我地兩個食得最貴既一餐,一共要一千六百個大洋,不過我地有一張800 coupon,咁我地都係用左八百個大洋去食姐,即刻覺得好超值,正呀!!!!
Tuesday, December 18, 2007
X'mas Gel甲
Monday, November 26, 2007
貴夾閃的12月gel甲
今日karen冇返工,carman同小玲同我諗,我覺得佢地係想我做白老鼠,比個新人同我雕花,所以佢地話雕花襯我,同埋我都有一年冇反呢樣野,好啦,就試啦,一路整我都覺得係好靚既,不過整完比錢既時候,先知我宜家整既雕花係叫做兩層喎,要50個大洋一朵,我一隻手有三朵,兩隻手就300個大洋,我覺得太貴,同埋可能唔係karen同我一早諗好,我又唔係好鐘意,總之靚就係好靚,不過實在太貴了~~~~
左手
右手,合共104粒石,貴貴貴,$$$$
Friday, October 12, 2007
You Tube
1. Nic Nic回家篇(多麼多麼可愛的Nic Nic,真係人見人愛,車見車載)
2. Choco大戰大隻Nic
3. 半歲大的傻Nic,同Choco玩完一日,沖完涼就要Zzzzzz~~~~
4. 簡直的笑笑小電影啦,Nic Nic都睇電視
My Lovely Son - Nic Nic
首先,因為開左nic house,所以少左時間同個仔玩係真事,為左盡一下我地為狗父母既責任,係得到爸爸approval底下,我買左好多玩具比nic nic反,第一次買個d,三件玩具,第二日得返一件可以繼續反,一個爛到唔可以再要,一件要等我修補,一件其實本身係響既,宜家比佢反到唔響,於是乎再接再厲,再去第二間pet shop買玩具,呢次呢d襟反好多,至少反左半個月有多,都未有事,幾good呀
中秋節時,我地又帶左nic豬去買月餅,仲發生左「差d拉死亞媽」事件,話說去拎月餅間pet shop係個shopping mall度,係要上扶手電梯既,大鄉里nic nic當然係驚到唔行啦,吸住個地,死都唔上,第一條佢都係吸左個地一陣就成功比我拉到上去,到上第二條,佢吸得好實,死都唔上,因為我又白痴,我一隻腳上左電梯,另一隻腳又唔係喎,咁隻死仔又唔行,就係咁,我差d扑死,不過我既反應係情願掉底個手袋,跟住企返成個人係電梯再死拉nic nic上去,最終總算有驚冇險,成功去到pet shop,好似亞笨與亞占咁,真係唔得死呀
都係唔講咁多,睇相好過啦~~~~
第一次買既玩具,有兩件係玩完即棄,好唔環保呀
第二次買既,今次就抵玩好多,玩左半個幾月都唔厭,又冇爛,good呀
幸福Nic的所有仲可以玩既新玩具
見到野食既傻樣,其實佢係做緊"叫我"既comment
最正經就係呢張相
1. 飛虎Nic(因為同佢上左狗帶搞好耐都未同佢落街,佢開始做出詭異行為,哈哈)
2. 亞媽瘀爆事件
Sunday, September 30, 2007
日本之旅summary
今次比上次買鞋既數目少了,係因為o係香港都買左好多,同埋比人問左我一句,你係唔係一個月都唔會重複d鞋著,所以我就收左手喇
一大堆連自己都唔記得買左d咩既衫,哈哈
直至今日為止,我都仲係有d未著,死未?全個trip最貴既野,有一條牛記都未著,唔知仲啱唔啱添呀~~~明明都唔係好喜歡belt,不過都買左3條,宜家只係用過一條絲襪,今次只係買左一對(左上),其他係上一次幫家姐買既,佢宜家送左比我,所以我一次過同佢地影相呢兩個袋已經用到有d污jor,成日都話要抹下佢,今時今日都係唔理佢地架有10塊面,或者一日化10次妝都用唔完既妝物
Saturday, September 29, 2007
放假一天
整左3個鐘甲甲,我就一定係去家樂買下日本衫啦,一個月行一次街,真係覺得個街有好多野睇,不過可惜我得一個鐘時間反,跟住又要去做facial,所以鎖定左目標,去一間shop就夠喇,揀呀揀,都揀左好多野,幾件衫同一對鞋,鞋係因為上一個月落左訂,不過冇貨,所以死唔順氣,係都要揀返一對綠色鞋,平時著開M碼,有時著到S碼既我,居然今次買左對L碼,是但啦,唔會飛出黎就得啦,因為係魷魚款,真係大d都冇所謂,因為以前買過fit size既,緊到飛起,著一次就比我打入冷宮直至死為止,今次呢對,我諗…我諗我應該會唔只著一次既,嘻嘻
至於衫,自從開左nic house之後,我以為自己係日本人,我好似好耐好耐都冇著過local衫,一直都係著日本買返黎既衫,或者係o係faye fashion買既日本衫,真係short得好緊要架,anyway,今日shopping唔係我最最最開心既事,最開心既係,因為我比錢既時候係咁叫姐姐平多d比我啦,佢話8折已經係最平喇,我話cut尾數啦,佢都話唔得架,不過講多兩講,明明係計左1173出黎,佢就冇端端收我1130,可能佢記錯左係1137,所以平多7蚊比我,比錢個一刻,我已經知道佢計錯左,不過最估唔到既係,我再自己計多次,我發現佢計少左我一件衫錢呀,哈哈,可能因為我上次已經比左鞋錢,佢就話鞋就一換一,所以佢又誤會左我只係比3件錢就得,唔知點解錯啦,只係知道成堆野,冇端端變左6折有多,真係開心到我不得了呀,哈哈
7:20去mtm做facial,因為闊別左20多日先再去做facial,所以又出返好多粒粒,是但啦,我宜家都冇咁緊張喇,因為我覺得我越緊張,d皮膚好似越反我,我唔理唔理,佢好似好得快d,針清時冇覺得特別痛,ok啦,今次順便買左d用完既day cream,eye cream同mask,不過over 3k又有一set野送,見個set都ok,又可以同我blend埋,所以買多左一個mask同一支cleansing,我今次又買錯左cleansing喇,其實我應該係買支night既,上一次都應該係咁,不過唔知搞咩同人講,我要day,今次又錯,又係要左支day,不過好彩,因為我今次冇拎一個mask同cleansing走,所以下次做facial時可以換返,如果唔係,我屋企就會有兩支新既day cleansing架喇
快快樂樂又一天,啱啱完左facial,老公又過左黎接我,所以一齊去食飯飯啦,唔知係唔係好耐冇出街食飯,兩個都好似好鐘意食咁,叫叫叫,食到爆肚,坐車返屋企既時候仲有d想嘔添呀,不過咩都唔緊要啦,最開心係我今日過左兩個月黎最free最開心既一日,哈哈.
上:係我不嬲都好喜歡既款式,最愛著件樽領落底,完全唔覺肥呀,死未?
中:相傳會著瘦人既直條,個款好日本囉,之前去日本真係好多呢個cutting既衫,不過唔敢買,唔知點解今次會買
下:經典蝴蝶結款,黑色穩穩陣陣,good呀
Friday, September 28, 2007
突破100
腳指
今日遲左半個鐘,一入到magic nail大家都好緊張叫我快d坐低整,不過我要去洗一洗隻手先,如果唔係又上唔到gel,好似上次咁,個邊唔夠靚架喇
一坐低,karen就話: 「你唔好講野,坐低比我整就得」哈哈,感覺良好呀,最鐘意就係有人同我諗好,一路整又一路有surprise喎,幾好呀
整好左個粉紅底,就見karen拎左好多石出黎,我就知佢今次應該係同我反石喇,我一直都唔望佢整咩,直至佢整好左兩隻手指叫我睇下,我先睇,哇哈哈,真係開心呀,浮誇到不得了,閃閃閃,閃閃閃,正呀~~~~
整左3個鐘,終於都完成閃爆清純甲甲喇,同腳指係一set架,哈哈


text:
最近係公司好唔開心, 唔開心既原因唔係因為忙, 而係有時自己忙到連去斟水/去toilet既時間都沒有既同時, 卻眼見有同事每日都行行企企無所事事(下一篇blog再講).
講真, 我EQ唔高亦都無咁豁達, 我忙到隻狗, 其他人就他他條條, 而我又知道自己既人工唔係高佢地好多, 我真係覺得條氣好唔順. 如果我人工高D, 我真係唔介意我繼續有我既忙; 佢地有佢地繼續渾渾噩噩.
我人工唔係好高架咋, 我一直以黎都覺得自己係underpaid, 但一路以黎我都當公司比機會我學野, 所以人工低D我都唔介意. 但我係公司已經三年啦, 做既野越黎越多, 要負既責任越黎越重, 但人工卻沒有相應既調整, 我真係覺得好唔開心.
其實我既title變過一次, 話說舊年公司要搬, 卡片要改, 果陣我既卡片title無啦啦由Japanese Coordinator變佐做Senior Consultant, D同事以為我升佐職, 但我人工完全無加過, 根本就唔算升職, 果陣我真係好唔開心架(我當然有問過我阿頭, 但個答案…), 但果陣仲係keep住個心態喺公司學野, 而且公司話經濟唔好麻, 所以我都無追問落去.
自從我係日本返黎之後, 工作越黎越多, 我阿頭叫我遲D睇埋某某部門, 連某某部門既負責人都係我control之下. 但某某部門負責人個title係比我高級架喎?? 雖然呢D細公司, title唔代表D咩, 但係如果我睇埋某某部門, 我既責任亦越黎越大, 但係我既人工始終都無加過(當然全公司既每年加薪都會有, 但個幅度我每年都係唔滿意架囉).
講真呀, 如果我而家要出去搵工, 我ask for既人工會比我而家高3, 4千蚊, 我亦相信自己應該會搵到. 如果繼續留係而家呢間公司, 每年只係加得果幾百蚊, 福利又唔夠一般日系公司好, 老實講, 而家呢度可以講係一D福利都無, 無OT, 無交通津貼, 返大陸無allowances, 無公司旅行, 無body check(唔好鬧我發夢, 我講既係日系公司, 唔係果D刻薄到死既local公司, 我有做過D公司有齊以上所有野, 而且仲有16個月糧).
但我又諗緊, 我係咪要為佐果幾千蚊既加幅而離開而家既公司, 離開一個好好既上司哩? 但如果繼續留低, 我又做得好唔開心, 每朝起身返工果陣都問自己可唔可以唔返工, 有時甚至乎一路換衫一路唔開心到喊.
我知自己咁樣好低能, 但我真係頂唔順啦, 以上既野我兩日前好坦白咁寫佐個e-mail同我阿頭講(我份人好變態架, 一きれた既時候我就會遞辭職信, 今次叫做無咁”衝動”, 但我寫得個咁既e-mail比阿頭, 我已經做佐唔撈既心理準備架啦), 但我阿頭呢兩日可能太忙掛, 完全無比咩野反應我.
其實辭職信我已經打定佐, 如果公司比唔到我想要既水平(其實我覺得公司唔會比得到我), 我真係想唔做野抖吓先, 我真係覺得好辛苦呀!!


text:
八點起身準備好, 個MUA係佢D朋友, 話想試下條友掂唔掂喎, $1000一日, 仲要包佢的士錢加多$100, 原來佢係某化妝學校既PART TIME, 化開雜誌或者大型宴會, 由於塞車, 佢遲左黎呀, 化左個幾鐘, 十點幾我地先可以出門口, 點知個的士大佬又慢吞吞, 我地去到影樓都成11:20, 蝕左20分鐘呀, 租個度係$550/2個鐘, 間影樓都幾新, D設備仲幾好添, 係我換衫既時候, 佢就影我男友先, 首先換上婚紗, 我既淘寶婚紗終於出場喇, 呢套係我之後買的, 我朋友話鍾意呢套多D喎, 呢套冇拖尾仲要係平一倍, 不過算啦, 落雨我都唔想帶套拖尾婚紗出街!
影左好耐婚紗, 仲可以影埋我既小白, 同埋新造既花球, 最初朋友見到叫我帶舊個個花球架, 不過我堅持帶呢個, 點知影完出黎佢話估唔到原來呢個D色出黎係咁靚, 好襯套婚紗, 都話SHARP D影相靚D架啦! 出面落雨, 我地又遲到, 唯有係影樓影多一個鐘, 咁又加左$300, 臨尾既20分鐘我先換紫色晚裝影左少少咋, 之後就走了!
朋友個PARTNER渣左部七人車, 方便我地帶住咁多野, 我仲可以係車換衫添, 油錢泊車錢當然係我地俾返啦, 影完影樓去食飯, 仲要諗去邊度影添, 臨時臨急要諗D有蓋地方真辛苦, 最後諗到去觀塘碼頭, 換左套粉紅晚裝, 都幾襯呢度!
影完呢一站我都好攰了, 落雨真係好辛苦, 個人又攰, 條裙尾又濕, 不過請晒假點都要影到尾, 再下一站就去左大潭, 我都唔知係邊, 黎到又估唔到好靚喎, 原來平時見人影個水壩係呢度, 佢地話婚紗好FEEL D, 我又換返婚紗喇, 影到天黑都幾恐怖, 仲要好多蚊滋, 我件婚紗裙尾濕晒黑晒喇, 真係好辛苦!
八點幾換最後既紅色晚裝, 出發去煤氣燈街, 呢度係我BIG DAY MUA JUNE介紹架, 呢度條長樓梯都唔知點影, 因為成日有人行, 仲要有好大隻小強呀, 痴線架, 我朋友踩左兩腳都唔死得, 嚇死我地, 影左幾張就入左去STARBUCKS影, 呢度真係好正呀, 黎煤氣燈街其實係為左呢間STARBUCKS, 最初仲驚佢唔俾影, 點知原來佢話俾架, 仲有另一PAIR人係度影梗添, 我地係度玩左好耐先走, 出發去最後一站, 就係高街喇, 由於太夜喇, 我地影左幾張就走了!
十點幾先可以食飯, 我地個個都攰死了, 是但搵左間餐廳食小菜, 估唔到搵到間好野, D野好食又唔貴, 不過唔記得左個名喇, 哈哈! 最後成十二點先返到屋企, 真係攰到爆呢, 上輯相我地係COOL爆, 好多張都唔笑, 呢輯相我地係不停笑架, 真係好期待!
上輯相用左$4000, 呢輯相係$3000有找, 當然計埋請佢地食兩餐, 影相其實真係唔平呀! 不過今日最開心既係原來我瘦左呀, 條條裙都鬆晒, 哈哈!!


text:
私人空間不足的確引申唔少問題,時鐘酒店就成為好多人解決性需要嘅不二之選.
講到時鐘酒店,經營三間時鐘酒店,入行七年嘅老闆歐生向記者表示,「以我在職嘅時間,其實係七年前八年前,以我認知嘅時間呢都係好旺嘅.有啲房平均可能係90蚊一個鐘,淨係一個上晝,朝早九點到夜晚九點,佢就已經做到有五千蚊鬆啲嘅時鐘費,90蚊一間其實都好犀利下.」佢又話以前時鐘酒店仲會同夜總會合作做生意添!
問到租時鐘嘅咩人比較多,歐生表示:「冇特定限制,咩人都可能,其實有啲拍拖嘅,可能冇咩地方去,想有啲私人空間,又想休息下,都冇分邊一啲人較多.如果佢係想休息一陣,咁唔單止係年青人,可能五十幾六十歲都會有.」
歐生又指係大時大節會出現「爆房」情況,「假設佢係租咗全日嘅,Stay係香港兩三日,咁佢由朝到黑都喺間房度,咁你塞爆咗間房,譬如有十幾間房,啲人上嚟時租,咁就通常真係會冇啦!」
雖然去時鐘酒店唔係奇怪嘅事,但原來年輕人對時鐘酒店有唔同嘅睇法,何小姐就話:「其實我覺得一直以嚟好多青少年都係跟父母住,即係如果你話要解決性需要,佢哋都要自己諗地方,所以我覺得以前同而家都係差唔多,不過認真講嘅話而家樓價係貴嘅.相對以前嘅話,冇咁快上到樓.」
至於吳先生就表示有聽過時鐘酒店要排隊,不過就未試過走去幫襯,但佢補充如果有需要都會考慮下.
另外,情侶李先生同女朋友殷小姐都話冇去過時鐘酒店,好「忍得」嘅李生仲話:「等去旅行囉!等下囉.」至於會唔會考慮去幫襯呢?李生就話:「唔會呀,我覺得好似好唔衛生.」
撰文:何紫
攝影:金文,韋平


text:
2015年10月25日星期日
模型展
感覺好似細規模咗,唔係太多情景模型
但係多咗玩車嘅地方.(可能係租唔出個場嘅掩飾方法)
呢啲玩具多數都係德國製.要有奧地利特色嘅真係好少.第一次見有某超市集團嘅車隊.
一條藍精靈村
維也納公交lego.Lego人仔都係維也納公交嘅制服,但係佢個盒又唔係lego出個喎.
講開lego,有一檔係lego club.
砌咗好多維也納景點.
比較細嘅,唔夠detail,唔多似.
模型比賽參賽作品.
另一part係for女性多啲嘅手作仔展銷. 同往年差唔多.唔影lu.
呢檔sell伴碟畫花嘅筆.
29 則留言:
- 回覆
lego算係最好睇.刪除
玩 Lego 真係會敗家 XD回覆刪除回覆
咁奧國特色玩具係玩d咩架..回覆刪除
呢次真係麻麻地, 冇咩特別野.回覆
奧國特色玩具....好似冇囉. 都係玩德國入口o野.刪除
最後張相我以為有嘢食~回覆刪除
展覽場咁大,有排行喎回覆刪除回覆
我快快行都睇咗一個鐘.刪除
- 回覆
但係砌屋嗰啲係大人玩意.刪除
啲情景模型都算靚喎回覆刪除
雪景整得好似,有水池運河好大規模,不過,真係有人屋企超大擺得落?回覆刪除回覆
喺鄉村地方住應該有位.刪除
嗰啲玩具又咪係中國製造?回覆刪除
滑雪場果個係咪用真雪?回覆刪除
模型比賽參賽作品有無講邊個贏?回覆刪除回覆
我去嘅時候仲係公眾投票中...刪除
哎!我去德國都揾唔到淨色嘅lego買喎,我只想買粉紅.粉藍.粉綠.粉紫幾隻色咋,佢全部都係一大桶立雜色個種.回覆刪除回覆
你去lego shop有逐粒散賣㗎.刪除


text:
今日Hysan同芊芊上完星期六學校攪嘅學習班之後
為咗獎勵哥哥好乖上堂同埋芊芊冇瀨尿
所以同佢哋行去福華街玩具街度預先買燈籠送俾佢哋
之後再去太子嘅美味餃子店食嘢
以我成日嚟嘅經驗嚟講,唔駛十秒鐘我就已經落哂單
大湯椰/ 大湯菲/ 大煎菲/ 3杯凍豆漿再加碗魚蛋冬菇車仔米線
真係唔講唔知原來香港有咁好食既水餃店
車仔麵其實可以不理,因為有呀芊喺度,好難就咁叫佢食餃就夠
先嚟杯豆漿,兩個細路已經爭住要飲!真煩人
飲咗豆漿就準備好等食喇!
嚟得呢度主要係食呢三款餃子,佢呢度最出名係用野葛菜湯做湯底,超好飲!
哥哥好攪笑咁問我一個問題「點解唔影豆漿?」
跟住我答佢話「都冇咩特別所以咪唔影囉」
然後碗仔米線就嚟到啦
跟住哥哥見到我拎起相機同佢影咗張相就問我
「碗麵好特別咩?」我都即刻唔知點答佢
不過話時話d魚蛋好入味喎
之後至愛的煎餃嚟啦
一嚟到大家都好快咁夾走咗幾件
得番碟上面6件我先至記得要幫佢影相
本人建議煎餃叫白菜會好食D,因為爽D冇咁油
真係全部即叫即整即食!!!!!YUMMY
之後跟住上係雲耳椰菜餃(大)
當我一咬落去,D餡喺我口裡面周圍走
絕對唔係大家平時食開個種個餡得一舊肉嗰隻
之後嚟埋碗菲菜餃(大)
呢個媽咪俾湯人飲都唔記得呼呼先
辣到人哋個咀仔啦
之後補番一嗒算你啦
俾大家睇吓裡面個餡樣,真係冇花冇假!
本身舖內有罌菜甫,係自家炒製,入口都幾辣
好多人會配埋餃子一齊食,不過本人都係比較原始
所以不論湯餃或煎餃我都係乜都唔點就咁食
免得俾其他醬料蓋過!
冇講笑真係最後連湯都飲埋, 超正!
呀劍評分: 9分


text:
萬千樣野想講,但每日都冇時間寫, 隨意講吓啦...
B be 好大食,差不多兩三個鐘,
之前小檬我一次都未試過,但試過又好似唔係好難,
B be 沖涼都算冷靜,所以我都冇咁lei hea.
有時B be啲poo poo 真係好似肉醬,太勁,
所以我會走去用花灑沖,方便快趣!
小檬以前換親片都喊,B be又係好冷靜,唔喊嘅!乖
有時婆婆同姐姐煮緊飯,我又餵緊妹妹,
小檬如果扭吓計要東要西,你都唔知點攪.
已經多野做,我去吓廁所/食吓飯小檬會話唔好啦,
都要黐住我,瞓教又係我,瞓晏教,同夜晚都要我同佢瞓,
(好在已經坐完月,唔使用薑水)
到第二日先記得要沖,有日朝早起身掛住去餵奶,連牙都未刷添
小檬又未識自己走去poo,淨係poo完同你講,又要洗poo
喺屋企已經有婆婆姐姐,有時爸爸幫手都忙到甩碌
我嘅樣就好似家有喜事嘅吳君如,差在冇啲鬚根咋,
完全明白點解會變黃面婆
我真係好佩服果啲FTM, 如果湊兩個冇工人姐姐嘅FTM 仲勁
我有睇余人生嘅產後調理,所以婆婆仲要煲中藥比我,早晚一碗
(仲有煲薑水沖涼,米水代茶,有時又要煲吓湯,燉吓野, 諗埋藏煮咩餸,
煮埋飯比我地, 姐姐仲要係月中先嚟. 其實婆婆最忙)
B be之前淨係肚餓先喊,不過而家都好似成日扭抱...
B be 喊緊
叫妹妹睇mickey唔好喊喎
(我已經唔知幾時佢喺邊到自己取得Ipad)
周身唔得閒,真係冇時間同小檬玩,


text:
2008年6月1日 星期日
眼紅紅
星期四, 突然發覺Mochacino 既右眼有D黃黃綠綠既分秘物, 仲有D臭味添, 第二日就即刻book VET 喇, 點知最快都要等到星期日下晝六點, 於是, 問下契媽仲有d乜好VET介紹, book 定先.不過星期六朝早, 個衰仔又眼屎都冇粒, 好開心, 稔住唔洗睇VET 喇.但係, 到左星期日, 佢原本有事既一隻眼又有返d黃黃綠綠既分秘物, 而原本冇事個隻好似都開始有, 好彩我未cancel 個Booking 姐, 唉.............錢都係唔慳得.
去到見到個VET, 我已暗叫不妙, 又係上次幫花生睇過既中國藉女子, 大家唔好話我歧視, 自己都係中國人, 但係VET 黎加野, 我真係信外國VET多D.
事原係之前我見花生個鼻濕得有d過份, 又好似有d咳, 於是就帶佢睇VET喇, 點知就係遇著哩個中國藉女子, 佢同我講話花生好健康, 仲話99冇傷風咳哩回事, 點知, 幾日后, 花生就抽筋喇.我唔係話換左第二個VET睇花生就唔會抽筋, 但起碼唔好咁離譜, 話我隻狗好健康丫, 幾日后, 我真係由天堂跌左落地獄咯.
我覺得對狗狗黎講, VET真係好緊要, 因為狗地唔識講邊度唔舒服, 我地真係要找住一d細微既病徵去估佢地身體有d咩問題.
講返Mochacino, 中國藉女子幫佢滴左d螢光藥水, 然後用紫外光燈照佢隻眼有冇損到, 結果冇發現損傷, 中國藉女子話可能有d污濁野入眼, 比左d Eye Jel 我, 早晚查.希望Mochacino 快d好返喇, 真係因污濁野入眼, 而唔係話比我聽佢身體其他地方唔妥喇.
(P.S. 哩個係Mochacino 係屋企既招牌Post)
訂閱: 張貼留言 (Atom)


text:
2016年1月5日星期二
Siena (4)
下一站,我哋去 Facciatone.
Facciatone,係一個野心嘅故事.
由於教堂興建完成之後,Siena嘅經濟同文化進入豐盛期,錢多就一定想威威,大約响1330年,當地想興建一座全世界最大,最豪華嘅教堂.
但這個計劃,一啲都唔順利,工程開始咗之後,歐洲出現咗黑死病,Siena又同其他鎮開戰,無晒資金再起落去,之後,呢個興建計劃亦冇重拾過.
野心滿足唔到,卻留下呢片Facciatone.
不過去Facciatone,先要經過Museo dell'Opera.
呢個博物館,陰陰沉沉,啲射燈映著啲雕像,有啲恐怖呀.
博物館旁邊,有條樓梯,可以去到爬上Facciatone嘅等候處.
個等候處都係好豪華,爬上Facciatone嘅人數有嚴格限制,所以要預咗響呢度慢慢等...
下一集,我哋睇下等候嘅成果.
18 則留言:
唔明錢有無時, 都會有人鐘意好大喜功回覆刪除回覆
當時佢真係好繁華,只係冇諗過,自己會有走下坡嘅一日刪除
個教堂天花好靚啊!回覆刪除回覆
呢個教堂真係極奢華刪除
有點缺陷美,就有歷史故事聽囉.回覆刪除回覆
如果真係可以完成,呢個教堂真係會好誇張刪除
個教堂真有啲陰森喎,唔知有冇電影嚟呢度取景過?哈哈…應該係唔會批准的!回覆刪除回覆
係陰深呀,再加啲雕塑,有啲鬼片feel㗎刪除
Facciatone仍然係同一間教堂?回覆刪除回覆
係呀,呢間教堂堅多嘢睇刪除
又係睇到我眼仔碌碌喎!回覆刪除回覆
呢度好多嘢睇,張入場券好抵買呀刪除
背後有個咁ge故事...可惜!回覆刪除回覆
真係整定咁,整定佢起唔成刪除
哩間教堂亦有參觀,最記得二樓個大彩繪圆窗.回覆刪除回覆
我印象最深係上圖嘅大彩繪圆窗,因為真係黑暗中嘅光明刪除
教堂雖然陰沉左少少,但都好靚呢回覆刪除回覆
係呀,都靚架,不過多咗一份鬼片feel囉刪除


text:
6.29.2015
湊仔事
22 則留言:
好明白你嘅感受, 所以而家 d 90 / 80 後, 咪成日比人話唔識做人/事又冷漠 lor~ 到我哋 d 小朋友大咗, 我驚又比人話 d 10 後唔掂, 唉......回覆刪除回覆
我覺得父母教咩小朋友就變咩!所以無禮貌既父母就教出無禮貌既仔女,我都覺呢加d人好似唔識禮貌禮讓,不過人地既態度我地理唔到,唯有做好自己,令自己小朋友成為一個識尊重別人 懂禮貌既人👍刪除
真係乜人都有, 總之我哋做好自己, 唔好教壞小朋友就得喇~回覆刪除
哈哈.....我上小朋友playgroup 時,偶爾也遇過 "事件一"呢 ^^回覆刪除
playgroup 上有媽媽作caretaker,也有爸爸作caretaker,我見到有人露,有時都覺好奇怪~~~ 話晒都做左人媽媽啦,點會唔知著某類衫會露出風光呢,所以有時都覺得好奇怪,哈哈XDD
第一件事我都成日見唔小,有時都唔知提唔提佢好,因為其實佢想露,人地都未必想睇,但我知有d mami真係唔小心既,因為有時tee都會烏低身走光,但真係唔會合家歡時間有d 超低胸mama出現啦,有時唔係想望,但都會令人好尷尬.回覆刪除
好少可見你咁嬲,真係激親你呀!回覆刪除
其實一樣米養百樣人,我地都無權控制, 佢地著咩衫,真係無辦法,不過我都見過有d 人去小朋友party 著到北半球都出哂來,真係有點兒那個,仲要玩哂bounce house, 幾驚跌出黎. 而另外個位亞媽,真係以為你係應該咁,真係興呀,因為見過好多呢d 人,成日都take it for granted, 其實就算係陌生人,講句thank you 唔該都唔係好難je, 講兩個字就令大家都happy, 真係咁難咩? 所以我地都只可以做好自己,教育好自己小朋友就算啦.
其實而家天氣咁熱,我湊返學放學都著背心,吊帶裙,不過我就冇乜身材,仲要接放學之前都沖多次谅,可能都有其他家長覺得我著得少bor!回覆刪除
第二件事,可以個媽媽果下晤知俾咩反應,又搞唔掂個仔,我地做好本份就ok, 唔好嬲la
我試過喺泳池俾小朋友強搶Jayden d 玩具,小朋友爸爸sorry 冇句之餘,仲玩埋一份,要我出聲話走先放返低件玩具,嬲到我死.回覆刪除
第二件事個媽咪咁樣又真係幾冇禮貌,好似迫佢玩咁嘅態度!不過依啲就係身教,就算佢冇禮貌,檬媽都要繼續做番自己,教好小檬呀!回覆刪除